
Zar je potrebno još jednom izložili te- 
meljna načela i temeljne ciljeve Matice 
hrvatske? — Bilo bi to ponavljanje koje 
ponižava! jer prelazi u ispriku, u oprav- 
davanje; ponavljanje, uostalom, koje 
pretpostavlja naivnu vjeru da program 
sam po sebi može nešto osigurati. Po- 
vijest nam pruža obilje suprotnih pri- 
mjera, često i tragičnih. 


Potpuno je razumljivo i potpuno je o- 
pravdano što se djelovanje Matice hr- 
vatske u našoj javnosti često ocjenju- 
je. To je posljedica značenja njene u- 
loge u kulivrnom životu Hrvatske. A 
danas, u odlučujućim događajima kon- 
stitviranja naše državnosti, s tolikim 
novostima opće obnove, ta uloga po- 
staje osobito važna; kao i uloga svih 
nacionalnih institucija i organizacija — 
ukoliko su trenutku dorasle! 


Samo sudjelujući u ovom velikom pre- 
porodnom pokretu socijalizma i nacije, 
Matica hrvatska može ispuniti svoje za- 
datke, održati se na svom tradicional- 
nom mjestu v našoj kulturi, pružiti do- 
kaze svoje potpune povezanosti sa 
sudbinom Hrvatske, sa sudbinom svih 
onih kojima je ona domovina. 


IV 


U doba najvećih nesreća Hrvatska fe 
upravo preko kulture dokazivala svoje 
postojanje, svoj život. To je bilo mjesto 
njenog zadnjeg otpora iščezavanju, ne- 
stajanju iz povijesti: mjesto njenih bita- 
ka dobivenih usred strašnih nacionalnih 
poraza, mjesto njenog dostojanstva, nje- 
nih pobuna, njenih hereza i proročan- 
stava. 
To je tradicija koja Maticu hrvatsku 
obvezuje u trenutku kad se konačno, u 
slobodi i pravednosti socijalizma, pri- 
vodi ostvarenju smisao i veličina šh 
pothvata, njihovi snovi i nade. Jer u 
njima je i podrijetlo naše odvažnosti za 
revoluciju, ono podrijetlo što ga je Marx 
nazvao mišlju prošlosti, koja se ne di- 
e crtom od »ustanka masa za um« 
la se ostvaruje kao socijalizam: kao 
društvo u kojem se konačno osigurava- 


iu sanjana prava naroda; u Hrvatskoj 
s istom strašću od glagoljaša do Domi- 
nisa, od Vlačića do Broza. 


v 


Za ulogu Matice hrvatske u ovom tre- 
nviku, koji skuplja sav aktvalitet naše 
povijesti u revolucionarnoj provjeri, nije 
reprezentativan rad ni jednog njenog 
člana pojedinačno. Ona nije tako or- 
ganizirana i ne može biti: na _ golemu 
prostoru kulivre njeni članovi djeluju uv 
slobodi i s mjerilima vlastite odgovor- 
nosti. Zato se njihov pojedinačni rad 
ne može ocjenjivati kao rad Matice 
hrvatske; ni onda kad je u skladu s nje- 
nim načelima, ni onda kad izlazi izvan 
njihovih okvira. 


VI 


Značenje osobnog čina u kulturi — taj 
prostor u kojem pojedinac ne smije po- 
pustiti! — obvezuje Maticu hrvatsku da 
osigurava i unapređuje slobodu koju 
on pretpostavlja. Ona dakle treba omo- 
gućiti samostalnost svojih članova! Svr- 
ha Matice hrvatske nije izjednačavanje 
članstva u disciplini, nego njegovo aka 
tiviranje u slobodi. Ona nije organizi- 
rana zato da bi izdavala naloge, nego 
zato da bi unapređivala i usklađivala 
rad za našu kultvru. Matica hrvatska 
nije središte moći, nego sabiralište ener- 
gija naše kuliure, središte u kojem poje- 
dinac ne iščezava, nego nalazi surad- 
nju. 


VII 


Ali, Matica hrvatska ne može ostvariti 
svoj program bez politike: jer bez nje 
se ne može osigurati sloboda, kao nje- 
gova osnovna pretpostavka. U ovom 
trenuiku naše povijesti to znači da taj 
program ovisi o sudbini X sjednice CK 
SKH. Jer ona _ predstavlja preporodni 
događaj za Hrvatsku i socijalizam u 
njoj. To je novi za.nah, pun obnove 
i budućnosti! | odnos Matice hrvatske 
prema njemu može biti samo jedan: 
prihvaćanje i podrška. 

Pokazalo se da je X sjednica CK SKH 
dio novog kretanja cijele jugoslavenske 
zajednice: njegov efikasan pothvat u 
Hrvatskoj. Socijalizam je preko tih do- 


gađaja napredovao u prihvaćanju po- 
treba naroda, dakle u ostvarivanju 
svoje teorije: obnavljajući istodobno 
svoju energiju i povećavajući slobodu 
njenih akcija. 


Vili 


Napadajući Maticu hrvatsku konzerva- 
tivci nastoje reducirati sadržaj novih 
zbivanja, suspendirati ulogu kulture u 
njima i tako ih ispražnjavati. Oni bi 
htjeli formalizirati sadašnju obnovu, 
onemogućiti djelotvornost njenih mjeri- 
la i tako je svesti na puko brbljanje. 
Napadi na _ Maticu hrvatsku  tradicio- 
nalno su napadi na pojave samosvi- 
jesti Hrvatske. Tradicionalno je također 
i lukavstvo po kojem se to čini posred- 
no: napadajući pojedine njene člano- 
ve - uvijek previše napadno, previše gla- 
sno izuzimajući cjelinu ... 

Matica hrvatska principijelno je pove- 
zana s političkom krivnjom u kulturi. 
Jer, uz napadnutog sveučilišnog profe- 
sora ne spominje se Sveučilište, nego 
Matica hrvatska — ako je njen član; jer, 
vz napadnutog akademika ne spominje 


se Jugoslavenska akademija znanosti i 
umjetnosti, nego Matica hrvatska — ako 
je njen član. Ona je sabiralište za sve 
stvarne i izmišljene pogreške u kulturi. 


IX 


S oživljavanjem nada konzervativaca u- 
vijek raste opseg, broj i žestina napada 
na Maticu hrvatsku. To se dogodilo i 
poslije  brijunske 17. sjednice: Krivo 
shvativši trenutak kao svoj, oni su od- 
mah počeli zahtijevati djelomičnu para- 
lizu Matice hrvatske, što bi bio početak 
njene likvidacije. Konzervativci tako bez 
rizika započinju svoj pohod na pro- 
mjene: s nezaštićenog prostora jedne in- 
stitucije bez moći mogu se lako i povu- 
ći, ako pogriješe! 


X 


Računajući s nemoći Matice hrvatske, 
napadi konzervativaca ponžkad su sa- 
blasni po brutalnosti, po opasnom fa- 


natizmu. Oni u njima pokazuju svoju 
tradicionalnu,  likvidatorsku ravnoduš- 
nost prema dokazima koji otkrivaju 
lažnost pjikevjh optužbi. Mitomani vla- 
stite prošlosti i mitomani prošle držav- 
nosti, konzervativci siju strah prema 
svakoj budućnosti koja ne podržava nji- 
hove mitove. 

Svako izbjegavanje konfrontacije s 
njima znači povlačenje  progresista, 
znači gubljenje prostora za njihovu ak- 
ciju. Jer, konzervativci ne mogu prihva- 
titi nikakav kompromis, razumjeti nika- 
kav dogovor: oni su radikalni zato što 
su dogmatici, oni su nepopustljivi zato 
što su fanatici. Mitomani ne raspravlja- 
iv, nego postavljaju uliimatume; i kad 
su nemoćni! To je groteskno, ali oni gro- 
tesku ne mogu vidjeti. Zato nastavljaju 
galamiti i kad ostanu sami... 


Xi 


Začuđuje činjenica da progresisti tako 
lako prepuštaju Maticu hrvatsku napa- 
dima. Oni im se, ponekad, čak i pri- 
družuju! Ali to je za njih gubitak, koji 
potejenjuju; žrtva kojom ne mogu suz- 
biti protivnike, jer je ona za njihovu ne- 
pomirljivost previše malena: i uništenje 
Matice hrvatske ne bi konzervativcima 
pružilo osobitu zadovoljštinu! Oni s tim 
napadima ne traže kompromise, ne po- 
kazuju popusiljivost. To je samo staro 
lukavstvo: preko njega žele progresisti- 
ma likvidirati podršku, usamiti ih i tako 
oslabiti! 


XII 


Matica hrvatska ne može bili efikasna 
zajednica radnika za budućnost: ako joj 
se uzaludnim žrtvama nametne »istočni 
grijeh« političke krivnje. Ona ne može 
istodobno skupljati aktualitet naše kul- 
ture i služiti za ustupke konzervativci- 
ma! Pretpostavke za izvršenje njenih 
zadaća, pretpostavke su postojanja kul- 
ture. | to njene šanse danas izjednačuje 
sa šansama progresista. 


or e i eo po e AAC ra po... 


pisma cCitatelja 


ZNANOST 
| 
NAUKA 


Urednišivu »Hrvatskog tjednika«! 
U 2. broju Vašeg cijenjenog tjed- 
nika objavili ste napis »Znanosti 
nauka« u kojem se razmatra _ o 
imenicama odnosno — pojmovima 
sadržanim u naslovu istog napisa. 
Slažem se sa tumačenjem i za- 
ključcima u vezi sa tim pojmovi- 
ma. 

Medutim, potakla me je jedna 
konstatacija autora članka u vezi 
sa bivšom EKVŠ, da Vam se ja- 
vim, jer smatram, da je autor tu 
konstataciju pogrešno postavio. 
Naime autor u svom napisu tvr- 
di: »Kada je EKVŠ podignuta na 
VIŠI STUPANJ, (potcrtao D.T.) 
prozvana je Fakultetom — eko- 
nomskih nauka.. .«. 

Prema citiranoj konstataciji 
EKVŠ prije nego li je postala po 
svom novom nazivu Fakultet 
ekonomskih nauka bila je škola 
— recimo — nešto nižeg stupnja. 
Naprotiv, tvrdim, da EKVS pro- 
mjenom svog naziva u FEN nipo- 
što nije podignuta »na viši stu- 
panj«, jer je već prije promjene 
naziva u FEN bila škola u rangu 
sveučilišnog fakulteta. Svoju tvr- 
dnju temeljim na slijedećim po- 
đacima iz prošlosti: 

U biv. Kr. SHS osnovana je 
Uredbom od 1%. VI 1920. g. u Za- 
E£rebu Visoka škola za trgovinu i 
promet, a proglašena naredbom 
bana Hrvatske br. 24626 od 30. VI 
1920. Obuka u toj Visokoj školi 
trajala je tri godine ili šest seme- 
stara, pa prema tome tada je 
ta škola bila nižeg stupnja od fa- 
kulteta. 

Nu, zakonskim propisima od 
1925. g. Visoka škola za trgovinu 
i promet pretvorena je u Eko- 
nomsko-komercijalnu visoku ško- 
lu s rangom univerzitetskog  fa- 
kulteta kako to doslovnno veli 
čan 1 Uredbe sa zakonskom sna- 
gom od 23. XII 1925. Prema članu 
2 te Uredbe obuka u EKVŠ tra- 
jala je četiri godine odnosno 
osam semestara. 

Konačno je uslijedila i nova 
Uredba sa zakonskom snagom od 
17. VI 1939. čiji član 1 određujući 
pravni polođaj EKVS također ve- 
li, da je EKVŠ u rangu univerzi- 
tetskog fakulteta. Član 158 te naj- 
novije Uredbe propisivao je na- 
stavu koja se je sastojala iz opće 
nastave i tečaja za doktorat. Op- 
ća nastava trajala je — prema 
članu 158 — četiri godine ili osam 
semestara. 

Prema članu 199 te Uredbe rek- 
tor kandidatu koji je položio di- 
plomski ispit izdao je diplomu s 
akademskim naslovom diplomira- 
nog inženjera ekonomije (ing. 
econ.) 

Kandidat koji je položio doktor- 
ski ispit, tiskao odobrenu doktor- 
sku disertaciju i predao rektora- 
tu 156 primjeraka tiskane diserta- 
di: »Kada je EKVSŠ podignuta na 
doktora ekonomsko-komercijal- 
nih žnanosti (!) (Član 215-218). 
Prema tome kada je EKVSŠ proz- 
vana Fakultetom ekonomskih na- 
uka nije time podignuta »na viši 
stupanj« tj. fakultetski već imala 
i prije. 


SELL 


Dragi prijatelji! 
Od prvog broja kupujem »Hrvat- 
ski tjednik« i smatram ga svojim 


Ing. Drago Tomaško 
Zagreb 


HRVATSKI 


listom, ali na žalost, ne potpune. 
Naime, ja sam dijete hrvatskoga 
sela i boli me činjenica da smo 
mi i u »Hrvaiskom tjedniku« za- 
postavljeni, tj. gradani »drugoga 


reda«. To kažem zbog toga što 
(osim prvoga broja) iz broja _ u 
broj nema teme _ o hrvatskomu 


selu i problemima seljaštva. Sto- 
ga Vas molim: vodite računa o 
većini našega pučanstva! 

Još bih Vam htio napomenuti da 
i amandmani nisu potpuni, i to 
zato što premalo govore o seljaku 
i seljaštvu. 

S poštovanjem, Vaš stalni 
telj, 


čita- 


Ivan Bukelj 


SLLAVONIA 
REDIVIVA 


Poštovano uredništvo! 


U broju 5. Hrvatskog tjednika na 
strani 9 objavljen je članak pod 
naslovom — »Sclavonia _rediviva«. 
Potpisan je Darko  Gašparević. 
Koliko znam isti drug _ je bio 
član žirija na Smotri Amaterskih 
kazališta koji se je proteklog 
mjeseca održavao u Đurđenovcu. 
Sa istim drugom  Gašparevićem 
sam se upoznao jednog prijepod- 
neva u »Vili« ugostiteljskoj radnji 
D.I. Ka Đurđenovac, gdje su čla- 
novi žirija imali smeštaj za vri- 
jeme spomenute smotre. Prilikom 
upoznavanja normalno je da sam 
mu rekao tko sam i koga pred- 
stavljam ovdje u našem mjestu. 
Tokom razgovora koji je, kasnije 
uslijedio pričao sam mu o teško- 
ćama koje sam imao u toku rada 
na stjecanju ugleda i afirmacije 
ove knjižare i situaciji u kojoj se 
ona danas nalazi. 

Međutim ja nikomu nikada nisam 
rekao da je »netko« na knjižari 
razbijao natpisnu ploču. Da se je 
to i desilo sigurno bih o tome 
Obavijestio moje predpostavljene 
kao i organe koji o tome vode ra- 
čuna. 


Sto se pak tiče uvreda koje sam 
ja doživio u toku rada, te ispada 
od strane neodgovornih pojedina- 
ca, moja su lična stvar _i nitko 
nema pravo to publicirati bez 
moga znanja. 

Prema tome izjavljujem da drug 
Gašparović nije napisao istinu 
kada piše o natpisnoj ploči knji- 


žare Nakladnog Zavoda Matice 
hrvatske u Đurđenovcu. 
Molim Naslov da u narednom 


broju objavi ovu moju ispravku, 

kako ne bi došli (čitaoci) do uvje- 

renja da Vaš list objavljuje ne- 
istine. 

Ivan Kozlevčar 

poslovođa knjižare NZMH 

Đurđenovac 


ISELJENISTVO 


Dragi naši, dobri! 

Pišem Vam na prolazu kroz naš 
Zagreb, na putu _ za Njemačku. 
Ima nas mnogo, cijela jedna 
kompozicija! Vjerujem da ćete 
razumjeti moje suze kroz koje 
Vam ovo pišem, kojima Vas mo- 
lim: ustrajte nam, neka sva ova 


mladež što sada ode — i natrag 
dođe! 

Ustrajte! Poradite, mili, da se 
vratimo! 


Slavonka 


Likovni urednik: Sanja Iveković 


JEZIK 


S posebnom radošću dočekao sam 
početak izlaženja Hrvatskoga 
tjednika. Zaista je bilo krajnje 
vrijeme progovoriti o tolikim 
problemima koji su tištali hrvat- 
ski narod. Jedan je i _ jezični. 
Probiema ima mnogo, a ja bih 
se osvrnuo na dva izraza iz svoje 
struke, elektrotehnike. 
U članku pod naslovom Nelojal- 
na konkurencija (HT br. 2, str. 6) 
piše da je Elka tvornica električ- 
nih KABLOVA, a ne KABELA, 
kako bi bilo u duhu hrvatskoga 
elektrotehničkog nazivlja. Naime, 
riječ KABEL u množini glasi KA- 
BELI pa je u genitivu množine 
KABELA jer e ostaje u svim pa- 
dežima. Gledajući sa stanovišta 
hrvatskoga jezika, riječ KABLO- 
vi je množina od KABAO, a ne 
od KABEL. 
Drugi je izraz o kojemu želim 
priopćiti REGULACIJSKI sustav 
(HT br. 2, str. 14, članak. Kamo 
ide hrvatski jezik). U hrvatskom 
jeziku odomaćio se već odavno 
izraz REGULACIONI sustav. 
Primjerice, skripta prof. dr _ V. 
Muljevića nose naziv REGULA- 
CIONA i signalna tehnika, 
Nadam se da se nećete ljutiti 
zbog mojih napomena _ jer zaista 
mi je na srcu hrvatski jezik, ine 
samo on. Stanje u kojem se na- 
lazi nije uvijek najbolje, no za- 
jedničkim radom, srcem i upor- 
nošću može se mnogo toga popra- 
viti. Iako je u tome na  jeziko- 
slovcima veća odgovornost, sma- 
tram da i mi obični smrtnici mo- 
žemo uložiti makar jednu opeku 
u tu uzvišenu građevinu koja se 
zove hrvatski jezik. 

Krešimir Mikić, 

Zagreb 


Da je Hrvatima svejedno kakav 
im je književni jezik, odavno ne 
bi bio hrvatski. Zato nam je dra- 
Eo kad vidimo brigu mnogih jer 
on je naše zajedničko blago. 
Što se tiče kabela, u pravu ste. 
Ali regulacijski je bolje nego re- 
gulacioni jer su od imenica _ na 
-ija normalniji pridjevi sa -ijski 
nego sa -ioni. Primjer regulacij- 
ski sustav nije izmišljen, nego je 
uzet upravo iz Dapčeva  Tehni- 
čkog rječnika, 2, str. 1058. Istina, 
on se koleba između -ijski i -ioni, 
ali da ustaljivanje treba usmje- 
riti prema -ijski kako je rečeno 
u ocjeni toga rječnika u 3. br. 
ovogodišnjega Jezika. 


ODSTETA 
ZA 
MOZGOVE 


Uredništvu »Hrvatskog tjednika«! 


U »Vjesniku« od 12. svibnja og. 
pod naslovom ODŠTETA ZA 
MOZGOVE pročitao sam slijede- 
će: Sovjetski Savez podnio je 
Ekonomsko-socijalnom vijeću UN 
NACRT REZOLUCIJE, kojim se 
od razvijenih zemalja traži da 
na neki način dadu odštetu ze- 
mljama u razvoju i time kompen- 
Ziraju odliv mozgova. 

Kako i lijepa naša domovina 
(Hrvatska) ima priličan — odliv 
svojih mozgova, nadam se da će 
i ona imati ođ toga lijepe koristi. 
Pišite više o odlivu naših mozgo- 
va u kapitalističke zemlje! 
Srdačno vas pozdravlja, 


Josip Butorac 
Zagreb 


Stijepo Obad (Zadar), Vlaiko Pa- 
vletić, Pavao Pavličić, Danilo Pe- 


»HT« 
NA KIOSKU 


Poštovano — uredništvo 
skog tjednika«! 
Molim Vas da bez zamjerke pri- 
mite moju sugestiju, a to je: po- 
kušajte putem televizije, radija i 
velikotiražnih dnevnih listova re- 
klamirati naš list »Hrvatski tjed- 
nik«. Skrenite — pozornost svim 
punktovima, gdje se prodaje »Hr- 
vaiski tjednik«, da ga se istakne 
na vidno mjesto, a ne da se, kao 
sada, pokriva drugim novinama 
te je tako skoro nevidljiv. Ovo 
Vaš pišem iz razloga što sam re- 
dovit čitalac »Hrvatskog  tjedni- 
ka«, i što sam od svakog _ broja 
kupio po 4-5 komada, no opet ne- 
mam niti jednog, jer su mi ih po- 
znanici doslovce oteli, a ti isti po- 
znanici uopće nisu ni čuli za »Hr- 
vatski tjednik«. S nekima od njih 
razgovarao sam o sadržaju lista, 
i svi s neskrivenom radošću da- 
ju izvrsnu ocjenu »Tjedniku«. 
Prema tome, posvetite punu paž- 
nju propagiranju »Hrvatskog tje- 
nika«! 

Nadam se da mi nećete zamjeriti 
na mojoj dobronamjernoj sugesti- 
db 


»Hrvat- 


Uz bratski pozdrav, 
Raguž Mirko 
Gorenci hb., Zagreb 


MLADI [ »HT« 


Poštovani drugovi! 


Listajući, i naravno čitajući prve 
brojeve »Hrvatskog = tjednika«, 
osjetio sam da se u meni polako 
ispunjava ona praznina nastala 
nakon smrti »Telegrama«! Nesta- 
je vakuum, koji se, između osta- 
log, očitovao i u prostoj odsječe- 
nosti od gotovo svih kulturnih i 
općedruštvenih zbivanja u Hr- 
vatskoj i Jugoslaviji. Ta odsječe- 
nost, prouzrokovana — provincij- 
skim karakterom mjesta u kojem 
stanujem, teško pogađa čovjeka 
tbarem mene), pogotovo u mojim 
godinama (sedamnaestogodi- 
šnjak). Ako ništa drugo, mladom 
čovjeku potrebno je upoznati se 
sa postojećim društvenim okoino- 
stima, situacijom i odnosima u 
društvu, naročito u ovom našem 
specifičnom, socijalističkom i sa- 
moupravnom. Time će mladom 
čovjeku biti omogućeno da kasni- 
je, u zrelim godinama, na_ svom 
radnom mjestu kao aktivni sudio- 
nik izgradnje društva, svojim ra- 
dom i aktivnošću, pridonese dalj- 
njem razvoju društva i među- 
ljudskih adnosa u njemu. Nepo- 
trebno je naglašavati koliko 
sredstva javnog informiranja, po- 
sebno ona specijalizirana za poje- 
dine oblasti, pridonose izgradnji 
ličnosti mladog čovjeka. 


»Hrvatski tjednik« dolazi u pravo 
vrijeme. Djeluje kao injekcija 
koja oporavlja čovjeka od zado- 
bivenog šoka. Činjenica da se od 
njega mnogo očekivalo, iziskuje 
da bude ne samo bilježnik doga- 
đaja u pojedinim oblastima knl- 
ture, već i to da svojim stavom, 
svejom tematskom  sadržajnošću, 
trasira prave putove društvenog 
razvoja. 


Ako se po jutru dan poznaje, on- 
da s pravom mogu konstatirati 
da je »Hrvatski tjednik« na pra- 
vom putu. Ukoliko međutim, po- 
stoje mišljenja da je možda pre- 
rano davati bilo kakve ocjene, a 
s čime se lično ne slažem, onda 
barem treba pohvaliti, pozdraviti 


i podržati akciju ljudi, koji su 
pridonijeli izlaženju ovog lista. 
Ivo Palčić — gimnazijalac 


KULTURA 
| POLITIKA 


Ako nekomu čovjeku, koji s va- 
ma razgovara, postavite pitanje 
ili primjedbu, a on nastavi kao 
da niste ništa ni kazali, onda se 
za takvog čovjeka kaže da je 
glup ili gluh. Prenesemo li ovu 
misao na dosad izišlih šest bro- 
jeva »Hrvatskog tjednika«, onda 
se slobodno može reći da je nje- 
govo uredništvo klasičan primjer 
mudrog glupaka; kažem — mud- 
rog, jer je list sadržajno dobar, 
a glupost mu se očituje u indi- 
ferentnosti uredništva prema pri- 
mjedbada čitatelja. Neću govo- 
riti o primjedbama nas običnih 
smrtnika koji smo već navikli 
na ulogu prijamnika svih glupos- 
ti i mudrosti naših javnih muca- 
la i vrsnih retorika. Osvrnut ću 
se na primjedbe koje su upuće- 
ne »Hrvatskom — tjedniku« od 


ljudi — velikoga društvenog — u- 
gleda, koji imaju presudan ut- 
jecaj na sudbinu ovoga naroda 


Nedopustivo je i društveno jako 
pogibeljno da »Hrvatski tjednik« 
ignorira primjedbe jednog pred- 
sjednika  najmasovnije političke 
organizacije. druga Stjepana Ivi- 
ća, ili primjedbe predsjednika 
najveće radničke — organizacije, 
druga Milutina Baltića i brojnih 
drugih uglednih političara. 
Ne ulazeći u to tko je u pravu, 
Vi ili Vaši kritičari, Vaša samo- 
uvjerenost ima veoma negativan 
utjecaj na čitalačku publiku, jer 
je stavljate pred gotov čin opre- 
djeljenja između »Hrvatskog tje- 
dnika«, iza kojega stoji duhovna 
sila hrvatskoga naroda. i politi- 
čara koji ravnaju sudbinom na- 
šega naroda, a to je za jedan na- 
rod nešto najgore što se može za- 
misliti. Hrvatski narod neće i- 
mati nikakve koristi ako stane 
na jednu ili na drugu stranu. Na- 
ma je potrebno rušenje umjetno 
stvorene, nakaradne ograde iz- 
među kulture i politike. Ta og- 
rada nije ništa manje pogibelj- 
na, ako se podiže pod hrvatskim 
imenom. Vi ste, drugovi uredni- 
Ci, obvezni pred našom javnošću 
na javne kritike javno odgova- 
rati, ne u stilu igora Mandića. 
omalovažavajući svoje kritičare, 
nego u stilu socijalističkih inte- 
lektualaca, kojima je stalo _ do 
otklanjanja zabluda u svakog 
čovjeka, a naročito u ljudi na 
odgovornim društvenim  funkci- 
jama. 
Ako nemate dovoljno intelektual- 
noga poštenja, socijalističke dos- 
ljednosti i političke hrabrosti, 
dajte mjesto drugima. Ovomu na- 
rodu više nisu potrebni govornici 
koji ne žete razgovarati, pa zvali 
se oni i hrvatski pisci! 

STIPE VUKOVIC 

Ivanovićeva 15 

SPLIT 


Ne samo dotični rukovodioci, ne- 
go i mnogi drugi članovi viso- 
kih političkih foruma, dočekali su 
pojavu »HT« s apriornim nepo- 
vjerenjem, očekujući od našega 
lista samo političku štetu. Umje- 
Sto polemike uredništvo je odlu- 
čilo da ponudi kritičarima-aprin- 
ristima najdostojanstveniji mogu- 
ći odgovor: svoj rad i sadržaj 
svih  dosađašnjih brojeva  »Hr- 
vatskog tjednika«. Razumije se, 
uredništvo se ne može obvezati 
da će pri pojavi novih, eventu- 
alnih (s naše strane neželjenih) 
nesporazuma, pokazati  dosadaš- 
nju suzdržljivost. 


Novine izlaze svakog petka. 


Tisak: »Vjesnik«, novinsko-izdava- 
čko i štamparsko poduzeće, Za- 
greb, Li. Gerovac 1. 
Pretplata: Godišnja: 104,00 d; po- 
lugodišnja: 52,00 d. 


Za inozemstvo dvostruko. 


Fotografija: Ranko Karabelj jović, Strahimir Primorac, jek 


Radić, Vladimir Ruždjak, Željko 
Sabol (Bjelovar), Ante Sekulić 
(Delnice), Aleksandar Stipčević, 
Ivo Supek, Ante Sviličić (Split), Pe- 
tar Šegedin, Šerif Šehović, Kreši- 
mir Šipuš, Fabijan Šovagović, Mi- 
roslav Šutej(Kutina), Dionizije Šva- 
gelj (Vinkovci), Dragutin Tadija- 
nović, Bruno _Tandara (Imotski), 
Mirko Tomasović (Split), Jelena 
Uskoković, Miroslav — Vaupotić, 
Marko Veselica, Antun Vrdoljak, 
Vice Vukov, Vladimir Vuković, 
Franjo Zenko, Bože Žigo. 


Adresa uredništva: 41000 Zagreb, 
Matice hrvaiske 2, tel. 39-393. 


Stranke se primaju svakog dana 
od 10 do 12 sati osim subote. 


TJEDNIK 


Novine _ za kuliurna i društvena 
pitanja 


Meter: Drago Čvrljak 


Uredničko vijeće: Zdravko Ašper- 
ger, Zvonimir Bartolić (Čakovec), 
Nikola Batušić, Vlaho Benković 
(Dubrovnik), Tihomi! Beritić, Stje- 
pan Čuić, Žarko Domljan, Brani- 
mir Donat, Šime Đodan, Nedielj- 
ko Fabrio (Rijeka), Vid Fijan (Va- 
raždin), Ljubica Filipić-Ivezić (Pu- 
la), Vladimir Filipović, Cvito Fis- 
ković (Split), Miljenko  Foretić 
(Dubrovnik), Ivo Frangeš, Ivica 
Goži, Vlado Gotevac, Drago Iva- 
nišević, Hrvoje Iveković, Dubrav- 
ko Jelčić, Ljudevit Jonke, Rado- 
slav Katičić, Igor Kuljerić, Ivan 


Kušan, Trpimir Macan, Ante Ma- 
rin, Ranko _ Marinković, Daniel 
Marušić, Dragan Mucić (Osijek), 
Zdenka Munk, Ivan Mužić (Split), 


Dinarske doznake uplatiti u korist 
računa: Kreditna banka Zagreb, 
301-8-2185, Zagreb, Matice hrvat- 
ska (ZA HRVATSKI TJEDNIK). 
Devizne doznake uplatiti u korist 
računa: Kreditna banka Zagreb, 
301-620/1001-32000-523, Zagreb, 
Matica hrvatska (ZA HRVATSKI 
TJEDNIK). 


Cijena oglasa: cijela stranica 
5000 d, polovina stranice 2500 d, 
četvrtina 1250 d, 1 cm? 25 d. 


Poštarina plaćena u gotovu. 


Naklada: Matica hrvatska, Za- 
greb, Matice hrvatske 2, tel. 39-393 


Uređyuju: Sijepan Babić, Zvonimir 
Berković, Dubravko Horvatić, Jo- 
zo Ivičević, Tomislav Ladan, Sreć- 
ko Llipovčan, Zvonimir Lisinski, 
Zlaiko Posavac, Petar Selem, Tvrt- 
ko Šercar, Ivo Škrabalo, Hrvoje 
Šošić, Franjo Tuđman, Igor Zidić. 


Glavni urednik: Igor Zidić 
Odgovorni urednik: Jozo Ivičević 
Tajnik uredništva: Franjo Marin- 


ković Rukopisi se ne vraćaju. 


HRVATSKI TJEDNIK br. 8/4. lipnja 1971. 


PRIPOMENA 


HRVATSKOM 
DEFETIZMU 


Na stranu patetika i krupne riječi, ali jedno je neprije- 
porno: hrvatski narod, uza sve nedaće koje ga okrutno 
šamarahu i još uvijek šamaraju, doživljava danas svoj is- 
tinski preporod, Kad kažem istinski, onda to podrazumi- 
jeva da se preporod, nazočan u svim — uvjetno rečeno — 
slojevima ovoga naroda, događa na socijalističkoj podlozi 
i u vrijeme kad su sve karte oikrivene. Stoga je ovo tre- 
nutak u kojem valja da se osvrnemo na svoju prošlost, da 
ocijenimo i preispitamo sve one puste pogreške što smo ih, 
svojom ili tuđom krivnjom, tijekom naše mukotrpne povi- 
jesti počinili. I to samo zato da se ta nesretna povijest i 
opet ne bi ponovila. Dakle, nije se na odmet prisjetiti 1102, 
1525. i 1918. godine. To su, da sad ne spominjemo sijaset 
drugih naših Golgota, oni najfatalniji datumi, datumi 
kada je pokopana hrvatska državnost i hrvatski narod 
uprezan u jaram tuđinskih interesa. 

Tko je tome kriv? — upit je što ga neprestance slušamo 
i neprestance sami sebi postavljamo. Najlakše je i najui- 
ješljivije odgvoriti: mi smo zlohude sreće, okruženi smo 
nasilnicima i pokvarenjacima, lakovjerni smo... Izgovo- 
rimo, eto, tako ovu narkotičku formulu i blaženo usnemo, 
čini nam se da smo oiKrili Ameriku. odnosno izvršili svo- 
ju domovinsku dužnost. »Što tu može jedan hrvatski čov- 
jek?!« — čuo sam stotine puta, i to iz usta ljudi koji su po 
svojim sposobnostima, po svom mjestu i položaju. štošta 
mogli učiniti. A nisu učinili ništa. Nisu to čak ni pokušali. 
Ali ne stoga što bi bili kukavice, ulizice, vlastoljupci i 
podrepci, već jednostavno zato što bijahu neizlječivo za- 
raženi defetizmom, onom smrtonosnom  boljkom koja 
unaprijed negira svaku akciju. Q stoljetnom hrvatskom 
defetizmu mogle bi se napisati čitave knjige. I moglo bi 
se, kao od šale. dokazati da je upravo taj naš defetizam 
kriv za veliku većinu zala što su nas sustizali i još 
uvijek sustižu. 

No, injektirati se danas, u svrhu ozdravljenja od našeg3s 
pomalo i nasljednog defetizma, kao što se to mjestimice 
i čini, romantičnim pokličima i špriceraškim budnicima — 
— posve je nedjelotvorno. Dosta nam je defetističkos 
kukanja nad vlastitim defetizmom, dosta nam je onog 
malograđanski gotovanskog iščekivanja da se vidi šlo 
će riješiti i učiniti »oni gore«. Takve nas naricaljke i 
iščekivanja i doveđdoše do pogubne 1102, 1525. 1918... 
Kazah na početku: hrvatski narod proživljava svoj istin- 
ski preporod, Deseta sjednica CK SKH i sve ono što 
je uslijedilo poslije otvorilo je mogućnost da se djeluje 
stvarno da se potegnu pitanja koja donedavno bijahu 
tabu, omogućava prekonstituiranje hrvatske nacije na 
samoupravnoj socijalističkoj osnovici. Ali ono što je, čini 
mi se, najvažnije u ovom zaista povijesnom trenutku jest 
mogućnost da djelujemo svi koliko god nas ima i gdje 
god se nalazili. Zbude li se tako. poslušamo li glas 
vlastite savjesti, naša budućnost ne dolazi u pitanje. Ali 
postupimo li drugačije, zataji li naša djelotvornost, nove 
nas nesreće neće mimoići. A što je najstrašnije: pred 
svojim potomstvom (ako ga bude i bude li se moglo i 
htjelo sjećati svojih malodušnih predaka) bit ćemo ne- 
oprostivo krivi od prvoga do zadnjega. 

Preblago je kazati da je dvanaesta ura doista prispjela! 
Hrvatski narod više nema alternativa, on samo može ili 
naprijed ili u sigurnu propast. »Hrvatska je jedino mjesto 
na zemaljskoj kugli gdje Hrvati mogu stvoriti svoju 
državu« — reče neki dan Miko Tripalo. Proigrati danas 
ovu šansu, to jest ne ostvariti svoju novu državu, re 
znači ništa drugo do li pospješiti i napokon dovršiti 
dijasporu što je započela još tamo negdje u XV stoljeću. 
Nego, vratimo se temi ovoga napisa: našem defetizmu. i 
upitajmo se: je li taj defetizam samo povijesno-psiholo- 
ška kategorija ili pak nešto drugo? Ja bih na ovaj upit 
odgovorio: suvremena hrvatska malođušnost uvjetovana 
zbrojem udaraca što smo ih tijekom svoje povijesti trpjeli, 
često je puta manipulirana, i to vrlo perfidno a jedno- 
stavno: primjerima i usporedbama pokazati i dokazati 
kako je svaki naš napor unaprijed osuđen na propast. 
Tako, još uvijek ne mogu zaboraviti polemiku što smo 
je Vlado Gotovac i ja (u »Razlogu« i »Republici«) 1966. 
vođili s jednim zagrebačkim nazovi novinarom, zlona- 
mjernikom koji je đecidirano tvrdio da Hrvati zapravo 
i nisu nacija, te da je hrvatska kultura. naspram srpske 
i slovenske kojima s moje strane svako poštovanje, posve 
provincijalna i da se nezaustavljivo provincijalizira... 
Da je ovaj čovjek kojim slučajem govorio dobronamjerno, 
onda bi se od ovoga štošta moglo uvažiti. Ali naš dušo- 
brižnik nije tako mislio, njemu bijaše isključivo do toga 
da. ukazivanjem na naše rane, izazove u nama samima 
gađenje spram svoga nacionalnog bića. Naputak: ovakvšh 
se »tješitelja« treba čuvati kao žive kuge. 

Ali nije ovo sve, ima u nas i još jedna druga vrsta 
malodušnika, koja, čini mi se, nije manje opasna od one 
prve, proračunato zlonomjerne. Riječ je. naime o ljudi- 
ma koji tijekom čitava svoga vijeka bijahu šamarani i 
slijeva i zdesna, pa, napokon obogaljeni, izgubivši svaku 
vjeru u akciju i svaku nadu u postignuće nacionalnoga i 
avoga osobnog cilja. Od njih ćete čuti: »Mani se prijatelju. 
Gorava posia! Nema smisla gubiti vrijeme, zdravlje i 
živce! Bit će što bude! Znam ja to iz vlastita iskustva! 
Ebo, tako sam ti ja pokušao... I što? Ništa! Dobio po 
gubici«. Naravno, za ovaj se soj ljudi ne može i ne smije 
reći da su pokvareni, da su probitnici ili ulizice, ali je 
upravo stoga njihov defetizam opasan, opasniji možda od 
onog prvog. Teško ih je naime optužiti, štoviše, njihova 
nas osobna nesreća i posrnuće nagoni na suosjećaj. 
Svejedno, ni prema njima se ne smijemo odnositi senti- 
mentalno. jer to neizbježno vodi poistovjećivanju pogleda, 
zarazi koja je ponajčešće fatalna i po nas i po njih. 
Ova, preveć kratka i preveć uopćena pripomena o hrvat- 
skom defetizmu ima samo jedan cilj: upozorenje da se 
počnemo liječiti sebe i svoju okolinu. Primjera i uzora 
imamo napretek, počevši od Društva književnika Hrvat- 
ske. Društva hrvatskih likovnih umjetnika, Društva hr- 
vatskih glazbenika, Matice hrvatske i njezinih brojnih 
ogranaka, pokreta na Hrvatskom sveučilištu, pojedinih 
gospodarskih akcija, pa sve do CK SKH, Sabora i nje- 
gova Izvršnog vijeća. što praktički znači da se nisam 
zaletio kazavši kako hrvatski narod danas, u proljeće 
1971. uistinu doživljava i cijelim svojim bićem proživljava 
istinski preporod: politički, gospodarski i kulturni. Nie- 
govo konačno odjelotvorenje, za koje se moramo, svaki 
na svom radnom mjestu i svi zajedno kao narod i drža- 
va, svojski zauzeti, značit će zapravo i početak kraja 


stoljetnom hrvatskom defetizmu svih vrsta, namjena i 
namjera. 


Jozo Laušić 


MI ritn 
TURISTICKA 
ANTIPROPA- 
GANDA 


Ne smijemo se čuditi što drugi o nama pišu netočno- 
sti, kada mi sami o sebi pišemo upravo gluposti. 

Ove godine izišao je reprezentativan i skup prospekt 
na dvadeset stranica velikog formata, na prvorazred- 
nom papiru i s uspjelim fotografijama u boji na pet 
jezika, a izdalo ga je hotelsko turističko poduzeće »Ri- 
viera« u Poreču. Nepoznati autor teksta ovoga pro- 
spekta upustio se — tko zna zašto — u to da posjetioci- 
ma Poreča objasni trideset stoljeća povijesti Poreča 
onako kako on to sebi zamišlja, pa kome pravo. kome 
krivo. 

Bilo bi preopširno da prenosimo sav tekst ovoga pro- 
spekita, pa ćemo se ograničiti samo na nekoliko pasu- 
sa, no vjerujemo da će čitaocima biti dosta i previše. 
»Kažu« — počinje anonimni autor — »jednoga dana. 
kada se bogovi čestito već bjehu umorili od stvaranja 
svijeta, rekoše jedni drugima: "Hajde, braćo, da se 
malce odmorimo!, A istini za volju, i zaslužili su da 
se odmore. Eh! ali lako je to reći. Samo bogovima ne 
dolikuje da se ma gdje odmaraju. I ma koliko da je 
svijet, kojega bjehu stvorili, bio lijep, njihovom da- 
volski istančanom ukusu nije bilo mjesta koje bi mo- 
glo da ih zadovolji. ... Bogovi su ipak bogovi. I nije 
to samo da se, onako božanski, okvase umorne noge. 
Jok! Bogovima treba i božanskog sunca...« 
Nastavljajući dalje u tom smislu i tonu, autor zaklju- 
čuje: »Tako je nastao Poreč«, da bi odmah zatim pre- 
šao na to kako su bogovi postali ljudi, kako su počeli 
ratovati, »i oko Poreča stadoše da se gložu i kolju 
kao što je to red, najprije neolitski ljudi, pa ljudi bron- 
čanog doba, a onda se tu ukotvi ilirsko pleme Histra. 
koji se onda ne dadoše otuda maknuti čitav jedan mi- 
lenij«. 

Pošto je malo potom autor obračunao s Rimljanima, 
»koji ni o čem drugom nisu razmišljali, nego kako da 
osvajaju svijet«, i koji, čim su čuli za Poreč, »pohitaše 
svojim kohoritama i galijama da ga osvoje za svog ca- 
ra« i »kada se to veliko carstvo raspolovilo, počeše iz- 
među sebe da se biju i svađaju Rim i Bizant. I tko zna 
dokada bi se oni tako mlatili, da nije došlo do seobe 
naroda«. Tako nas je, eto, nadahnuti autor doveo do 
srednjeg vijeka i obuhvatio trinaestak stoljeća evrop 
ske povijesti doslovce ovako: 

»Istina, dolazili su tu da gospodare inekakviLan- 
gobardi, i nekakvi Franci, i nekakva 


Venecija, nekakav Napoleon, i nekak- 
va Austro-ugarska monarhija, i nekak - 
va... Možda sam nekog i zaboravio, ali to i nije važ- 
no. jer je narodu ovoga kraja najzad dojadilo da se svi 
tako usrdno milataraju preko njegovih leda, pa je 1943 
uzeo oružje u svoje ruke i u Oslobodilačkom ratu izvo- 
jevao sebi slobodu... Sada je Poreč najdivniji istarski 
biser ove naše zajednice... Oni koji dođu, naći će tu 
sve ono što su praiskonski bogovi za svoj odmor i doko- 
licu stvorili. A danas i mnogo više od toga. 'Riviera' je 
u ovom jugoslavenskom turističkom bumu, za svoje 
goste stvorila tu čitav niz najdivnijih, najosebujnijih i 
najmodernijih ambijenata...« 

Kako, na žalost, na prospektu ne piše da je samo za 
polupismene domaće i strane turiste, koji o svojoj i 
evropskoj povijesti ne znaju ama baš ništa, možemo 
sebi zamisliti kako će francuski turist biti ugodno iz- 
nenađen da je u Poreču bio i »nekakav Napoleon«. 
Jednako će tako biti ganuti i Nijemci, a naročito Ta- 
lijani, kojima ime zemlje autor čak i ne spominje. već 
kaže da je poslije Austro-ugarske monarhije došla 
»nekakva...« — nekakva sa štampane tri očkice, pa 
neka to turist tumači kako hoće. 

»Možda sam nekog i zaboravio, ali lo nije važno« — 

kaže autor teksta prospekta; i zaista, njemu nije va- 
žno što je zaboravio i to da u Poreču postoji Zavi- 
čajni muzej Poreštine i prof. Ante Šonje koji je kao 
bizantolog i proučavatelj ranog srednjeg vijeka Istre 
poznat i u svijetu; da u Puli postoji Arheološki muzej 
Istre čiji stručni suradnici četvrt stoljeća proučavaju 
povijest Istre, te da na istarskom poluotoku postoje 
i djeluju tri znanstvene biblioteke s bogatim fundu- 
som povijesnih djela o Istri; da se, dakle, imao s kim 
posavjetovati prije no što je u velikoj nakladi i na pet 
jezika objavljen ovaj prospekt kojega tekst nije pot- 
pisan, pa tako ne sramoti samo onoga tko ga je napi- 
sao, već je on na sramotu svega Hotelsko-turističkog 
poduzeća »Riviera«. ; 
Najžalosnija je, na kraju, ova činjenica: dok naučne 
i kulturne ustanove Istre nemaju sredstava da objave 
ozbiljne radove svojih stručnih suradnika, hotelsko je 
poduzeće »Riviera« potrošilo prilična sredstva da ob- 
javi propagandni napis o Poreču i njegovoj povijesti, 
napis koji nije samo antipropaganda, već vrijeđanje 
i potcjenjivanje nas i drugih. Ni domaći ni strani tu- 
risti nisu, naime, tako glupi kako to misli anonimni 
autor teksta novog Hoteisko-turističkog poduzeća »Ri- 
viera« u Poreču. 


nI 


komentari 3 


NIJE 
TAJNA 


Korespondencija s našim 
razdraganim štovateljem 
Stipom Šuvarom 


Zainteresiranima — tekstovi 
besplatno 


Kao reakciju na tekst Ivana Wilibalda Horvatha (ob- 
javljen u trećem broju HT), primili smo pismo Stipe 
Šuvara, glavnog i odgovornog urednika časopisa »Naše 
teme«, pisca knjižuljaka, od kojih ga je osobito prosla- 
vio onaj s naslovom: »Nacije i međunacionalni odnosi 
u socijalističkoj Jugoslaviji«. Evo toga pisma: 


Uredništvu »Hrvatskog tjednika« 


Poštovana gospodo! 
Hvala Vam na pažnji koju mi Vaš tjednik posvećuje. 
Očekujem da me nećete ni ubuduće zaboraviti. Bio sam 
razdragan kada sam pročitao pozdrav Vašeg tobožnjeg 
arbajtera Ivana Wilibalda Horvatha (»Hrvatski tjednik« br. 
3/30 travnja 1971, str. 15). Napisa on da je jedan od onih 
koji cijelim svijetom pronose slavu moje teorije o rad- 
ničkoj klasi kao anacionalnoj kategoriji. Drago mi je, 
doista, da me on pozdravlja ali mi je istinski žao što mi 
pripisuje u zaslugu ono što mi ne pripada. Nikad i nig- 
dje nisam ni napisao ni izgovorio da je radnička klasa 
anacionaina. U svojem djelcu »Nacije i međunacionalni 
odnosi u socijalističkoj Jugoslaviji« (tiskanom u biblioteci 
»Naših tema« 1970) ispisah mnoge rečeince kojima tvrdim 
da je radnička klasa i te kako nacionalna. Citirat ću Vam 
samo četiri: »Radnička klasa nije ni nadnacionaina ni 
anacionalna. Sve dok ona postoji kao klasa i sve dok 
nacija postoji, radnička klasa je dužna da se bori za ulogu 
vodeće klase vlastite nacije. interesi radničke klase i 
interesi nacije koju ona vodi su podudarni. U tim okol- 
nostima narušavanjem nacionalnih inieresa ugroženi su 
i klasni interesi, kao i obratno« (spomenuto djelce, str. 
141). Ista sam stajališta zastupao i razrađivao i u svim 
drugim tekstovima u kojima sam se doticao odnosa rad- 
ničke klase i nacije. Molio bih Vašeg arbajtera da uz 
pomoć sviju Vas pronađe ma i jedno moje slovce o ana- 
cionalnosti radničke klase. Vi onda objavite faksimil tak- 
vog slovca u svojem tjedniku. Da bi Vaš arbajter Hor- 
vath, ai svi Vi bili bolje obaviješteni, šaljem Vam jedan 
primjerak moje knjige »Nacije i međunacioralni odnosi 
u socijalističkoj Jugoslaviji,« te jedan primjerak knjige 
»Klasno i nacionalno u suvremenom socijalizmu« (tisak 
biblioteke »Naših tema« 1971), u kojoj sam na uvodnom 
mjestu također ispisao svoja stajališta o nacionalnosti rad- 
ničke klase. Ako Vam zatreba, mogu Vam poslati još 
svojih tekstova o tome. Kada već želite da me putem 
svog tjednika popularizirate, najbolje bi bilo da pretiska- 
vate moje tekstove. 

S dužnim štovanjemi 

Stipe Šuvar 

P. S. Računajući s time da je Vaš tjednik otvoren svima 
i da ste Vi uredništvo kojem ne manjka tolerancije, si- 
guran sam da ćete ovo moje pismo u cijelosti tiskati, 
kako bi ga mogao pročitati Vaš arbajter i svi čitatelji 
»Hrvatskog tjednika«. Stoga se i ne pozivam na Zakon e 
štampi. 


»Zasluge« i zasluge 


Kao što vidite, dragi štovatelju, zaista nije bilo potreb- 
no pozivati se na Zakon o štampi. 


Prije svega, primite izraze našega najiskrenjeg za- 
dovoljstva što smo preko HT-a i Vas uspjeli razdra- 
gati. Nadamo se da će Vas objavljivanje Vašega pisma 
i naš odgovor na nj razdragati još više. Posebno nas 
veseli što nam se pružila prilika da to možemo uči- 
niti upravo za Vas, koji ste svojim djelcima toliko 
zadužili nas (i mnoge druge), da uistinu ostajete ne- 
zaboravni. 


1 nama je istinski žao što Vam 1. W., Horvath pripi- 
suje u zaslugu ono što Vam ne pripada, barem ne u 
takvoj mjeri da bi Vas trebalo isticati prije drugih 
(»teorija o radničkoj klasi kao anacionalnoj katego- 
riji«). Pri tom doista griješi, jer — koliko se spome- 
nute teorije tiče — u ovoj sredini našlo bi se boljih i 
istaknutijih od Vas. Vaše zasluge valjalo je potražiti 
na drugom području — u problemskom sklopu hrvat- 
skoga gospodarstva. Tu Vam u Hrvatskoj nema prem- 
ca! Uostalom, nije li Vam to, ne tako davno, s udiv- 
ljenjem priznao i sam Miloš Žanko? 


Što se činjeničnoga stanja tiče, mi ćemo Vam rado 
povjerovati (a savjetujemo to i 1. W. Horvathu) da nig- 
dje niste izričito napisali kako je radnička klasa ana- 
cionalna. Vjerojatno je I. W. Horvath i u tomu pogri- 
ješio. Neki čak tvrđe da se u Vašemu spomenutom 
djelcu, kao i u sveukupnim Vašim djelima, može na- 
ći i do četrdesetak rečenica poput ovih koje ste u pis- 
mu izvoljeli citirati. Ali, zar doista vjerujete da su 
naši pravi i »tobožnji« arbajteri, zajedno s nama, toliko 
nepismeni ili naivni pa da svi zajedno nismo kadri 
uočiti jasan smisao cjeline u kojoj se sve te rečenice 
nalaze (ne uspijevajući zakriti puni i pravi smisao)? 
Ne znamo pouzdano, ali predmnijevamo da je možda 
upravo »tobožnjost« statusa arbajtera pomogla I. W. 
Horvathu da uoči i tobožnjost stavova koje izričete re- 
čenicama citiranima u pismu, kao i u onim rečeni- 
cama šio su nalik na ove a porazmještene su po Va- 
šim knjižicama. 

Na žalost, u svezi s mogućnošću pretiskavanja Vašin 
tekstova u našem listu (ubuduće) — izgledi nisu na- 
ročito povoljni. 

Djela koja ste nam poslali na uvid — vraćamo 
poštom. Neka Vam se nađu pri ruci da ne zaboravite 
što ste. Nama nisu neophodna, jer će Vas — nadamo 
se — i ovaj odgovor uvjeriti da nam Vaš Opus ionako 
nije tajnom. 


Zahvaljujemo na trudu, 
Vaš štovani HT 

A politika i društvo 


U drugom broju »Hrvatskog tjedni- 
ka« izašao je članak koji se dotiče 
nekih međunarodnopravnih pitanja, 
no držim — s uvjerenjem da mi pi- 
sac tog izvrsnog članka neće zamje- 
riti — da neke stvari nisu, s među- 
narodnopravne pozicije, dostatno i- 
staknute, a osim toga, usporedba s 
pravima švicarskih kantona i nje- 
mačkih zemalja (u oba slučaja nije 
riječ o nacionalnim jedinicama sa- 
vezne države) ne odgovara položaju 
takvih članica jedne složene zajed- 
nice koje se temelje na etničkom na- 
čelu i na pravu naroda na samo- 
određenje. Pri tomu valja istaći, da 
se pravo naroda na samoodređenje, 
u najnovijem razvoju  međunarod- 
nog prava, sve više i općenitije po- 
tvrđuje kao jedno od općih pravnih 
načela. 


Narodi — nosioci 
suverenosti i 
međunarodne osobnosti 


Nemoguće je, u kratkom osvrtu, iz- 
nijeti mnogobrojne primjere i argu- 
mente u tom smislu; spomenimo sa- 
mo rezoluciju i »12 načela« Općeg 
doma Ujedinjenih naroda iz 1960; 
ili, spomenimo da je nedavno Lie- 
chtenstein — dakle zemlja koja ide 
u red tzv. mikrodržava sa skučenim 
izrazima međunarodnopravne osob- 
nosti — pokrenuo pitanje revizije 
odnosa sa Švicarskom, tražeći za 
sebe položaj kakav već uživa jedna 
druga mala država, takoder članica 
carinske unije. tj. Luxemburg, a 
ovaj je — kako je poznato — puno- 
pravan član Europske gospodarske 
zajednice, Ujedinjenih naroda i dru- 
gih međunarodnih organizacija; spo- 
menimo takoder kako je nedavno 
Švicarska odbila sudjelovanje na 
konferenciji frankofonih zemalja o 
osntuku međunarodnog tijela za 
promicanje francuskog jezika, drže- 
ći da kao višejezična zajednica ne 
može djelovati jednostrano na pro- 
micanju samo jednog od svojih je- 
zika. 

Sve su ovo znaci da se i u staroj 
i razvijenoj Europi i te kako vodi 
računa o afirmaciji naroda kao no- 
sioca suverenosti i međunarodne o- 
sobnosti, a da i ne govorimo o mno- 
gim primjerima izvan Europe; oči- 
to je da put sve većeg povezivanja 
suvremenoga svijeta ide svugdje 
preko potvrde individualnih među- 
narodnih subjekata, da je to jedini 
prihvatljiv i najpodobniji način 
skladne izgradnje opće međunarod- 
dne zajednice, a koji je ujedno _u 
skladu s aksiomima ljudskoga  po- 
našanja i morala da se opća sreća 
ne može graditi na nesreći pojedi- 
naca, a niti život svjetske zajednice 
na smrti naroda: uostalom, i čovjek 
pojedinac življe se i potpunije inte- 
grirao u društvo tek kad je dobio 
osobnu slobodu, kad se potvrdio kao 
osoba, kad se oslobodio stega rop- 
stva, kmetstva, ceha, patrijarhalne 
zadruge, itd.; živi nam je primjer i 
plodna i svestrana suradnja  Šved- 
ske, Norveške i drugih članica _ u 
Nordijskom vijeću otkad su se osa- 
mostalile i zaboravile na trvenja i 
sukobe iz vremena nametnute  za- 
jednice; sjetimo se obračuna iusta- 
naka u oktroiranoj državnoj zajed- 
nici Nizozemske i Belgije poslije Be- 
čkog kongresa, dok danas isti na- 
rodi njeguju upravo uzorne odnose 
suradnje u okviru unije Benelux; i 
najzad, Europska gospodarska zajed- 
nica gradi se danas na podlozi su- 
verenih nacionalnih država, bez he- 
gemonije, a sigurno je da to _ nisu 
mogli ostvariti ni Napoleon ni Bi- 
smarck. 

Toliko o suvremenim pojavama, ko- 
je pokazuju da nacionalna afirma- 
cija nije kontradikcija i negacija, 
nego baš dijalektička nužnost sura- 
dnje i povezivanja u suvremenom 
svijetu. 


Savez socijalističkih 
republika 


Što se pak tiče medunarodnopravne 


osobnosti u složenoj državi, problem 
nije nerješiv, kako bi se to željelo 
prikazati. Najprije valja istaći da 
međunarodnopravnoj znanosti ne o- 
dgovara prilično neprecizen naziv 
federacija, pa bismo ga u »pravnič- 
kom jeziku« morali izbjegavati; dok- 
trina poznaje dva temeljna oblika: 
federativnu državu (saveznu  drža- 
vu) i konfederaciju (savet država). 
O tome tko je subjekt međunarod- 
noga prava, pa prema tomu vlastan 
sklapati međunarodne ugovore, go- 


0 medu- 
narodnoj 
osobnosti 
republika 


PRILOG DISKUSIJI 
O USTAVNIM 
PROMJENAMA 


vori se u svakom priručniku među- 
narodnoga prava; savezna država je 
subjekt međunarodnoga prava, dok 
njezine sastavne jedinice — pa zva- 
le se one i državama— to nisu (vrlo 
rijetki primjeri stupanja u međuna- 
rodne odnose, a uz to na vrlo uskom 
području, ne mogu opovrći navede- 
no načelo); što se pak tiče konfede- 
racije, klasična doktrina nalazi me- 
đunarodnopravnu osobnost samo kod 
država članica saveza. Međutim, to 
je relikt jednoga nesuvremenog, za- 
starjelog gledanja koje je u država- 
ma vidjelo jedine međunarodno- 
pravne osobe, koje je svu sferu 
međunarodnih odnosa svodilo na 
državnu politiku, i koje je, najzad, 
i na samu državu gledalo sa svojih 
konzervativnih pozitivističkih pola- 
zišta, zanemarujući sve one neprije- 
porne i stvarne etničke, socijalne _ i 
ine podloge. Ako danas čak i takve 
međunarodne organizacije kao što 
su Ujedinjeni narodi, Europska go- 
spodarska zajednica i sl. jesu me- 
đunarodnopravne osobe (primjer je 
i nedavni međunarodni ugovor Ju- 
goslavije s Europskom zajednicom), 
onda to još više vrijedi za takvu 
zajednicu kakva je složena država 

koju tvore udružene suverene  re- 
publike. Iz svega ovoga možemo iz- 
vući zaključak da našoj zajednici 
ne odgovara klasičan pojam savezne 
države, koja ne priznaje suverenost 
ni međunarodnu osobnost svojih 
članica, a niti joj odgovara klasičan 
tip konfederacije; novim prilikama 
i nazorima (načelo narodne suvere- 
nosti, pojava socijalističkih država, 
itd.) pripada — i načelno i prakti- 
čno — novi tip složene državne za- 
jednice, u kojoj su ostvarena i u- 
skladena oba načela (načelo narod- 
ne suverenosti i načelo međunarod- 
ne suradnje), a to je savez socijatu- 
stičkih republika, pa bi tako treba- 
lo i u amandmanima formulirati 
naziv naše zajednice. 


Različita međunarodna 
osobnost saveza 
i republike 


Valja još jednom naglasiti da u 
ovom dvostrukom izrazu suvereno- 
sti i međunarodnog  subjektiviteta 
nema protuslovlja; nije tu riječ o 
mehaničkoj podjeli osobnosti izme- 
du saveza i članica, nego o različi- 
toj prirodi. U skladu s načelom o 
suverenosti naroda, narod — odno- 
sno njegova politička organizacija: 
država (republika) — jest suverena 
osoba i subjekt međunarodnog pra- 
va koji svoju suverenost i osobnost 
ne može otuđiti — kao što se npr. 
pojedinac ne može odreći svoje slo- 
bode, jer je to njegovo prirodno, ne- 
otudivo pravo, pa kad ga izgubi, 
izgubio je i svoju bitnu odliku. Me- 
dutim, republika, kao nosilac naro- 
dne suverenosti, može povjeriti vr- 
šenje međunarodnih poslova savezu 
(a djelomice i nekoj međunarodnoj 
organizaciji), pa je tada međunaro- 
dna osobnost saveza posredna, izve- 
dena iz medunarodne osobnosti dr- 
žava članica. Dakle, nema inkompa- 
tibilnosti ni sukoba izmedu njihovog 
međunarodnog subjektiviteta, niti je 
to puka razdioba; oboje imaju me- 
dđunarodnu osobnost, samo su one 
različite prirode: suverenost i osob- 
nost naroda, odnosno njegove re- 
publike jest izvorna, neotudiva i ne- 
ograničena, dok je savezna osobnost 
izvedena, prenosiva i ograničena. 
Stoga nam se prijedlog o ograniče- 
nju međunarodne “osobnosti repu- 
blika u pogledu sklapanja meduna- 
rodnih ugovora ne čini logičnim, ni- 
ti utemeljenim na suverenosti naro- 
da; takva situacija odgovara švicar- 
skim kantonima i njemačkim Lš&n- 
der, ali ne nacionalnim republika- 
ma, suverenost kojih se ne može 
svesti na područje susjedskih odno- 
sa. Povjerivši vršenje svojih suve- 
renih prava u medunarodnim odno- 
sima, republike mogu sveukupnu 
sferu tih odnosa ostaviti saveznim 
organima, bez obzira na vrstu i sa- 
držaj međunarodnih ugovora. Za 
povjeravanje međunarodnog zastu- 
panja i ugovaranja govore razlozi 
načelne naravi (zajednička međuna- 
rodna politika) i prektične naravi 
(štednja sredstava i kadrova, opti- 
malna rješenja itd.). 


Prijedlog 


Stoga nam se čini razumnim sli- 
jedeći prijedlog. sve međunarodne 
odnose povjeriti saveznim organima, 
a suverenost i medunarodnu osob- 
nost republika ostvariti u konačnom 
odobravanju medunarodnih ugovo- 
ra; dakle, u skladu s doktrinom. a 
ujedno prihvatljivo za praksu: savez 
sklapa sve međunarodne ugovore, a 
ratificiraju ih republička predstav- 
nička tijela. 

To bi ujedno bila i afirmacija »skup- 
štinskog sistema«, jer odobrenje da- 
ju predstavnički organi izvornih no- 
silaca međunarodne osobnosti, a ne 
savezna skupština, koja ne može bi- 
ti nosilac narodne suverenosti, jer 
ona i nema naroda koji bi predstav- 
ljala; na taj bismo način pobili i 
prigovor o navodnom  zanemariva- 
nju »skupštinskog sistema«. 

Postoji još čitav niz međunarodno- 
pravnih pitanja o kojima nije bilo 
govora: članstvo u međunarodnim 
organizacijama, jezik u međunaro- 
dnim ugovorima (u tom pogledu 
prihvatljiva je praksa Saveza knji- 
ževnika; naravno, uz odgovarajuću 
zastupljenost — funkcionara), naziv 
stranaka u međunarodnim ugovori- 
ma itd.; ali, na najvažnija i načelna 
pitanja u vezi s međunarodnoprav- 
nim pristupom ustavnim promjena- 
ma, držim da ie dan odgovor. 


Drago vweuaiiS 


Zakoni 
protiv 
nestabilnosti 


SIV je Saveznoj skupštini podnio pri- 
jedlog izmjena i dopuna šest saveznih 
zakona kojima bi trebalo djelovati na 
sređivanje nestabilne situacije u pri- 
vredi i na tržištu, i djelovati na jača- 
nje financijske discipline. 


Interesantni su komentari tih mjera 
(»Politika« od 21. svibnja 1971. i »Bor- 
be« od 22. svibnja 1971). Gva dva lista 
ne stavljaju — principijelne zamjerke 
predloženim izmjenama propisa, ali o- 
ba nalaze potrebnim upozoriti kake te 
propise valja dosljedno provoditi. Tako 
»Politika« kaže: »Razume se, ove iz- 
mene... mogu dati željene rezultate 
SAMO pod uslovom AKG u praksi budu 
najdosljednije sprovođene« (istaknuo 
H. Š.). A »Borba«: »Ni ove dopunske 
mjere NEĆE donijeti željene rezultate 
AKO budu aklamacijom prihvaćene. pa 
se zametnute u ladicama« (istaknuo 
+8.) 


Zašto upozorenja da se zakoni prove- 
du — još prije ncgo li su doneseni? 
Vjerojatno zato što i »Borba« i »Poli- 
fika« vrlo dobro znaju da je u protek- 
lom desetljeću bio donesen niz propisa 
s istom svrhom, a da nisu provedeni 
— jednostavno zato što je bilo nemo- 
guće provoditi ih. Oba lista takoder 
znaju da i danas postoje propisi protiv 
onih koji ulaze u investicije bez pokri- 
ća. Nije stoga novost, kao što tvrdi 
»Politika«, da će moći »sve otići na 
doboš da se dug naplati«; to je mogu- 
će 1 prema postojećim propisima. 
»Politika« usput koristi priliku da svo- 
je čitatelje podsjeti na »već poznatu 
istinu« da je investicijska izgradnja 
bez pokrića tobože jedan od temeljnih 
uzroka nelikvidnosti u privredi, a isto- 
dobno i žarište inflacionih pojava i ne- 
stabilnosti cijena, a da to najbolje do- 
kazuje podatak da su krajem veljače 
dugovanja investitora iznosila više od 
5.867 milijuna dinara. 

Ovaj je podatak »Politike« istinit, ali 
nije puna istina o STVARNIM UZRO- 
CIMA nelikvidnosti i STVARNIM ŽA- 
RIŠTIMA inflacionih kretanja u pri- 
vredi. Naime, dugovanja investitora, o 
kojima govori »Politika«y za  PET- 
NAEST su puta manja od dugovanja 
privrede iz ostalih temelja i za oko 
DVADESETAK puta manja od novča- 
nih potraživanja privrede. 


Prelivena supstancija privrede od zad- 
nje revalorizacije do danas i ona regi- 
strirana prilikom zadnje dvije revalo- 
rizacije iznosi najmanje OSAM puta 
koliko ova dugovanja investitora. O- 
vom valja pridodati još dva žarišta ne- 
likvidnosti, a to su banke i veletrgo- 
vina što dinarske kredite daju uz ci- 
jenu i do 50%, a stalnim povećanjem 
uvoza i trgovinskog deficita uzrokuju 
realnu devalvaciju dinara, koji se na 
sivom tržištu sada prodaje već i po 23 
dinara za 1 USA dolar, pa i više. Še- 
sto je žarište neizmijenjeni odnos raz- 
diobe novostvorene vrijednosti, uslijed 
kojega privreda ne ostvaruje dovoljno 
sredstava ni za jednostavnu reproduk- 
CIJU. 

Nova revalorizacija vjerojatno će po- 
kazati da sva sredstva, koja je privre- 
da izdvojila u svoje poslovne fondove 
u zadnje dvije-tri godine, predstavlja- 
zu prelivenu supstanciju. a ne doho- 
dak, tako da je sav viša rada za pro- 
širenu reprodukciju, umjesto samou- 
pravljačima u privredi. ostao banka- 
ma i reeksporierima. Što sada mogu 
značiti izmjene propisa kojima, kao što 
predlaže SIV: 


Temeljni uzrok 
nestabilnosti 
jest dosadašnji 
odnos privrede 
i središta 
financijske 
moći 


1. Izvođač radova, ako nije naplatio 
švoja pouaznvanja, ne može preu- 
zeti nove radove; 

2. Banke, ako ne isplate staru obvezu, 
ne mogu preuzeti nove, ne mogu 
davati kredite, niti bili garanti? 

Budući da novca u privredi nema, niti 
ce ga biti ako se bitno ne izmijeni po- 
ložaj raanih organizacija u privredi, 
grauevinska bi poduzeća, koja neće 
moći dobiti nov posao, morala otpustiti 
radnike ili biti likvidirana, a isto tako 
morala bi postupiti i većina radnih 
organizacija; (samo u Zagrebu radne 
organizacije su blokirane za gotovo 
dvogodišnji iznos akumulacije). 
Bit će to nova prilika za financijski 
kapitai. za banke i veletrgovinu, da no- 
vac prouaju privredi pod još težim u- 
vjetima. Dinar se već sada prodaje uz 
cijenu i do 50%. Sada bi mu cijena 
jos više porasla, a tim porastom došlo 
bi i do novoga rasta cijena i povećane 
nelikvidnosti. 
Novi se propisi, međutim, ne mogu 
provesti do kraja jer bi vodili zatva- 
ranju velikoga broja poduzeća i oi- 
pušianju ogromnoga broja radnika. No, 
u mjeri u kojoj bi se provodili, ti bi 
propisi postali novi izvor bogaćenja 
vlasnika kapitala a eksploatacije sa- 
moupravijača. 
Nisu, dakle. temeljni uzrok nestabil- 
nosti nepokrivene investicije, nego od- 
nos privrede i središta financijske mo- 
ći. 
Sagledaju li se realni odnosi i veliči- 
ne dužničkih odonosa, potrebe za ula- 
ganjem u proces društvene reproduk- 
cije i dosadašnji odnosi razdiobe no- 
vostvorene vrijednosti, izlaz je iz ne- 
stabilnosti, nelikvidnosti i stalnog rasta 
inflacije ponajviše u slijedećim mjera- 
ma: 1. valja pretvoriti sudjelovanje u 
emisiji u isključivo pravo privrednih 
organizacija, kojima bi se ta sredstva 
dodjeljivala posredstvom — republika 
bez sudjelovanja banaka; 2. valja de- 
biokirati sva novčana sredstva privre- 
de na svim računima kod banaka, s 
time da sei devizna sredstva mogu 
privremeno koristiti kao dinarska; 3. 
valja najhitnije obračunati prelivenu 
supstanciju privrede šio je, od zadnje 
revalorizacije, obračunana kao doho- 
dak. s time da se naknada tih sredsia- 
va izvrši na račun preraspodjele do- 
hotka u ovoj i budućim godinama i 
na račun sredstava dosadašnje i nove 
emisije; 4. valja provesti zakon iz 
1950. godine. kojim su privredna podu- 
zeća predana na upravljanje radnim 
kolektivima i to tako da im se vrate 
oduzeta sredstva amortizacije i sva za- 
rada koju su banke i reeksporteri, te 
veletrgovci, stekli kreditirajući sred- 
stvima emisije privredu, budući da su 
sva sredstva emisije imala za podlogu 
novostvorenu vrijednost u privredi; 
5. bankama valja retroaktivno obraču- 
nati razliku između aktivnih i pasiv- 
nih kamata, i 6. bankama, reeksporte- 
rima i veletrgovini valja oduzeti neza- 
konito stečena sredstva davanjem kre- 
dita na kamate preko zakonskih i pre- 
prodajom deviza po tečaju iznad pro- 
pisanoga. 

Tek tada se može razmišljati o mjera- 

ma za jačanje financijske discipline u 

privredi. što je nemoguće sada kada 

privreda svojim poslovnim fondom ne 
pokriva niti sadašnju vrijednost osnov- 
nih sredstava. 


Hrvoje Šošić 


Pal 


Na proširenoj sjednici Izvršnog ko- 
miteta CK SKH i Komisije CK SKH 
za idejno-organizacijsku izgradnju, 
kadrovsku politiku i način djelova- 
nja SK raspravljano je nedavno o 
pitanju »mogu li i vjernici u SK«. 
Izvještavajući o toj raspravi, »Ve- 
černji list« (od 13. svibnja) rezimirao 
je njen rezuliat ovim riječima: »Biti 
ateist — to. dakako, ne znači auto- 
matski i biti komunist... No — biti 
komunist, to u sebi implicira _i 
ateizam.« 


U SSRN — da 

u SK — ne 

»Večernji list« zabilježio je i izlaga- 
nje nekih od sudionika u raspravi. 
Navodeći da je Socijalistički savez 
»dovoljno širok i dovoljno fleksibi- 
lan i elastičan da primi u svoje 
redove sve one ljude. bez obzira na 
njihovu vjersku opredijeljenost, koji 
žele biti aktivni činioci našeg dru- 
štvenog uređenja« — Josip Vrhovec 
zaključio je: 

»Međutim. Savez komunista je mar- 
ksistička organizacija i on to mora 
ostati — ne marksistička u tom 
smislu da se zatvara, pa da postane 
bunker, nego da na osnovi jedne 
teorije. jedne ideologije o pristupu 
svijetu i o načinu mijenjanja tog 
svijeta bude koheziona, homogena 
idejna snaga. Ne vjerujem da bi SK 
mogao izvršiti tu svoju ulogu ako bi 
u svojim redovima dopustio koegzi- 
stenciju takvih idejno heterogenih i 
međusobno isključivih ideologija i 
pogleda na svijet kao što su s jedne 
strane religija. a s druge komuni- 
zam.« 

Isto stajalište o političkom djelova- 
nju vjernika zastupao je i Antun 
Biber: 

»Ako se taj zahtjev za ulazak u SK 
danas masovnije javlja, onda se tu 
radi o pokušaju infiltracije... Ako 
se radi o iskrenoj političkoj aktivi- 
zaciji, doprinosu djelovanja u dru- 
štvu. stvaranju povoljnije političke 
atmosfere — onda se to može postići 
i kroz Socijalistički savez i razne 
cruge organizacije gdje se mogu 
naći svi građani bez obzira na to 
jesu liili nisu ateisti.« 

Neki od sudionika u raspravi razli- 
kovali su pojedine kategorije vjer- 
nika. Tako Jelica Radojčević: 


Poseban kriterij 

za grad, selo 

i dobne grupe 

»Smairam da u nerazvijenim urba- 
nim sredstvima i na selu, gdje 
tradicija i običaji — pa i oni koji su 
vezani uz vjerske obrede — imaju 
duboke korijene. održavanje tih tra- 
dicija i običaja ne bi smjelo biti 
zapreka za ulazak u SK.« 

Istog mišljenja bili su i dr Ivo Perić 
i Ante Josipović. koji je kazao: 

»U seoskoj sredini ne mogu biti tako 
Čvrsti kriteriji za primanje u SK 
kao u intelektualnoj sredini... Ne- 
tko iz intelektualne sredine tko je 
već idejno i politički formiran ima i 
drugačije motive za ulazak u SK 
nego onaj iz zaostalije sredine. Ovaj 
drugi spreman je da se angažira na 
programu SK i sigurno je da će SK i 
na njega vrlo brzo utjecati da se 
oslobodi određenih predrasuda. Me- 
dutim. ovaj iz intelektualne sredine 
Svakako ulazi da i mijenja organiza- 
Ciju i da toj organizaciji nametne 
svoje idejne poglede. A to su dvije 
različite snage i mislm da o tome 
moramo voditi računa.« 

Stipe Delić založio se da se razlikuje 
i kategorija mlađih vjernika: 
»Mislim da bi tu kategoriju mladih 
— koje još uvijek tretiramo kao 
vjernike — trebalo primiti, i u 
Savezu komunista se boriti za nji- 
hov određeni stav, odnosno za 
marksističku poziciju, jer _ moramo 
voditi računa o utjecaju pod kojim 
su oni dosad živjeli, obiteljskoj 
strukturi i njihovoj ekonomskoj za- 
visnosti o toj strukturi...« 
Osvrčući se na ovu raspravu dr 
Tomislav Šagi-Bunić objavio je u 
AKSI (od 22. svibnja) napis »Prilog 
dijalogu o članstvu vjernika u Sa- 
vezu komunista u Hrvatskoj«. Za- 
ključak rasprave _ dr Šagi-Bunić 
ovako remizira: 

Građani 

druqog 

reda? 

»Može se tolerirati primanje u Savez 
komunista vjernika koji su manje 
vjerski naobraženi i samo osjećajno 
vezani uz neke tradicionalne vjerske 
obrede kad običaje. no ne mogu u 
Savezu komun'sta naći mjesta vjer- 
nici koi: su to vo istinskom uvijere- 
nju. Ovo bi se drugo smatralo 

Mogu li 

vjernici 

ll Savez 
komunista? 


*pokušajem infiltracije'... "Biti ko- 
munist, to u sebi implicira i atei- 
zam... bit se ne može izmijeniti", 
komentirao je "Večernji list'.« 
Takvim zaključkom vjernici su »na- 
čelno isključeni iz političkog tijela 
svoga naroda koje jedino kreira 
politiku i koje drži u rukama 
političko vodstvo« i njima je (vjer- 
nicima) stavljeno do znanja »da su 
građani drugoga reda i da u svojoj 
domovini i u svojoj državi nemaju 
iste šanse s ateistima i da ih neće 
imati, neka se ne nadaju, unatoč 
ustavnim promjenama« — smatra dr 
Šagi-Bunić, te nastavlja: 

»Nisam stručni marksolog. a ni 
političar marksista, no ipak se usu- 
dujem staviti u pitanje istinski 
marksistički karakter takvog načina 
mišljenja, koje u društveno-politi- 
čkom pristupu stvarima, istina, po- 
stupa dijalektički odnosno dinamički 
i nedogmatski, ali drži da jedino 
vodeće političko tijelo ima neku 
zauvijek zacrtanu i definitivno izra- 
ženu metafizičku bit, praktički ne- 
provjerljivu i koja ne treba provje- 
ravanja, u koju se vjeruje i po kojoj 
čovjek. odmah čim u nju povjeruje, 
postaje bitno drukčiji, dobije odre- 
dene sposobnosti — ne za neku 
mističnu i iskustveno neprovjerljivu 
akciju — nego baš za društveno-po- 
litičku akciju u svijetu, u svome 
narodu. u stvaranju svoje državno- 
sti, u unapređivanju samoupravlja- 
nja. Baš Savez komunista Jugosla- 
vije odlikuje se po svojoj nedogma- 
tičnosti, to je njegovo svojstvo koje 
mu se priznaje u cijelom svijetu. a ja 
sam osobno sklon misliti da je 
unutar Saveza komunista Jugosla- 
vije baš Savez komunista Hrvatske 
ne jedanput pokazao = stanovite 
avangardne akcente u tom pogledu. 
Ako se borimo protiv klerikalizma 
na osnovi vjerovanja u Boga. mislim 
da se jednako moramo boriti protiv 
klerikalizma na osnovi nevjerovanja 
u Boga. Savez komunista ne može 
nipošto biti otvorena organizacija za 
rješavanje sasvim konkretnih ovo- 
zemnih problema u kojoj mogu 
sudjelovati svi koji su za to rješa- 
vanje sposobni i koji su se za to 
rješavanje voljni angažirati, ako on 
hoće smatrati da je njegova bit 
jedan stanoviti stav prema trans- 
cendenciji, pa da zato u tu organiza- 
Ciju spadaju samo oni koji imaju 
takav stav prema transcendenciji i 
da im je to već neka kvalifikacija za 
rješavanje određenih pitanja ovdje 
na zemlji. Postavljanjem stvari ka- 
ko izbija iz rasprave u Izvršnom 
komitetu Savez komunista Hrvatske 

bar na neki način, htio on to ili ne 
htio, predstavljen je javnosti kao 
nešto paralelno — Katoličkoj crkvi, 
nešto što je bar u nekom vidu istoga 
roda, a ne raznorodno, pa zato onda 
jedan čovjek ne može u isto vrijeme 
biti ćlan jednoga i drugoga. nego 
mora izabrati ili jedno ili drugo. 


Primjer 
talijanske KP 


Možda sudionici rasprave nisu ni 
izdaleka mislili da partiju predstave 
kao neku religioznu organizaciju u 
negativnom smislu, ali je očito da 
nepristran motritelj može teško iz- 
bjeći takvu dojmu. No sigurno je. 
bar se meni čini, da oni Katoličku 
crkvu silom shvaćaju kao neku 
političku silu i da joj svojim po- 
stupkom pripisuju i nameću neke 
određene  društveno-političke  kon- 
cepcije koje da su u fundamentalnoj 
oprečnosti s koncepcijama Saveza 
komunista. Pa to onda povlači za 
sobom da se isti čovjek ne može 
angažirati kao član i Crkve i Saveza. 
Mi možemo to razumjeti kao ostatak 
prošlih koncepcija i kao preživjeli 
odraz spletenosti koje su u većoj ili 
manjoj mjeri postojale u prošlosti. 
Možda bismo to mogli razumjeti i da 
je riječ o današnjoj Crkvi i Partiji u 
kojoj drugoj zemlji. Međutim, kod 
nas u Hrvatskoj ne možemo drukči- 
je nego kao guranje Crkve u politiza- 
ciju i prisiljavanje katolika da se u 
svojstvu katolika vladaju kao neka 
politička sila. da se silom prilika 
moraju skupljati i u tom smislu — 
kao neka katolička politička grupa- 
cija — bar obrambeno nastupati, jer 
ih partijsko vodstvo očito želi tako 
tretirati. Sreća je što vjerujemo da 
su ti postupci, pa i izjave na 
spomenutoj raspravi, samo nesvjesni 
recidivi u stare stavove ili možda 
bolje; u stari način govora. Ali bi 
fatalno bilo kad bi naša partija u 
ovom času sasvim ozbiljno počela 
postupati po starim šablonama, kao 
da nije od revolucije prošlo već 25 
godina i kao da se u međuvremenu 
nisu odigrale progresivne promjene 
koje su zahvatile cijelu zemlju, pa i 
sam Savez komunista. Nije dobro 
željeti povratak natrag. i potrebno 
je brižno postupati tako da se 
povratak natrag onemogući.« 

Dr Šagi- Bunić poziva se na primjer 
talijanske KP, koja da: 

»... ima već dugo sasvim drukčiji 
stav prema članstvu vjernika _ u 
svojim redovima. I talijanski komu- 
nisti to ne drže golom taktikom, 
nego tvrde da je to osnovano na 
pravom, marksističkom pristupu re- 
ligiji u ovoj njezinoj povijesnoj fazi. 
za razliku od faze u kojoj je živio 
Marx. Teško je shvatiti da bi naši 
komunisti talijanskim komunistima 
naprosto nijekali samu bit komuni- 
zma. A onda je to manje razumljivo, 
zašto bi se hrvatskim katolicima 
tako apsolutno nijekala sposobnost 
da ravnopavno sudjeluju u politi- 
čkom životu u Hrvatskoj, u času kad 
oni ne žele politizaciju katolicizma 
kao takvog. dok u Italiji možda to 
nije uvijek tako sigurno.« 

Negativni odgovor na pitanje mogu 
li vjernici u Savez komunista bio bi 
možda utemeljen. smatra dr Šagi- 
-Bunić, tek uvjetno — ako bi se, 
naime: 

>»... kod primanja vjernika u Savez 
komunista radilo o tome da se 
unutar Saveza vjernici-katolici jave 
kao posebna grupacija. da djeluju 
kao posebna katoličko-komunistička 
frakcija... Ako je tako. cnda je 
trebalo to otvoreno reći. trebalo je 
da se stvari tako jasno postave, a ne 
da se jednostavno odbija mogućnost 
da katolici kao pojedinačni građani 
nađu mjesta u Savezu komunista. 
Sasvim je drugo stvarati političku 
grupaciju na temelju katoličke pri- 
padnosti, pa makar komunističku, a 
sasvim je drugo sudjelovati u jednoj 
političkoj organizaciji. bez isticanja i 
okupljanja na temelju katolicizma 
kao ravnopravan član koji sudieluje 
u kreiranju i ostvarivanju politike. 
Mislim da je to razlikovanje od 
kapitalne važnosti. I držim da će biti 
dobar doprinos dijalogu u tom po- 
dručju ako Izvršni komitet još ied- 
nom uzme stvar u pretres s toga 
stajališta.« 

Tema aktualizirana navedenom 
sjednicom IK SK SKH od značenja 
je. zacijelo. i za teiste i za ateiste i 
bilo bi korisno. držimo. da se diialog 
nastavi. Stoga. objavliajući izvode sa 
siednice IK CK SKH i iz napisa dra 
Šagi-Bunića. objavit ćemo i even- 
tualne druge napise koji bi tom 
dijalogu mogli pridonijeti. 

Zašto 
»Zelena 
knjiga« 
ne može 
na zelenu 
granu 


Analiza uvjeta kreditiranja 
ugostiteljsko-turističkih 
organizacija na jugu 
Hrvatske »uvenula« u 
saborskim odborima!? 


Ima već više mjeseci otkako je Služba drušivenog 
knjigovodstva, Centrala Zagreb, završila »Analizu 
uvjeta kreditiranja ugostiteljsko-turističkih organi- 
zacija na primorskom području SR Hrvatske. Ana- 
liza je izrađena na zahtjev Komisije Sabora SR 
Hrvatske za društveni nadzor. a ispitala je uvjete 
kreditiranja  ugostiteljsko-turističkih organizacija. 
Komisija, međutim, »Analizu« nije prihvatila, na- 
vodno zbog sumnji u objektivnost rada. No, o tome 
poslije. 

Istakli smo već da je »Analiza« završena prije 
nekoliko mjeseci, ali je o njoj tek nedavno (5. 
svibnja) službeno raspravljano na zajedničkoj sjed- 
nici Odbora za društveni plan i financije i Odbora 
za turizam Republičkog vijeća Sabora — što govori 
koliki je put »Analiza« (popularno nazvana »Zelena 
knjiga«) prethodno morala proći. Na sjednicu su 
pozvani predstavnici banaka i reeksportera iz Hr- 
vatske: Nikole Šimetin, direktor IKB Split, Šime 
Matešić, šef filijale »Genexa« za Hrvatsku. Pavle 
Peško, predstavnik »Poljobanke«, te predstavnici 
»Jugobanke«, »Astre« i drugih kreditora. Nisu, na- 
žalost. pozvani predstavnici turističko-ugostiteljskih 
organizacija (osim predstavnika šibenskog »Sola- 
risa«), iako je neprijeporno da oni imaju štošta reći 
glede pitanja o kojemu se raspravljalo. Ne želimo 
sumnjati u namjere onih koji su izvršili izbor 
pozvanih. no ubuduće takve bi pogreške valjalo 
izbjegavati. 

Jurica Milun, direktor Centrale SDK za Hrvatsku, 
u uvodnoj je riječi sažeo rezultate »Analize« i 
naveo već poznate uvjete kreditiranja: osim redovi- 
tih ima i posebnih uvjeta, obvezatno je odstupanje 
retencione devizne kvote kreditoru, zahtijeva se 
oročavanje sredstava, određuju se poslovni parineri 
kako hoće kreditor, sužavaju se, pa i ukidaju, 
samoupravna prava ugostiteljsko-turističkih orga- 
nizacija, itd. Konkretne primjere već smo iznosili u 
HT. pa ovom prilikom to smatramo izlišnim. 

Nakon uvodne riječi Jurice Miluna nastala je burna 
polemika. Čule su se i ovakve riječi i izjave: 

— to je tendenciozno iznošenje činjenica (»Sola- 
ris); to je iskušani sistem baratanja istrgnutim 
činjenicama (»Genex«); to je služenje poluistinama 
koje, prikladno razmještene, nisu ništa drugo do 
klevete (IKB Split); u inozemstvu nam se čude i 
pitaju kako mi ulažemo u turizam, ako je stopa 
inflacije osjetno veća od kamatne stope uz koju 
odobravamo kredite (Pavle Peško); banke nisu otu- 
đivale novac od neposrednih proizvođača. već od 
federacije i republika (dr Krešimir Car). 

Ove i slične izjave nedvojbeno govore da su inspek- 
tori SDK stavljeni na optuženičku klupu. 


Korak dalje 


Valja još spomenuti i Primjedbe Izvršnog vijeća 
Sabora SR Hrvatske na »Analizu«, koje je potpisao 
podpredsjednik IV Sabora, Dušan Reljić. U Primjed- 
bama piše: »Izneseni podaci kazuju da je polazna 
osnova u razvitku turizma bila vrlo mala, a da je u 
roku od posljednje četiri godine vrijednost osnov- 
nih sredstava ugostiteljskih organizacija povećana 
za preko četiri puta.« 

»Najveći dio bankarskih sredstava koja su ulagana 
u turizam potječe cd inozemnih kredita. Kreditori 
su pretežni dio tih sredstava, naročito u posljednje 
dvije godine, angažirali uz rokove vraćanja kraće 
od 10 godina i uz gotovo dvostruko višu kamatnu 
stopu, dok su kredite za turističku izgradnju u 
pravilu plasirali na rok od 25 godina, uz kamate od 
5 posto... pa su beneficirane kamate, a osobito 
anticipativne kamate, upravo imale zadatak da omo- 


guće konverzeciju kredita i osiguraju povoljne 
uvjete kreditiranja turističke izgradnje. S tim u 
vezi, nije realno sve beneficirane kamate pribrojati 
kamatnoj stopi iz ugovora o kreditiranju s investi- 
torima i prikazivati ih kao zaradu kreditora, jer je 
činjenica da su beneficirani kamati trebali poslužiti 
za pokrivanje negativne razlike između aktivnih i 


pasivnih zajmova banaka.« 


»Pošto su uvjeti kreditiranja turističke izgradnje, 
osobito u vrijeme postojanja anticipativnih kamata 
(1969. i 1970. godine) bili veoma povoljni u odnosu 
na rokove otplate i kamatnu stopu (25 godina, 5 
posto kamata, pri čemu su investitori još i regresi- 
rali po 1 posto kamata od republika i općina, ne 
mogu, se uvjeti kreditiranja smatrati uzrokom ne- 
povoljnog ekonomskog položaja turističkog ugosti- 
teljstva, nego je to više. posljedica povećanja tro- 
škova pcslovanja i troškova izgradnje i porasta 
cijena na domaćem tržištu i nerealnog pariteta 
dinara u turizmu, a djelomično i nedovoljnog kori- 
štenja izgrađenih kapaciteta. Intenzivnu izgradnju 
nije moglo pratiti i odgovarajuće osposobljavanje 
kadrovske strukture.« 

»Što se tiče ustupanja prava na retencionu kvotu, 
valja imati u vidu da je ugostiteljskim i turističkim 
organizacijama smišljeno ostavljena veća retenciona 
kvota u cilju privlačenja kreditnih sredstava za 
turističku izgradnju.« 

»Naime, sadašnje bilance sredstava nedvojbeno po- 
kazuju da se iz akumulacije privrede SR Hrvatske 
neće moći kreditirati isti intenzitet izgradnje u 
turizmu.« 

I. na kraju, Izvršno vijeće Sabora zaključuje da »na 
temelju naprijed iznijetih napomena Služba dru- 
štvenog knjigovodstva izradi cjelovitiju, iscrpniju i 
realniju analizu uvjeta izgradnje i privređivanja 
ugostiteljsko-turističkih organizacija, koja je neop- 
hodna kod izrade programa daljnjega razvitka turi- 
stičke privrede. Tek s tako izrađenom analizom 
moglo bi se ići na javnu raspravu, pa će se u tom 
smislu uputiti prijedlog Predsjedništvu Sabora.« 
Usput rečeno, »Analizi uvjeta kreditiranja ugosti- 
teljsko-turističkih organizacija na primorskom po- 
dručju SR Hrvatske«, odnosno inspektorima SDK 
koji su radili na »Analizi« — zamjereno je što 
nigdje nisu govorili o uspjesima turizma, o brzom 
podizanju standarda stanovništva i drugim pozitiv- 
nim efektima turizma. Ako nam je suditi, ova je 
zamjerka opravdana, no izrečena na krivomu mje- 
stu: naime, ovdje ie riječ o »uvjetima kreditiranja«, 
a ne o standardu stanovništva. 


Supervještačenje 
ili ne? 


Nakon ovih napada na inspektore SDK i sačinjenu 
»Analizu«. Jurica Milun bio je prisiljen u nekoliko 
navrata izjaviti da SDK ostaje pri tvrdnjama i 
navodima »Zelene knjige«, te da su spremni sve- 
ukupan posao podvrći — supervještačenju. Među- 
tim, to prisutni nisu prihvatili. No zato su svim 
silama pokušali skrenuti polemiku. O čemu je riječ? 
U »Analizi« su točno i argumentirano »snimljeni« 
uvjeti kreditiranja ugostiteljsko-turističkih organi- 
zacija. Dokazano je postojanje niza antisocijalistič- 
kih i antisamoupravnih elemenata u ugovaranju, 
što su omogućeni monopolom osamostaljenoga fi- 
nancijskog kapitala usredotočenoga u pojedinim 
bankama i reeksportnim organizacijama.  Razu- 
mljivo je da vodeći ljudi tih financijskih središta 
odbacuju krivnju sa sebe, da je prebacuju na 
postojeći bankarsko-kreditni sustav (u čemu do- 
nekle imaju i pravo), da se pred javnošću prikazuju 
dobročiniteljima turističko-ugostiteljskih organiza- 
Cija, itd. Međutim, ono što u ovom slučaju zabrinja- 
va jest ponašanje i razmišljanje predstavnikA Izvr- 
šnog vijeća Sabora i Komisije za društveni nadzor. 
Ne treba zaboraviti da je upravo Komisija za 
društveni nadzor Sabora naručila spomenutu »Ana- 
lizu«, a kada je ta »Analiza« sačinjena, Komisija i 
njen prvi čovjek, Mihajlo Glagoljić, zaboravljaju 
svoje nadzorne kompetencije, zaboravljaju da se 
pozabave iznesenim podacima, jednom riječju: za- 
boravljaju da im je dužnost nadzirati kako se tko 
odnosi prema radničkoj klasi i radnom narodu 
Hrvatske. već sumnjaju u rad stručnih službi. Na 
temelju čega i kojih kvalifikacija? Štoviše, Komisija 
spomenutu »Analizu« preuređuje, i tako »friziranu« 
i nepreciznu dostavlja saborskim zastupnicima (o 
tomu je pisano u 1. broju HT). 

Slično je i s Primjedbama Izvršnog vijeća Sabora, 
koje je potpisao Dušan Reljić. U tim primjedbama 
(dijelovi kojih su citirani) uistinu se brani postojeći 
sustav i ponašanje osamostavljenoga financijskog 
kapitala. Naime, kako drukčije protumačiti uporno 
nastojanje da se opravdaju banke i reeksporterti. 
kao: oni su na takve postupke bili prisiljeni (što je i 
bankarsko-reeksporterska logika), inflacija je veća 
od kamata (što smo također čuli od banaka i 
reeksportera), retenciona je kvota mamac za kre- 
dite (što i banke navode), anticipativne kamate 
pokušaj su da se pokriju gubici kreditora (i tu tezu 
zastupaju i banke i reeksporteri), itd. itd. Ili. 
možda, Izvršno viješe nemoćno pred financijskim 
kapitalom. čeka bolje dane. odnosno promjenu de- 
viznog i vanjskotrgovinskoga sustava. pa odgađa 
meritornu raspravu? To su pitanja koja se nameću 
i koja traže hitan odgovor. No. komu ih postaviti? 
Pojedincu ili grupi? Potpisniku ili ustanovi? U 
međuvremenu radničku klasu, a pogotovu radne 
ljude u turističko-ugostiteljskim organizacijama. 
osamostaljeni financijski kapital eksploatira na na- 
čin što je i za kapitalistički sustav besprimjeran. 
Smatram stoga da »Analiza« SDK zaslužuje mnogo 
više pažnje i sasvim druge zaključke od onih što su 
u povodu te analize. dosad izvedeni. 


Krunoslav Šuto 

RIJEKA 

— ZAGREB 
I NOVOM 

PRUGOM 


Zahvalnica barunu 
Thurn-Taxisu 
duga 45 km 


Proteklo je mnogo vremena od izgradnje Karolinške, 
Jozefinske i Lujzijanske ceste do trenutka kada preži- 
vjeli »Separatum Corpus Sacrae Regni Hungariae Co- 
ronae«, odnosno Rijeka, kao »posebno tijelo spojeno 
sa svetom ugarskom krunom« biva, konačno spojena 
željezničkom prugom sa svojim prirodnim zaledem — 
Panonskom Hrvatskom. Taj događaj iz 1873. donio je, 
međutim. samo još jedno razočaranje više. Umjesto da 
najkraćim smjerom izbije na more, pruga je bila polo- 
žena tako da je od Oštarija do Brod-Moravica, a to znači 
jednom petinom sve ukupne dužine, išla paralelno s 
morskom obalom. To skretanje i produljenje pruge za 
oko 45 km bila je zahvalnica barunu Thurn-Taxisu, 
koji je u tim predjelima imao velika imanja pokrivena 
sumom koju je želio iskorištavati. 


Iako je od toga vremena prošlo gotovo cijelo stoljeće, 
Pruga, osim izvršene elektrifikacije, nije doživjela ni- 
kakve promjene. Zbog toga se već danas moramo oz- 
biljno zapitati, koliko i kako dugo ćemo još plaćati 
barunu Thurn-Taxisu za njegove »rodoljubne« zasluge? 
Kada je Rijeka konačno pripojena Hrvatskoj, i kada je 
postala velika luka kojoj su živoni interesi prešli Rje- 
činu i došli do srednje Europe, dileme o potrebi nje- 
noga proširenja, modernizacije i povezivanja preko 
središnje Hrvatske s mnogo širim područjem — VIŠE 
NIJE TREBALO BITI. 


Ali. sve do danas luka Rijeka ostala je osamljena u 
svojim naporima da Jugoslavija, u prometnom pogle- 
du, ostane i dalje prisutna u Europi. Kako se inače 
može protumačiti činjenica da još uvijek ratom potpu- 
no porušena obala nije obnovljena, a da su promenice 
sa zaleđem, cestovne i željezničke, gotovo potpuno iste 
kao i prije stotinu i više godina. 


Današnja pruga Zagreb — Rijeka, bezrazložno duga 
(229 km) i s nepovoljno položenom trasom, još uvijek 
predstavlja glavnu željezničku prometnicu na spoju 
primorskog i kontinentalnog dijela naše republike i ci- 
jele Jugoslavije. Troškovi njene eksploatacije iz dana 
u dan postaju sve veći, a opasnost da se njena privlač- 
nost — posebno za europski tranzitni promet — u bu- 
dućnosti smanji, postaje sve prisutnija. Zbog toga iz- 
gradnja nove željezničke pruge na tom pravcu, zajed- 
no s izgradnjom moderne auto-ceste, ima povijesno i 
strategijsko značenje u zadržavanju prostornog i gos- 
podarskog integriteta SR Hrvatske s njezinim europskim 
zaleđem. Novom bi se prugom, npr., udaljenost od 
Beča do Rijeke smanjila od današnjih 563 km na oko 
493 km (Beč — Kopar 567 km, Beč — Bar 1100 km) a od 
Budimpešte do Rijeke od 591 km na 521 km (Budimpe- 
šta — Kopar 646 km, Budimpešta — Bar 830 km). Već 
završeni pretprojekti pokazuju da bi nova pruga od 
Zagreba do Rijeke bila dugačka oko 157 km, s kul- 
minacionom točkom na visini od 255 metara i maksi- 
malnim usponom od 7%, i to u baznom tunelu dugom 
oko 25 km. Nova tehnika izgradnje i vrlo dobri ele- 
menti trase omogućit će postizanje vrlo velikih brzi- 
na: oko 200 km/sat za putničke vlakove i oko 120 km/ 
sat za teretne vlakove. Iako nam se danas, kada uda- 
ljenost od Zagreba do Rijeke od 229 km električni brzi 
vlakovi prelaze za 250 minuta, putnički vlakovi za 320 
minuta, a teretni vlakovi za 630 minuta, te brzine 
čine nerealnima, jedino takva prometnica može oprav- 
dati i brzo oploditi utrošena sredstva za njezinu iz- 
gradnju. 


Velimir Šimičić 


GODIŠNJA 
»ZARADA« 
BOLJEG 
SEOSKOG 
GOSPODARSTVA 


Iz Moslavačkog Krčenika, jednog od 
većih sela u općini Donji Miholjac, 
nalazi se na »privremenom« radu u 
inozemstvu oko 150 osoba, a posljed- 
njih je godina iselilo u prekomorske 
zemlje, uglavnom u Australiju i Ka- 
nadu. oko 40 obitelji. Ako znamo da 
selo broji nešto preko 200 kućanstava, 
tada i najvećem optimistu mora zasta- 
ti riječ u grlu. 

Željeli smo razgovarati s nekim koga 
možemo nazvati »boljim gospodarom«, 
dakle s jednim od onih koji prema 
općem mišljenju i uvjerenju ne raz- 
mišljaju o napuštanju sela, ognjišta ili 
domovine, pa smo odabrali zemljo- 
radnika kojega ubrajaju među pet 
najboljih gospodara u Moslavačkom 
Krčeniku. 


Razgovor, srećom, nije vođen samo u 
verbalnom isticanju teškoća našeg 
poljodjelstva. Naš sugovornik, tride- 
setdvogodišnji neženja, vodi o gospo- 
darstvu svoga oca posebno »knjigo- 
vodstvo«, tako da je nama predstojao 
samo problem eliminiranja za nas 
manje važnih podataka o rashodima i 
prihodima gospodarstva u 1970. godi- 
ni Otac (72 godine) i majka (67) 
prepustili su, uglavnom, gospodarsku 
politiku sinu, i pored toga što je oboje 
još vrlo aktivno i što gospodarstvo. u 
odnosu na prijašnja vremena, nije 
doživjelo značajniju »tehnološku« re- 
voluciju. Riječ je, očito, samo o 
smjeni generacija. Drugi sin (27) 
nalazi se na radu u SR Njemačkoj. 


Po članu 
obitelji 
1.686 dinara 


Oveći broj podataka o prihodima i 
rashodima promatranog gospodarstva 
u 1970. g. izrazili smo u tri zbrojna 
podatka, za svaku važniju kulturu i 
djelatnost posebno, i došli do slijede- 
ćih podataka. 

Pšenica 2,5 1.389 2.060 671 
Kukuruz 2,0. 2.868 3.364 496 
Suncokret 0,75 350 1.000 650 
Konoplja 0,5 410 1.500 1.090 
Kupus 0,5 1.520 3.390 1.830 
Zob 10 258 800 542 
Djetelina 1,0 140!) —) —140 
Uzgoj svinja 
za tržište 
(10 kom.) — 3.220 5.800 2.580 
Ukupno 8,75 10.155 17.874 7.719 


*) Izdaci za sjeme. 


2) Stočna _ hrana, upotrijebljena  do- 
brim dijelom u »zelenom« stanju. 


Vidimo, dakle, da je u 1970. godini 
gospodarstvo ostvarilo na glavnim 
kulturama i uzgoju svinja 7.719 dina- 
ra »dohotka«. Ali to još nije »čisti do- 
hodake, jer je iz njega valjalo podmi- 
riti i 2.660 din. poreza i doprinosa za 
zdravstveno osiguranje. Prema tome, 
godišnji »čisti dohodak« tročlane obi- 
telji iznosio je 5.059 din, odnosno 1.686 
din po članu kućanstva. To je zapravo 
»nagrada« za jednogodišnji mukotrpan 
rad. Podsjećamo još jednom: riječ je 
o »boljem« seoskom gospodarstvu. 


Umjesto 
zaključka 


Osim čisto brojidbenih podataka, naš 
nam sugovornik iznosi i niz drugih po- 


dataka i obavijesti. Zabilježili smo ne- 
ke od njih. 

Zbog već uobičajene nesigurnosti u 
plasmanu poljoprivrednih proizvoda, 
mora se ići na uzgoj više kultura. Ni- 
kada se, naime, ne zna što će u odnos- 
noj gocini biti konjunkturno. 

Dnevni višak mlijeka u gospodarstvu 
iznosi 20 litara. Taj »tržišni  višak« 
služi za uzgoj svinja! Razlog: nomi- 
nalna otkupna cijena mlijeka iznosi 
dinar po litri. Medutim, nakon raznih 
»odbitaka« (na račun masnoće i dr.) 
stvarna se cijena spušta i na 55 para 
po litri mlijeka. Da nije tako, gospo- 
darstvo bi samo prodajom mlijeka (uz 
ne tako visoku cijenu od dinar po li- 
tri) dobilo godišnje 7.300 din., što je 
gotovo ravno »dohotku« ostvarenom u 
ostalim važnijim djelatnostima gospo- 
darstva. 

Ili: u 1970. godini na pola juira zem- 
lje dobiveno je 6.700 kg kupusa. Pukim 
(sretnim) slučajem kupus je prodan 
»društvenoj prehrani« jednog poduze- 
ća u Osijeku, i to po cijeni od 0,65 din. 
po kilogramu. Medutim, kupac je za- 
htijevao da se naplata računa obavi 
preko jednog njegovog pogona, ali uz 
»proviziju« od 0,15 din po kilogramu, 
što čini 23% prodajne cijene. No, bo- 
lje je i tako nego prodavati skuplje 
na »torbarski« način (obilazak i do 40 
km udaljenih sela i gradića), pri čemu 
se izgubi i do dvadeset dana i noći. 
(Opaska: odlazak i povratak s »tržiš- 
ta« vrši se noću.) 

Ostale, također zanimljive, »mliječne« 
i »kupusne« probleme našeg sela nismo 
zbog ograničenog prostora mogli na o- 
vome mjestu iznijeti. No, i ono što smo 
iznijeli, bez pretenzija da mnogo ko- 
mentiramo, govori rječito o razlozima 
propadanja hrvatskog sela. 

Na kraju, ne možemo se oteti dojmu da 
naš seljak osjeća veliku ljubav prema 
zemlji i teškom poljodjelskom životu, 
iako se često misli i tvrdi suprotno. Da 
nije tako — uz našu agrarnu politiku 
i, općenito, (ne)brigu o selu! — sela bi 
nam bila još mnogo  osiromašenija i 
napuštenija. 


Ivan Liović 


Snimio: BRANKO DOBAJ, Osijek 

Kritično 
Slanje 
vinogradarstva 


U kojem je položaju proizvođač- 
-vinogradar sa Pelješca (a vjero- 
jatno i na cijelom dalmatinskom 
području)? Vino iz berbe 1969. 
godine, iako ugovoreno po vrlo 
niskim cijenama, do početka svi- 
bnja 1971. godine naplaćeno je 
tek oko 80%! 

Vino iz berbe 1970. godine otku- 
pilo je nekoliko poduzeća. Ispo- 
ruka glavnine vina izvršena je 
do konca veljače ove godine. Po- 
red svih ugovora o rokovima pla- 
ćanja, ni jedno se poduzeće ne 
drži svojih obveza o isplati. Svi 
su ugovori mrtvo slovo na papi- 
ru. Akonto vina iz berbe 1970. 
godine naplatilo se dosad od 10 
15%, i to većina kompenzacijom. 
Stanje u kojem se nalazi proizvo- 
đač-vinogradar_ VIŠE JE NEGO 
KRITIČNO. Nitko ne vodi raču- 
na o tim teškim problemima, o 
teškoćama velikog broja vino- 
gradara, koji iz kamena, u znoju 
lica svoga, stvaraju sebi život. 
Mi seljaci-vinogradari s Pelješca 
vrlo smo zainteresirani za druš- 
tvenu i gospodarsku promjenu u 
Hrvatskoj, pratimo borbu našega 
vodstva i svi smo odani borbi za 
političko i gospodarsko rješenje, 
jer znamo da ćemo u gospodar- 
skim rješenjima i mi vinogradari 
naći svoje mjesto koje je dostoj- 
no radnoga čovjeka u slobodnoj, 
ravnopravnoj Hrvatskoj u socija- 
lističkoj Jugoslaviji. 


Mato Jasprica, 
Janjina 

Osolni 
dohoci 
noljodjelaca 


Bliže azijskim 
nego evropskim 
mjerilima 


Na jednoj od sjednica u Savezu 
sindikata Jugoslavije, Republič- 
kom vijeću za Hrvatsku — na ko- 
joj se raspravljalo o republičkim 
propisima koje bi trebalo doni- 
jeti u vezi sa samoupravnim do- 
govaranjem i društvenim usmje- 
ravanjem razdiobe dohotka, u 
pogledu dohotka i osobnih doho- 
daka u poljodjelstvu — u raspravi 
je sudjelovao i Stipa Radovano- 
vić, član RK SSRNH. 


Radovanović je rekao kako je ne- 
moguće da jedno društvo vodi 
politiku dohotka na takav način 
kao da je jedna četvrtina druš- 
tva suvišna. Ne može se izdvojiti 
niti jedan dio društva kao da nije 
prisutan. 


Politika osobnih dohodaka vodi 
se paritetima cijena, i to na teret 
zaposlenih u poljoprivredi. 


Kad je riječ o društvenom sek- 
toru, onda je zapravo riječ ne o 
razdiobi dohotka, već o diobi gu- 
bitaka. Socijalistički sektor sveli 
smo na nivo poluazijskog dohot- 
ka, rekao je Radovanović. 


Za 10 godina privatni sektor os- 
tvaruje u Jugoslaviji rast od 3%. 
Brutto osobni dohoci i primanja 
u privatnom sektoru iznose i po 
13.300 st. dinara po glavi. 


Apsurdna je situacija i u pogle- 
du porezne politike, kada se izra- 
čuna katastarski dohodak od 
100:000 st. din, a pri tom se mora 
platiti porez. Ima slučajeva da 
žena od 60 godina mora platiti 
porez a nema ni krumpira u kući. 
Radovanović je na kraju zamje- 
rio da grupe stručnjaka pišu o 
stanju u poljoprivredi, a da to 
nitko ne čita. 


H. Š. 

Razgovor 
pred odiazak 
iz domovine 


HT: Koji su razlozi da odlazite na rad 
u inozemstvo? 

Radnik I: Sad nemam posla, pa mo- 
ram ići da si negdje kruh zara- 
dim. Razlog zašto sam pošao, evo 
ga: iz poduzeća su me istjerali. Ka- 
žu: »Pa ti si kapitalista. Ti imaš 
zemlje.« U poduzeću sam bio trak- 
torista, a istjerali su me zbog ze- 
mlje. 


Za prekupce, 
nakupce 
i trgovce 


HT: Koliko zemlje imate? 


Radnik I: Imam sedam jutara, ali ne- 
mam ni kola, ni konja, ni mašina, 
ni ništa. Moram nekud. 

Radnik II: Naši proizvodi su slabo 
plaćeni: metrička centa kukuruza 
je osam hiljada starih dinara, do- 
čim je danas gnojivo  dvanajstica 
devet hiljada starih dinara. Kad mi 
je došlo u dvor, skinuo sam kapu i 
rekao: »Zemlja nek ostane činov- 
nicima, inžinjerima i direktorima 
na leđa, nek oni rade, a ja ću po- 
bjeći makar kruha prosio ili krao. 
Bolje ću živjet nego zemlju raditi. 
Naši poljoprivredni proizvodi su 
suviše jeftini spram industrijskim. 
Jer trebamo znati da jedna metrič- 
ka centa umjetnog gnojiva i me- 
trička centa pšenice i kukuruza, da 
se to uopće ne bi smjelo izravnati. 
Trebalo bi se makar odnositi pola 
i pola: da je za metar pšenice do- 
biti dva metra gnojiva. Eto, tako 
bi se već dalo govoriti. Dočim ova- 
ko — ništa. Konkretno, ja sam oti- 
šao od kuće. Imam i svinja dvade- 
set i nekoliko komada, što debelih, 
što kojekakih. Nemam kuda s nji- 
ma, već se gužvam sa poduzećima. 
Ne znam kud da se uopće okrenem. 
Niko mi otkupit neće. A za ono što 
je otkupljeno mjesec dana čekam 
da mi plate. I još kažu: ako ti pre- 
đu težinu dvadeset kilograma, pre- 
lazi na cijenu po šesto pedeset di- 
nara. Da li čovjek svjestan može 
zamisliti kilogram mesa dati za še- 
sto pedeset dinara. Ja bi bio zado- 
voljan da i po šesto prodam, ali 
neka je onaj ko živi u Zagrebu pla- 
ti sto dinara više od mene ili dvje- 
sto dinara, a ne da je on plati dvi- 
je hiljade do tri hiljade dinara, a 
od mene uzimaju za džabe. 


HT: Zarađuju, dakle, prekupci, na- 
kupci i trgovci? 

Radnik II: Niko više. Čovjek se ne 
može danas na ništa orijentirati. 
Sad sam se bacio na stočarsivo. 
Nemam ni tu sreće, jer su cijene 
opet smalaksale. E, pa, sad više 
nema nego majka Njemačka. Ako 
Ona... ,» onda crkni. 


Ne kule 

i gradove, 

nego sredstva za 
život 


HT: Imate li obitelj? 

Radnik 1: Imam dvoje djece i ženu 
kod kuće. I to dijete u kolijevki. 
Moram ih napustiti i bježati. Ze- 
mlju sam ostavio na ženi i tako 
sam je uprego, da ne bi čovjek ni 
svog psa tako uprego. Sedam juta- 
ra zemlje, dvadeset komada svi- 
nja i dvoje djece. Starijem su četiri 
godine, a mlađem je jedna godina. 
To je žalosno. Ali moram ići, mo- 
ram se snaći za život. Ako se neću 
snaći, ja moram krepati. Što se ka- 
že kad sam se malo pomogo, ispra- 
šiše me sa posla. 


HT: Vaš dojam je, dakle, da je seljak 
prepušten samome sebi? 
Radnik I: Taj se nije rodio da zastu- 


pa seljaka. Seljak je skrahiran. 
Budu li ovakvi uslovi života kođ 


nas, šta će biti... ja ne znam ni 
sam. Ne mogu zamisliti, jer mladi 
ljudi odoše, što se kaže, a od starih 
nema sreće. 


HT: Što mislite, kolika bi morala biti 
zarada da naši ljudi ne odlaze u 
inozemstvo? 


Radnik II: Ako radi svojih osam sati, 
deset, koliko se inače ovdje radi, 
trebalo bi zarađivati makar sto 
pedeset — sto osamdeset hiljada. 
Mi ne tražimo neke kule i grado- 
ve, nego sredstva za život. Bolje 
nam je tu, jer tamo smo kao te- 
lad, a ovdje smo ipak sa našim lju- 
dima. Sporazumit se možeš, pričat. 
Bolje mu je ovdje, ali kad nema 
posla — šta može? Živit mora, živ 
u zemlju ne može. 


HT: Kako se u inozemstvu odnose 
prema našem radniku? 

Radnik II: Prilično, eto radit moraš. 
Samo, ipak, plati te. Čovjek ima 
četiristo hiljada dinara u našem 
novcu; dvjesto hiljada dinara nek 
pojede, opet mu može ostati dvje- 
sto hiljada. 

HT: Cijeni li Nijemac našeg radnika? 

Radnik II: On voli našeg radnika bo- 
lje neg sam sebe, jer smo zbilja sto- 
ka za rad. Nema tu šta. Mi zap- 
nemo. Mi se prihvaćamo svakog 
posla. Mi ne idemo što našu zem- 
lju ne volimo, nego, eto, prilike 
nas ijeraju. 


Volim ovdje 
za sto... 
nego tamo 
za... ali... 


HT: Odakle ste? 


Radnik II: Iz Beničanaca kod Donjeg 
Miholjca. 


HT: Idete li u Njemačku na rad? 
Radnik II: U Njemačku, da. 


HT: Imate li tamo osiguran posao? 

Radnik I; Pa što znam? Mislim da 
imam. 

HT: Koliko dugo mislite ostati? 

Radnik I: Zavisi o uvjetima. Prema 
tome kako budem zadovoljan. Ako 
je posao sa dobrim uvjetima, mo- 
gu ostati godinu dana, a i duže. 
Ako mi se ne sviđa, vraćam se od- 
mah. 

HT: Sad prvi put prelazite granicu. 
Kako se osjećate? 

Radnik I: Ne sviđa mi se ni najma- 
nje to. Žalosno je napustiti svoju 
zemlju i ići drugome izgrađivati. 
Žalosno, jasno da je žalosno. Nek 
mi daju sto hiljada platu i idem 
odmah natrag. Ne bi ni krenuo ni- 
kad da mi to daju. Kud bi kre- 
nuo? Bila bi mi, šta se kaže, Ame- 
rika, a ne Njemačka, tu. Posao nek 
nam dadu. Ja volim za sto hiljada 
ovdje neg tamo što ću imati četi- 
risto hiljada ko cimerman. Tu hr- 
vatski pričam sa ljudima, a tamo 
sam kao tele... Udari prstom u 
glavu: gledaj, vole, gdje si? Niti 
znaš nešto zatražiti, niti za popiti 
niti za pojesti. Teško se prilagoditi 
tuđem jeziku. 

HT: Kako tumačite da i visokokvali- 
ficirani kadrovi odlaze na rad u 
inozemstvo? 

Radnik II: O tome ne mogu ništa re- 
ći. Nije mi poznato, šta ja znam o 
tome? Meni je stvar poznata o ni- 
žem staležu, a ove više ja ne znam 
kako to oni da idu sa sto pedeset 
— dvjesto hiljada van? Mi sa pe- 
deset tisuća moramo. A zašto oni 
sa dvjesto hiljada, ja to ne znam 
reći. 

Radnik I: Ja niti sam seljak niti sam 
radnik. Sa sedam jutara zemlje, 
kud sam prispio? To je niti za ži- 
vjet niti za umrijeti. Prvo i prvo, 
nisam mogućan da traktor kupim, 
drugo, ne mogu ni konja da uz- 
mem, a porez je velik. Recimo, ja 
nemam dnevnicu hiljadarku svo- 
ju — kako god okreneš. Ja kad uz- 

ljudi i krajevi 


Snimljeno u 
kolodvorskoj 
restauraciji 

u Zagrebu 


mem prosječno, nemam ni hiljadu, 
a trošim dvije dnevno. Dvije hi- 
ljade dinara dnevno familija treba. 
Dvoje djece i žena, dvije hiljade 
moram trošiti kako god okrenem. 


Radim 

od zvijezde 
do zvijezde 
i — štedim 


HT: Kakav posao očekujete? I hoćele 
li prihvatiti bilo kakav i bilo gdje? 

Radnik I: Samo nek mogu zaraditi, 
kakav bilo posao ću prihvatiti. 
Sramota je, ali što se kaže: za pare 
i klozete čistiti. Ne stidim se nika- 
kvog posla, samo nek je plaćen, pa 
radio što radio. Osam sati moraš 
biti prljav, zamazan,  svakakav. 
Kad prođe osam sati, postaješ go- 
spodin čovjek, a dočim na zemlji 
nisam niko i ništa. 

HT: Koliko sati na dan radite u Nje- 
mačkoj, majstore? 

Radnik II: Radim dnevno deset-dva- 
naest sati, prema potrebi. Ako se 
rade neki ozbiljni poslovi, onda se 
radi i dvanaest-trinaest sati, dok 
se ne završi. A ja sam zaradivao po 
četiristo osamdeset — petsto hilja- 
da dinara kao cimerman. Ali sam 
radio od zvijezde do zvijezde. Do- 
čim kod nas u Jugoslaviji se radi 
šest — sedam sati najviše. Samo 
se tamo i plati, svaka im čast. I 
nije čovjeku žao ako zna da će za 
nedjelju dana dobiti sto dvadeset 
hiljada dinara naših novaca, onda 
mi nije žao truda uložiti. 

HT: Gdje i kako stanujete u Njemač- 
koj? 

Radnik II: Stanujemo po barakama. 
Recimo, poduzeće izvodi radnju i 
napravi one montažne barake. 
Imamo rešoe, sami si kuhamo, sa- 
mi si peremo i sami se snabdije- 
vamo. A kad bi išli u hotele, imali 
bi moguće kao i kod nas: ne bi 
imali ništa! 

HT: Naši radnici uštede, dakle, jer 
rade više od Nijemaca a žive ni- 
žim standardom nego oni? 


Radnik II: Da, da. Sasvim normalna 
stvar, jer inače kad bi čovjek išao 
u hotel na ručak i na spavanje, on- 
da mu ništa ostalo ne bi. Jedino 
uštedim što ja sam kuvam, sam 
perem i uzimam ono što je jefti- 
nije i prikladnije. 

HT: Nakon šest dana napornog rada 
dođe nedjelja. Kako provedete ne- 


djelju, svoje slobodno vrijeme? 


Radnik II: Omladina ode malo u gra- 
dove, lijevo-desno, šta ja znam. Mi 
koji smo familijarni ljudi operemo 
se, skuhamo malo bolje i spavamo. 
I malo zaigramo  šnapsa. Šah ko 
hoće, a tko neće, odmori se, tako 
da je sposoban prihvatiti posao u 
ponedjeljak. Svaki izlazak _ mnogo 
košta: izađeš li u nedjelju, sto ma- 
raka ti đavo odnese. 


Peče, 
ali moramo 
ovako 


HT: Ima li mnogo naših radnika u 
tvornici u kojoj ste zaposleni? 
Radnik II: Ima oko pedeset ljudi. A 
ima i Turaka. Ima svake nacije. 
HT: Živite zajedno u barakama. Ima 
li nesuglasica i sporova među va- 

ma? 

Radnik II: Između nas nema, jer smo 
svi radnici. Svaki gleda da se su- 
botom i nedjeljom odmori. Nema 
sporova, kad gledamo tko će više 
odspavati, jer naporni su to po- 
slovi: deset-dvanaest sati raditi, to 
je jako teško. Od šest do šest, a 
imamo dva puta,dnevno po pola 
sata odmor. To su teški uslovi. Da 
na nogama čovjek stoji da ne radi 
ništa, ima dosta jedanaest sati, a 
kamoli kad radi. 


HT: Da li ste dolazili na pomisao da 
se iselite s obitelji? 

Radnik II: Meni je draža moja zemlja 
nego tri one Njemačke. Ja bi rađe 
u mojoj zemlji želio da umrem i 
da ostanem nego da mi poklone tri 
Njemačke. Samo, eto, silom prili- 
ke da koji dinar zaradim, zato 
idem. Svakog od nas to peče, ali 
moramo ovako. 


Razgovarao: 
Davorin Pamić 


»IGRE« 
DR RRANKA 
HORVATA 


Znate li na koji način su zavidne žene 
pokušavale odstraniti sposobniju su- 
parnicu, recimo, u doba inkvizicije? 
Vrlo jednostavno: prokazivanjem do- 
tične osobe koja ima posla s nečasti- 
vim, koja je općila s mračnim silama. 
i koja je sama mračna sila. Koja je. 
jednom riječju, vještica. I nakon u- 
spješnoga  prokazivanja slijedio je 
obvezatni ritual gomile koja je svoje 
nagone napajala na vatri razbuktale 
lomače i mirisu sagorjeloga vješti- 
činog mesa. 


No. mijenjaju se vremena, ljudi, pa i 
običaji. Igra, međutim, između onih 
zavidnih i onih željnih žrtava traje 
još i danas. Metoda i stil su današnji, 
također. Jednostavno izaći pred mno- 
štvo i početi proganjati utvare i 
tražiti nečastive. Najlakše ih je pro- 
kazati ako oni nisu tu prisutni — 
tada. što je udarac niži i podmukliji 
— utoliko bolje. A evo zašto sam sve 
to kazao: 


Horvatova skica 
razbuktavanja 
nacionalizma 


Udruženje književnika Srbije ima 
redovitu tribinu »Francuska 7«, na 
kopj sudjeluju najpoznatija javni. 


Za hrvatske 
poštanske 
marke 


Gotovo istodobno kad je zamijenila izrav- 
no plaćanje usluga. poštanska je marka 
postala i nešto drugo, nešto sasvim 
izvanredno u odnosu na njenu temeljnu 
namjenu. Ta »potvrda« o uplati poštanske 
pristojbe pored oznake vrijednosti nosi i 
ime države koja je izdaje i koja za nju 


jamči. Iznimno, »majka« prve poštanske 
marke, Velika Britanija, ne donosi na 
svojim izdanjima naziv zemlje, nego 


počevši s likom kraljice Viktorije na prvoj 
marki svijeta. poznatom crnom  peniju, 
ona i danas označuje svoje marke samo 
likom suverena, Taj tradicionalni i snažni 
gimbol upozorava kupca (i očevica) na 
Britaniju i njen imperij, što mnogim 
zemljama služi kao primjer, pa se onda na 


sličan način prikazuju domu i svijetu. 
"Takav, početan način ubrzo, a osobito 
aekon drugog svjetskog rata. postaje 
semlavnim i masovnim sredstvom propa- 
gande života i uređenja gotovo svake 
države. 


Pojava skupljanja maraka, tj. filatelija, 
povećava potrošnju maraka u zemlji i u 
svijetu i izvan tekuće potrošnje za 
poštanske pristojbe. Na taj način. gospo- 
darski rečeno, mnoga država ima računa 
da  uskladi svoju izdavačku = politiku 
poštanskih maraka _ i s  filatelističkom 
potražnjom i potrošnjom, ne odstupajući 
ed svojih idejnih i političkih programa jer 
ioj, pored tekućeg potrošača, domaći i 
inozemni  filatelist plaća i  preplaćuje 
njenu vlastitu informaciju i propagandu. 
S takvim pretpostavkama o važnosti i 
mogućnostima = političke, kulturne,  pro- 
svjetne. gospodarske i, dakako, besplatne 
propagande valjalo bi se zapitati kako je 
to kod nas uređeno i kako sve te činitelje 
i mogućnosti ostvaruje uprava Zajednice 
jugoslavenskih pošta, telegrafa i telefona 
(ZJPTT) u ime SFR Jugoslavije. odnosno 
u ime maroda_ i republika koje je 
&ačinjavaju. 

Još u začetku zajedničke države Južnih 
Slavena »pokrajine Države SHS-a« izdaju 
svoje marke bilježeći i na taj način svoju 
povijest, tadašnja zbivanja i težnje. 

Tako Hrvatska 18. studenoga 1918. godine 
stavlja u promet dotadašnje mađarske 
marke s pretiskom »Hrvatska SHS«, a već 
£9._ prosinca _ iste godine izdaje svoje 
originalne prigodne marke slaveći i na taj 
način 29. listopada 1918, dan kada Hrvatski 
sabor  proglašuje nezavisnost — kidanjem 
6&vih državnopravnih veza Kraljevine Hr- 
vatske, Dalmacije i Slavonije s Austrijom 
i Ugarskom te najavljuje pristup u novu 
državu Južnih Slavena. Te marke s likom 
roba što kida lance nose zajednički grb 
triju povijesnih hrvatskih pokrajina _i 
naslov »Hrvatska SHS«, koji govori i e 


kulturni, znanstveni i politički rad- 
nici. I. među inima. natupio je i 
ekonomist dr Branko Horvat. koji je 
govorio o ustavnim amandmanima. 
Dio toga izlaganja prenijele su beo- 
gradske »Književne novine« od 8. 
svibnja 1971. godine. U svom izlaga- 
nju dr Horvat je između ostaloga 
rekao: »Ja bih ovde pokušao sa 
nekoliko reči da skiciram kako vidim 
razvoj, odnosno razbuktavanje nacio- 
nalizma kod nas.« I dalje, »toliko je 
pretpostavki za razvoj nacionalizma 
bilo ugrađeno u naše društvo i 
korekcije za te moguće deformacije 
su sasvim izostale.« Branko Horvat 
tvrdi da je u mogućnosti nabrojiti: 
najmanje sedam uzročnika nacionali- 
stičkim pojavama, korijeni kojih su 
mahom u »improvizatorskom. parti- 
zanskom načinu vođenja ekonomske 
pcžiike«, te da je »očigledno bilo da 
mi sa tom organizacionom strukturom 
i sa tim kadrovima nećemo biti u 
stanju da savladamo kompleksnost 
privrede.« Zbog svega toga došlo je 
do nezaposlenosti, što je rezultat 
nepovoljnih (»kriznih«) »ekonomskih 
kretanja«. Odraz toga je »masovna 
frustracija«, a »koja se najlakše rea- 
lizuje u jednoj grupnoj histeriji koja 
se zove nacionalizam.« »U tom smi- 
slu«, završava dr Horvat, »zaista je. 
kao što je rečeno, danas situacija vrlo 

posebnom. nacionalnom suverenitetu u 
zajedničkoj državi. 

Bosna i Hercegovina također izdaje 1918. 
godine tzv, pokrajinske marke s pretiskom 
»Država SHS — Bosna i Hercegovina«_ na 
preostalim austrijskim markama. Taj se 
pretisak već 1919. mijenja u naslov 
Kraljevstvo SHS. odnosno Kraljevsivo 
Srba, Hrvata i Slovenaca. 

I Slovenija tiska svoje originaine marke s 
naslovom Država SHS. odnosno Kraljev- 
stvo SHS. a koje se zbog. nedovoljnih 
količina maraka drugih pokrajina upotre- 
bljavaju u cijeloj Državi SHS osim u 
Srbiji, Crnoj Gori i tada još nepriznatoj 
Makedoniji. Tamo su važile marke kralje- 
vine Srbije. koje bismo u tadašnjem 
smislu Države SHS također mogli nazvati 
pokrajinskim markama. 

Dakako, sve te marke s manifestacijom 
pokrajinskih. danas bismo rekli nacionalnih 
ili republičkih suvereniteta. ubrzo nestaju 
skupa s njihovim stvarnim suverenitetom. 
a zamjenjuju ih marke nove. unitarne 
države. Kraljevine Jugoslavije. Ipak. kra- 
ljevske marke još do 1928. godine bar 
svojim naslovom +Kraljevina Srba. Hrvata 
i Slovenaca« govore o trojednoj kraljevini, 
a otad te marke nose uglavnom samo 
naslov  ».Jugoslavija«, Marke kraljevske 
Jugoslavije pokazuju, a takav je tada bio i 
poredak, pretežno likove članova dinastije, 
uz nešto drugih prigodnih maraka koje su 
vrlo oskudno ili jednostrano prikazivale 
život jedne mnogonacionalne države. No. 
ta država i nije imala drugih namjera 
nego da bude unitarna. pa se takvom 
uglavnom i prikazivala. Ali, bez obzira na 
to. uspoređujući izdavačku politiku tada- 
šnje poštanske uprave s našom današnjom, 
i bez obzira na to što je tadašnju 
poštansku upravu navelo da tiska marke 
hrvatskoga kralja Tomislava, braće Radića 
isl., mogli bismo se već sada upitati: koji 
su to motivi današnje poštanske uprave da 
pokrajinskih, danas bismo rekli nacionaina 
jednostavno izbjegava tiskati slična izda- 
velikana i važnih povijesnih obljetnica? 
Prve marke nove Jugoslavije donose puni 
naslov države: »Demokratska Federativna 
Jugoslavija«, koji nedvosmisleno  upozo- 
rava čitatelja na feđerativno i demokrat- 
sko uređenje, Lik Josipa Broza, partizan- 
ski motivi, marke za ustavotvornu skup- 
štinu, a pogotovu dva pisma. latinica i 
ćirilica, te četiri jezika: srpski, hrvatski, 
slovenski i makedonski, na nekim mar- 
kama, pokazuju da nastupa novo doba 
keje budi nade u bolji život i ravnoprav- 
nost na markama i u stvarnosti. Pojavom 
novoga ustava već 1946. godine naše marke 
dobivaju novi naslov: »FNR Jugoslavija«, 
koji se tiska izmjenično sa samostalnim 
imenom  »Jugoslavija«, dok se najnoviji 


ozbiljna i intelektualci tu imaju jednu 
sasvim izuzetnu ulogu. Tu ulogu, ja 
mislim. mi ćemo kao intelektualci 
najbolje ispuniti ne ako sada počnemo 
dokazivati koliko su Srbi ili Hrvati ili 
Makedonci zaslužni ili potlačeni ili 
imaju nekih prava, jer onda tačno 
dolazimo na liniju onih raznih nacio- 
nalista kojima tačno to i treba. nego 
ćemo tu ulogu najbolje izvršiti ako 
započnemo jedan proces diferencija- 
Cije, ako se jasno pokaže što je ko 
rekao, da ne misle svi Hrvati kao 
Marko Veselica ili Petar Šegedin. 
Uostalom, što se tiče Petra Šegedina, 
ja sam se nedavno i javno ogradio od 
njegovog istupa u 'Enciklopediji mo- 
derni', čiji sam ja član Saveta. Mislim 
da je to put intelektualca u svim 
našim nacijama da se ogradimo od 
nacionalista, a ne nacionalizma. Ver- 
balno — to svi rade i od toga nema 
nikakve velike koristi, nego od kon- 
kretnih nacionalista sasvim — kon- 
kretno.« 


Antimarksistički i 
neznanstveni sud 


To, dakle, kaže dr Branko Horvat i to 
je njegovo pravo. No. sva je sreća da 
svi Hrvati ne misle tako (Horvat je 
rekao da je Hrvatska njegova repu- 
blika). Uzgred rečeno, bilo bi i žalosno 
kada bi svi Hrvati mislili po jednom 
receptu i na jedan način. I prema 
tomu — nije bitno misle li svi Hrvati 
kao dr Marko Veselica. Petar Šegedin 
ili dr Branko Horvat. No, vrlo je 
važno i značajno da li mišljenja 
Veselice. Šegedina ili Horvala polaze 
od naroda. U tomu je problem — tu 
se i oni potvrđuju svojim mišljenjima. 
Nadalje, dr Horvat traži zle duhove 
nacionalizma u neadekvatnoj eko- 
nomskoj politici i frustraciji masa. 
No. nije li ovo preuzak i preplitak 
okvir za analizu postojećega stanja 
»masovnih frustracija«. Jer. okrstimo 
li »nacionalizmom« ono što se zbiva u 
Hrvatskoj. dolazimo upravo na liniju 


odjeci 9 


onih snaga kojima je slobodna i 
samoupravna Jugoslavija trn u oku. 
Naime. proglasiti prirodno i povijesno 
pravo svake nacije i nacionalne rad- 
ničke klase da sama odlučuje o svojoj 
sudbini. a ne netko iznad nje, »nacio- 
nalizmom« — sasvim je antimarksi- 
stički i neznanstveni sud. Osim toga. 
dr Branko Horvat u cjelokupnom 
kontekstu svoga izlaganja prikazuje 
dra Marka Veselicu i Petra Šegedina 
za »nacionaliste«. No, zašto se dr 
Horvat, kojemu je dostupno nekoliko 
stručnih i popularnih časopisa, neko- 
liko simpozija i savjetovanja — zašto, 
dakle. dr Horvat nije osporio i opo- 
vrgao navode. recimo. dra Veselice? 
To je svakako pitanje stručnosti i 
ljudske etike. Međutim. izgleda da je 
lakše etiketirati — nego argumenti- 
rano dokazati. 


Na kraju svog izlaganja dr Branko 
Horvat poziva sve intelektualce na 
borbu protiv »nacionalizma«, onako 
kako ga on shvaća. Kada bismo i 
prihvatili takovu verziju nacionalizma 
(masovna frustracija), ne bismo mogli 
prihvatiti i poziv dra Horvata. 

Poziv je neprihvatljiv iz jednostav- 
noga razloga — jer smo intelektualci. 
A borba intelektualaca ne ogleda se u 
ograđivanju od nekoga i nečega. nego 
u nastojanju da se odstrane uzročnici, 
ili barem da se pristupi liječenju. 
Prema tomu, za intelektualca, a pogo- 
tovu ako je ekonomist, prihvatljivije 
je da se uhvati u koštac s naraslim 
ekonomskim poteškoćama (uzročnici 
masovnih frustracija, prema Horvatu) 
— nego da se od nekoga i nečega 
ograđuje. Ipak, kada već istjerujemo 
duhove — činimo to na pravom 
mjestu! 


Krunoslav Šuto 


naslov (od godine 1963): »SFR Jugoslavija«, 
uopće ne pojavljuje na markama. Kao da 
se ništa nije dogodilo: ngša poštanska 
uprava ne smatra potrebnim da taj 
događaj ili promjenu bar formalno obilježi 
zamjenom kratice FNR sa kraticom SFR! 
Ili drži da svijet već zna tko smo i kako 
smo, pa što da na tako malen papirić 
dodaje još ta tri slova kvareći »likovno 
rješenje«. No ta pretpostavka ubrzo ot- 
pada: od 1965. godine. pa. do _ dana 
današnjega ispred imena  »Jugoslavija« 
stoje ipak tri slova. ali PTT! I dalje: 
pojava četiriju jezika jugoslavenskih na- 
roda na nekim markama 1945. godine 
ostala je samo pojava. Tako reći, tek 
nakon dvadeset godina ponovno se na 
nekim markama javljaju jezici naših 
naroda, a u međuvremenu se prakticiralo i 
išlo ko ounitarnom rješenju: srpski jezik 
latinicom. Iako _ se u mnovije vrijeme 
pokazuje razumijevanje za ravnopravnost 
pisama i jezika naših naroda (koji se. 
usput rečeno. javljaju pretežno na rub- 
nom. odnosno otpadnom papiru maraka, 
što je opet samo »papirna« ravnopravnost). 
uprava jugoslavenskih pošta nema ili neće 
da ima bilo kakvog razumijevanja za 
nacionalni sadržaj maraka te rješenja o 
sadržaju maraka _i izdavačkoj politici 
donosi gotovo samostalno. 

Dakako, pitanje je i postupka stvaranja 
programa i plana izdavanja maraka, ali 
valja se i zapitati: kakav je to postupak i 
program; Direkcija Zajednice JPTT uvijek 


»konzultira« društveno-političke. znan- 
stvene_ i sl. organizacije i na iemelju 
takvih konzultacija stvara godišnji pro- 


gram izdavanja maraka. Ali mnogi prijed- 
lozi kao da obavezno »zakašnjavaju« ili 
plan biva »prenapregnut«. Tako su »zaka- 
Snili« ili će +«zakasniti« mnogi prijedlozi — 
npr. iz Hrvatske. Hrvatsko kazalište. 
Sinjska alka. Zagrebački velesajam. Urota 
Zrinsko-Frankopanska. Rakovička buna, S. 
Radić, A. Starčević. itd.. ali nikako nije 
mogla zakasniti. recimo, marka Josipa 
Smodlake! Bilo bi jako zanimljivo doznati 
koja je to hrvatska ustanova predložila 
izdavanje te marke. kao da hrvatski narod 
nije imao stotinu drugih — značajnijih 
spomendana 1969. godine!? 

Da bismo upotpunili; problem idejnog _ i 
političkog sadržaja izdavanja jugoslaven- 
skih poštanskih maraka, moramo se osvr- 
nuti i na gospodarski i etički aspekt naše 
izdavačke politike. Poznato je da danas 
marka za pošianske uprave i filatelisie 
(dakako, i trgovce) ima kaikad i znatnu 
novčanu vrijednost: zbog malih naklada 
ii sličnih razloga neke su marke skuplje 
od cijene keša im je naznačena na naličju. 
Raspravljajući jednom o tome stoljetnom 
probiemu naša je poštanska uprava dala 


nagodbenjačku izjavu: 
izdavački 
voljiti i trgovinu (osobito Upravu ZJPTI) 
i filateliste. Dakle, PTT će zarađivati, a 1 


ostvarit će takav 
program maraka koji će zado- 


filatelisti će dobiti dovoljno maraka za 
svoje potrebe. Na žalost, špekulacijska 
izdavačka politika koja traje već više od 
dva desetljeća. samo je postala lukavijom, 
ali zato bezočnijom, Mnoge naše marke ne 
mogu se dobiti na poštama ni prvih dana 
nakon izlaska. a tek organizirani filatelisti 
dobiju po koji niz preko svojih društava. 
To podsjeća pomalo na poratne točkice i 
doznake. samo s tom razlikom što većinu 
tih maraka ubrzo možemo dobiti iz 
inozemstva ili iz drugih nepoznatih izvora, 
katkad po cijenama ispod oznake vrijed- 
nosti kaju marka nosi. Dakle, naša marka 


koja b: morala imati značajnu političku, 
kulturnu, prosvjetnu, gospodarsku i fila- 
telističku zadaću i propagandnu  vrijed- 


nost. ne dolazi do onoga kome je načelno 
namijenjena. nego postaje — predmetom 
špekulacije. začetnik koje jest sama Upra- 
va Zajednice jugoslavenskih PTT podu- 
zeća. 

Prema svemu. iako ukratko i nesustavno 
rečenomu. moralo bi se temeljito ispitati £ 
reorganizirati idejni. trgovački. filateli- 
stički i etički temelj izdavačke politike 
poštanskih maraka u Jugoslaviji. Prilika 
je baš za to u ovo vrijeme rasprava o 
predloženim ustavnim amandmanima. pa 
se valja potruditi i postići i takva rješenja 
koja će među ostalim omogućiti jasnu i 
nedvosmislenu manifestaciju života i su- 
vereniteta pojeđinih republika i naroda i 
na markama socijalističke Jugoslavije. 
Valja istodobno pripomenuti kako Velika 
Britanija, iako unitarna država, izdaje za 
svojih šest pokrajina posebne marke. što 
govori da i u našim predamandmanskim 
prilikama ne postoje ustavne ili koje 
tehničke prepreke izdavanju posebnih 
republičkih i nacionalnih maraka. 


Vladimir Loknar 


NAPOMENA: Zbog tehničke omaške u 
prošlom broju »Hrvatskog tjednika« 
na str. 8 u članku »Za hrvatske po- 
štanske_marke« došlo je do zalo- 
ma, koji onemogućava normaino 
čitanje. Zbog toga članak ponavlja- 
mo i molimo čitatelje da to uvaže. 


UREDNIŠTVO »HRVATSKOG 
TJEDNIKA« 

SPOMENIMHK 
BANU 


SELAČICU 


HRVATSKI TJEDNIK 


Hrvatski tjednik (br. 4 od 7. svibnja) 
donio je na trećoj stranici, u veoma 
svečanom obliku. govor — Vladimira 
Nazora od 16. svibnja 1945. u povodu 
obljetnice oslobodenja Zagreba. Taj je 
govor svakako vrijedilo na taj način 
obnoviti, tek naslov koji mu je dan 
»Pred spomenikom u Zagrebu« — po- 
nešto je čudan i otvara razne dile- 
me: je li do toga došlo što je pri da- 
vanju tog naslova i nesvjesno prevla- 
dao osjećaj da je onaj o čijem je spo- 
meniku zapravo riječ još uvijek neka 
tabu tema, pa je mudrije ne spomi- 
njati njegovo ime, ili je tu na čas do- 
šla do izražaja svijest starih Zagrep- 
čana, koji, kad bi rekli »pred spome- 
nikom«, nisu bili ni malo u dvoumici 
o kojem je spomeniku riječ. Tako je 
tada u Zagrebu bilo nekoliko desetina 
javnih spomenika, svi su znali da se 
pod pojmom  »spomenik« mislilo is- 
ključivo na spomenik banu Josipu 
Jelačiću, koji je stajao na današnjem 
Trgu Republike. 


Simbc! 
staroga Zagreba 


I po tom se vidi da je to bio simbol 
staroga Zagreba. I zaisla, kad bismo 
potražili stare zagrebačke razglednice 
i ostale slike starog Zagreba iz osam- 
desetogodišnjeg razdoblja, iz vremena 
prije 1945. pa sve tamo do 1866, kad 
je u Zagrebu bio podignut taj monu- 
mentalni spomenik što ga je izradio 
poznati i tada neobično cijenjeni au- 
strijski kipar Anton Dominik Fern- 
korn (1813—1878), vidjeli bismo da se 
na barem 50 posto svih tih slika na- 
lazi taj spomenik, a na mnogim tada- 
šnjim edicijama, trgovačkim  rekla- 
mama, na bezbrojnim suvenirima, itd., 
nalazi se sličica toga spomenika kao 
neki formalni simbol. 

Da, taj je spomenik zaista bio simbol 
(danas) staroga Zagreba; simbol pre- 
ko tri četvrt stoljeća — a onda je net- 
ko došao na ideju da ga treba skinuti, 
srušiti, jer je onaj koga taj spomenik 
predstavlja bio — reakcionar. I to je 
bilo dosta. Bez apelacije i bez disku- 
sije. A da je bio zaista neosporni re- 
akcionar, jedini i apsolutni dostatni 
dokaz bio je taj što se lako izrazio 
Karl Marx. U ono vrijeme, pak, kad 
je jednom bilo konstatirano da je ne- 
što rekao Marx, svaka debata se pre- 
kidala, kao da je riječ o vremenima 
kad je sveti Augustin (354—430) apso- 
lutno autoritativno proklamirao: Ro- 
ma locuta — causa finita (Rim, papa, 


vrhovni i neporecivi autoritet je pro- 
govorio, rekao svoje mišljenje, stvar 
je riješena i svaka se debata prekida). 
I pristupilo se akciji rušenja. 
Hrvatski 

patriot i 

progresivni 

državnik 

I, dakako, odmah se našao čitav niz 
službouljudnih povjesničara Hrvata 
koji su narodu »naučno« objasnili da 
je tog reakcionara i nacionalistu zai- 
sta trebalo justificirati osamdeset i 
pet godina nakon njegove smrti; ju- 
stificirati bar u obliku brončanog spo- 
menika i tako ga predati preziru i za- 
boravu. Pri tomu su, dakako, mudro 
prešutjeli i sakrili od naroda da je taj 
isti Jelačić naimenovan banom po vo- 
lji i zahtjevima naroda (na prijedlog 
Ljudevita Gaja), jer se predviđao rat 
s Mađarima koji su nas htjeli izbrisati 
s geografske karte. (Zna se da je Tisza 
govorio da Hrvatsku ne može naći na 
zemljopisnoj karti.) Isto se tako zna 
da je Jelačić htio prekinuti sve prav- 
ne veze s Mađarima u svrhu što jače 
afirmacije hrvatske državnosti, a da 
je mnoge i formalno prekinuo; da je 
i formalno proglasio ukinuće kmetstva 
i time okončao feudalizam u Hrvat- 
skoj, a protiv stotinu mađarskih age- 
nata koji su došli obarati ilirce pro- 
glasio je prijeki sud, itd., itd. 

Kuda bi me odvelo da sada ovdje pi- 
šem i dokazujem da je taj »reakcio- 
nar« Jelačić bio ne samo najbolji hr- 
vatski patriot u svom vremenu nego i 
najprogresivniji državnik svoga doba, 
jer je ukinuo kmetstvo, jer je za svo- 
ju hrvatsku domovinu učinio najviše 
što se u onim okolnostima objektivno 
moglo — te da su naši djedovi i pra- 
djedovi učinili veoma dobro kad su 
mu samo šest godina nakon smrti po- 
digli onaj veličanstveni spomenik u- 
sred Zagreba, a da smo mi, njihovi 
unuci i praunuci, učinili veoma loše 
kad smo, ne _obzirući se na povijesne 
dokumenie, taj spomenik srušili. Sru- 
šili uz »znanstvenu« argumentaciju 
pojedinih _karijerističkih — herosirata 
hrvatske povijesti. 


Nije kriv 

Marx, nego... 

Nije sad ovdje mjesto, i zaista bi nas 
predaleko odvelo, kad bih tu navo- 


dio »znanstvene« argumente i dokaze 
kojima se forsirala i opravdavala ta 

herostratijada; 
navedem činjenicu da tu zapravo i 


dovoljno će biti da 


nije bilo nikakvih — drugih — dokaza 
osim: Roma locuta... Marx je rekao 
1 napisao... 

A što je to Marx rekao i napisao o 
banu Jelačiću i nama Hrvatima, to je 
manje-više poznato, i ne samo što ov- 
dje nema mjesta da se to navodi nego 
za to nema ni naročite potrebe — jer 
to je poznato. 

Odgovarajući na jedno pismeno pita- 
nje takvog karaktera, nedavno sam 
jednomu većem skupu (mahom stu- 
denata, na diskusionoj tribini u Me- 
dulićevoj ulici) rekao otprilike ovako: 
Marx je nesumnjivo velik autoritet i 
veliko ime u povijesti ekonomije, so- 
ciologije i socijalističkog pokreta, ali 
o nama Hrvatima on je znao vjerojat- 
no manje nego što znam, recimo, ja 
danas o Vijetnamcima i Bijafrancima, 
i to zahvaljujući suvremenim sredstvi- 
ma komunikacija, kojih, dakako, u 
Marxovo vrijeme nije bilo. Nije tolika 
nesreća što je on napisao i poneku 
površnost i neupućenost o nama, ali 
je nesreća, i ne samo znanstvena ne- 
sreća, što su te njegove usputne novi- 
narske opaske, namijenjene momen- 
talnoj političkoj borbi, shvaćene kao 
neki znanstveni credo, kao aksiom 
koji se ne samo ne smije pobijati ne- 
go'u koji se ne smije ni posumnjati a 
da se ne počini svetogrđe. To je tra- 
gedija. Nije za to kriv Marx, nego oni 
koji su svaku njegovu riječ uzeli kao 
Sveto pismo. I on bi se sigurno pre- 
vrnuo u svom grobu kad bi za to 
znao, jer je to najmanje spojivo s nje- 
govim učenjem. 


Spomenik 

Jelačiću 

obnoviti 

i postaviti 

na javnom 

mjestu 

Danas, u sveopćoj demokratizaciji na- 
šega javnoga života, kad nastojimo 
nacionalnim vrijednostima dati ono 
mjesto koje one zaslužuju u životu 
svih naroda, koji kao takvi ne žele 
nestati — nakon svih ovih konstata- 
cija predložio bih (kratko i bez ikak- 
vih daljnjih objašnjavanja) da ispra- 
vimo grešku koju smo počinili, pa da 
izvučemo iz podrumskog mraka i vla- 


ge, iz osude na zaborav, i postavimo 
ga na javno mjesto, spomenik našem 


nacionalnom velikanu, banu Josipu 
Jelačiću, spomenik koji je bio simbol 
staroga Zagreba, a i vrlo značajna i 
interesantna (klasicistička), najmonu- 
mentalnija kiparska kreacija koju je 
Zagreb imao. 

Ono što je najvažnije, spomenik ie 
sačuvan, i to u relativno dobrom sta- 
nju, kako sam se ovih dana i osobno 
uvjerio. On je demontiran u sastavne 
dijelove i čuva se u jednoj šupi u 
Gliptoteci u Medvedgradskoj ulici, i 
treba ga samo odatle izvući i postaviti 
na postolje, stegnuti matice koje su 
također sačuvane, i djelomično zava- 
riti — i stvar je gotova. 

Jedino pitanje koje bi trebalo rije- 
šiti, bilo bi da se porazgovorimo o 
mjestu na koje bismo ga postavili. 
Na staro mjesto, ja mislim, ne bi bilo 
baš najpametnije, jer bi on danas 
smetao onom ogromnom prometu koji 
se tu odvija. Taj je spomenik zaista 
preogroman, a taj je trg premalen. 
To je prvi i osnovni razlog, a dakako 
da postoji i niz drugih o kojima bismo 
mogli pričati naširoko. 

Razmišljajući gdje bi tom spomeniku 
bilo najbolje mjesto, došao sam na 
ideju da bi najbolje mjesto bilo 
Rooseveltov trg, ispred Prve gimna- 
zije, na mjestu onog rondela gdje se 
sada diže neka lampa. To bi svakako 
bilo (i opet iz raznih razloga), od svih 
rješenja koja nam se nude — najbo- 
lje, što ne znači da u daljnjoj disku- 
siji netko ne bi mogao predložiti mo- 
žda i nešto bolje. Tu ne bi trebalo 
nikakvoga hortikulturnog rješavanja, 
jer sve već postoji; to je dosta fre- 
kvetno mjesto, a stara zgrada gimna- 
zije činila bi mu veoma adekvatnu 
pozadinu; prometu smetao ne bi, i 
čitav bi taj trg dobio lime odličnu 
umjetničku poantu. 

Ali, dakako, sve je to samo jedno mi- 
šljenje, niti naročito prostudirano, ni- 
ti naročito obrazloženo (jer mi se čini 
da to nije ni potrebno), a prije nego 
što bi se pristupilo poslu, trebalo bi 
saslušati i druga mišljenja. 

Najbolje bi bilo da se o tomu poraz- 
govorimo baš na stranicama ovoga li- 
sta, a potom da, recimo, Matica hrvat- 
ska uzme na sebe obvezu da će sve 
to provesti. 'Tu nikakvih  naročitih 


problema ne bi moglo biti (odnosno, 
ne bi smjelo biti), to više što tu ne 
bi bila potrebita neka naročita sred- 
stva, a ono malo što je potrebito, la- 
ko ćemo skupiti. 

Potrebno je samo stvar pokrenuti. 


Kupo- 
vanje 
mačka 
U vreći 


BIENNALE NA 
STRANPUTICI 


Kada je dr Wolfgang Steinecke 1946. 
godine u idilični i sjenoviti lovački 
dvorac Kranichstein prvi put dovabio 
desetak razbarušenih i usijanih mla- 
daca kako bi im u neposrednom 
međusobnom doticaju dao prilike da 
napipaju bilo žive evropske muzičke 
avangarde, bio je to radikalan potez 
genijalnog čovjeka i ujedno odraz 
iskonskog poriva za samoodržanjem. 
Dvanaest mračnih predrainih i ratnih 
godina njemačka je kultura vegetirala 
potpuno odsječena od svih naprednih 
duhovnih smjernica ostalog dijela 
Evrope. Trebalo je, dakle. saznavati i 
ispitivati da bi se odredile koordinate 
za vlastitu akciju. 


Kad je pred deset godina u Zagrebu, 
u bivšoj kino-dvorani u Teslinoj ulici, 
otvoren Prvi muzički biennale i kada 
je u opskurnom, slabo provjetrenom 
podrumu Narodnog sveučilišta grada 
pred šačicom studenata i profesora 
Muzičke akademije održan niz preda- 
vanja o evropskoj muzičkoj avangar- 
di, bio je to isto tako presudan 
događaj, vođen porivom za samo- 
održanjem. Ne dvanaest, već barem 
četiri puta toliko godina, muzička se 
kultura na ovom dijelu Balkana upor- 
no vrtjela oko svoje romantičko-fol- 
klorne koncepcije o zvuku — koja, 
bez obzira koliko u početku bila 
svježa, nakon tolike silne upotrebe 
nije mogla a da se ne pretvori u 
iscijeđenu, olinjalu frazu. Svi znamo 
kamo su Steinecke i ljetni tečajevi u 
Kranichsteinu — usmjerili — njemačku 
glazbu. Darmstadtska je škola u odre- 
đenom vremenu postala žarište sve- 
ukupnog razvoja evropske glazbe. Svi 
znamo što za našu glazbu i glazbenike 
znači Biennale u Zagrebu. ta ogledna 
platforma za razmjenu tehničkih i 
zanatskih iskustava bez koje bi skla- 
datelji jedne periferne sredine još 
dugo tratili vrijeme u podgrijavanju 
svojih perifernih i lokalnih inspira- 
cija. 


Entuzijasti nisu ugroženi 


Nema sumnje, mnogo se pohvala i 
priznanja mora izreći na račun činje- 
nice što je u nas bilo ljudi koji su u 
pravom času imali petlje da podrže 
akciju koja je kao grom iz svijetlo- 


plavog neba naše snene i prostođušne 
glazbene stvarnosti u sam živac pogo- 
dila duboko ušančeni konzervativizam 
naših moćnih kulturnih i umjetničkih 
ustanova. Štoviše, pohvale i priznanja 
nisu naodmet ni danas, deset godina 
nakon tog radikalnog proboja, bez 
obzira što oni koji se danas brinu za 


kontinuitet ove osebujne glazbene 
revolucije koja traje — ili bi barem 
trebala trajati — više nisu ugroženi 


entuzijasti kojima bi nesigurne pozi- 
cije u njima neprijateljskom društvu 
ovisile o podršci napredne javnosti, 
već su, naprotiv. i sami postali 
dobrano zaštićeni predstavnici moćnih 
društvenih institucija i kao takvi 
imuni na sve reakcionarne boljke 
koje bi se mogle oboriti na njihovu 
avangardnu funkciju. Pohvale treba 
izricati i bez obzira na to što se 90% 
obraćenika još uvijek = kiselkasto 
smješka kad umjesto  Karajanovu 
koncertu mora prisustvovati  praiz- 
vedbama domaćih baleta, ali uosta- 
lom, važno je to da se uopće smješka- 
ju i da se na baletnim premijerama 
pojavljuju u onim istim toaletama 
koje su namijenili svečanom doživlja- 
ju velikog maga iz Salzburga. Zaista, 
pohvale su još uvijek umjesne, bez 
obzira što ohrabrenja koja uključuju 
više nikome nisu potrebna; Biennale 
je danas dobro uhranjeni i samo- 
uvjereni simbol jedne međunarodno 
afirmirane moderne kulture, njegova 
je blistava firma utisnuta u kodeks 
međunarodnih odnosa umjetnosti; i 
bez obzira što se s tim Biennalom i s 
tom umjetnošću događalo, više neko- 
mu na svijetu ne pada na pamet da 
mas proglasi reakcionarnim, provincij- 
skim glazbenim anonimusima. A to je 
veoma ugodan osjećaj. 


No naravno. s tim se Biennalom 


ipak nešto dogada. 


Širokogrudna tolerancija 
umjesto selekcije 


Nakon svega 5 godina koliko su 
darmstadtski mladići imali vremena 
da se neobavezno obavijeste o glazbe- 
nim zbivanjima u velikom svijetu, dr 
Steinecke je u Kranichsteinu uveo 
željeznu disciplinu. Njegovo je geslo 


»ARES-EROS«: što su radili selektori? 


Pravi umjetnici na Biennalu: PAVICA GVOZDIC 


bilo: selekcija i koncentracija. Učenje 
za njega ne bijaše gomilanje podata- 
ka, od kojih i premnogi mogu biti 
jalovi, već traganje za onim virulent- 
nim klicama unutar njih koje su 
mogle oploditi stvaralačku imagina- 
ciju tadanjeg mladog naraštaja. Da- 
kako, tečajevi u  kranichsteinskom 
dvorcu nisu isto što i dvogodišnji 
glazbeni festival u Zagrebu, pa ukoli- 
ko se u podsvijesti nekih ljudi koji su 
pokrenuli Biennale u početku možda 
još i motala neka nejasna predodžba o 
potrebi za upravo takvim oblikom 
iskustvenog bogaćenja, desetogodišnja 
im je bijenalska mašinerija očito 
temeljito istrijebila takve nerazumne 
misli. No, pokojni je gospodin Stei- 
necke bio čovjek izuzetno pronicljiva 
duha i izuzetno osjetljiv za istinu i laž 
u novoj glazbi. 


Ono što se u koncepciji zagrebačkog 
Biennala u početku još moglo oprav- 
dati kao širokogrudna tolerancija 
prema pluralitetu suvremenih glaz- 
benih zbivanja, tokom se godina 
postupno ali sve sigurnije pretvaralo 
u smeteno pabirčenje po onom jed- 
nom dijeliću tog pluraliteta koji je 
ostao dostupan našim — usprkos 
svemu — poslovnošću skučenim i 
iskompleksiranim kriterijima. Ovo- 
godišnji VI biennale u tom je smislu 
osobito bogato vrelo dokaza. Posljedi- 
ca te smetenosti bili su programi na 
kojima se unedogled gomilala ispraz- 
na. priglupo sročena. beznandno is- 
hlapljela glazba desetaka i desetaka 
skladatelja kojima danas u svijetu 
mnogi okreću leđa, ili za njih uopće 
nisu ni čuli, a oni su. naravno, 
presretni dohrlili u Zagreb, uvjereni 
da ih organizatori Biennala neće 
odbiti, jer po svoj prilici to ne bi znali 
obrazložiti. 


Netalentirani bijenalski 
štićenici 


Nije ni čudo da nam je festival u 
svijetu tako popularan. Posljedica 
poslovne skučenosti bila je činjenica 
da se u toj upornoj vojsci suvišnih 
pridošlica ustrajno ponavljaju imena 
bijenalskih štićenika kakvi su npr. 
Incontrera, Karkoschka i neki drugi, 
za koje smo se već pred dvije ili četiri 
godine. na razini javne ocjene. spora- 
zumjeli da nam ne trebaju, ali oni 
nekim divnim čudom odolijevaju ne- 
sklonoj sudbini i ohrabreni prijatelj- 
skom riječju svojih gostoljubivih do- 
maćina, uvijek iznova biraju upravo 
zagrebačku publiku da pred njom 
pruže nove dokaze svoje stvaralačke 
nemoći. I konačno. posljedica kom- 
pleksa jest posizanje za razvikanim 
Zvijezdama svjetskog muzičkog tržišta 
koje bi — bez obzira na njihov 
istinski doprinos živom trenutku da- 
našnje glazbe — trebale na neki način 
iskupiti selektore za sve ranije uči- 
njene propuste. 

Nema sumnje, s Biennalom se zbiva 
nešto slično kao i s većinom moćnih 
društvenih institucija, koje, uljuljane 
u spoznaju o svojoj vlastitoj neop- 
hodnosti, u zatvorenom krugu svojih 
poslovnih saveznika i u umjetno 
stvorenoj apologetskoj klimi lišenoj 
mogućnosti istinskog i ravnopravnog 


intelektualnog i umjetničkog dijaloga, 
raspredaju mreže svojih monopoli- 
stičkih poriva. Jedino je tako moguće 
protumačiti činjenicu da nakon deset 
bijenalskih godina u Zagrebu, još 
uvijek nismo upoznali Kagelov mau- 
zički teatar, ali smo zato vidjeli i 
moskovskog  »Konjića grbonjića« i 
berlinsku »Gala sprdačinu« na račun 
Prokofjeva; činjenicu da nismo upo- 
znali ključne Ligetijeve opuse, ali smo 
zato čuli bezvezna prenemaganja ne- 
kih Benguerela, Killmayera ili Lach- 
nera; da nismo ništa, ili tek vrlo malo, 
saznali o Schnebelu, Xenakisu ili 
Kopelentu; da ne poznamo Globoka- 
rov, u svijetu sve poznatiji ansambl 
»New Phonic Art«; da osim Keleme- 
nova »Opsadnog stanja« nismo upo- 
znali ni jedno istinski suvremeno 
operno ostvarenje kakvo je svojedo- 
bno bila npr. Nonova »Intoileranza«, a 
kakva su danas djela Zimmermanna 
ili Werlea... 


Na našem festivalu — 
svaka je sramota naša 


Dičimo se da je zagrebački Biennale 
jedan od rijetkih festivala suvremene 
glazbe u svijetu koji izvodi moderni 
muzičko-scenski repertoar. I da bismo 
to poikrijepili, na zagrebačku pozor- 
nicu dovlačimo nedorasle i dozlaboga 
nakinđurene, gotovo operetne  pa- 
pazjanije poput  Božičeva scenskog 
kolaža »Ares-Eros«, a da nitko od 
mjerodavnih ni blijedoga pojma imao 
nije o čemu se ovdje zapravo radi! 
Štoviše, to nije znala ni uprava 
ljubljanske operne kuće u čijoj je 
produkciji djelo postavljeno, ali to 
konačno i nije bila njihova dužnost, 
jer festival je naš, a ne njihov, pa 
tako i sramota. Ali kada u pitanju 
bude njihov festival, i odgovornost će 
biti njihova, a oni će toj odgovorno- 
ti, nema sumnje, udovoljiti. Na za- 
grebačkom Biennalu Božićeva je ope- 
ra  »Ares-Eros« doživjela  svjeisku 
praizvedbu; bila je to najpremijerni- 
ja premijera koja se može zamisliti, 
jer su sveukupne pripreme za nju 
obavljene u potpunoj tajnosti, svi 
pokusi, uključivši i generalni, odvi- 
jali su se iza zatvorenih vrata. 
No, kako je riječ o predstavi ko- 
ja bi trebala ući u program pred- 
stojećeg ljetnog opernog festivala u 
Ljubljani, to je kompletna uprava 
ljubljanske operne kuće na čelu s 
predsjednikom Radničkog savjeta do- 
putovala u Zagrebu da na festivalu 
međunarodnih razmjera odluči o tome 
da li njihova predstava po svojim 
umjetničkim vrijednostima zaslužuje 
da bude uvrštena u ljubljansku ljetnu 
sezonu. Tako se to radi; ne kupuje se 
mačak u vreći, a ponajmanje onda 
kada ovaj prijeti da zaplaši interna- 
cionalno,  probrano, elitno društvo 
stručnjaka. 

S Biennalom se očito nešto događa. 
Činjenica da smo ga podržavali u 
vremenu kada mu je to bilo najpo- 
trebnije, mislim da nam danas daje 
pravo govoriti o njegovim očitim 
stranputicama. A to sve zbog toga što 
nam je istinski stalo do otvarenih 
šansi koje su mu  pružene. Nitko, 
zaista nitko, nema prava da te šanse 
izigra, iskrivi i zlouporabljuje! 


Eva Sedak 

DE LA PREHISTOIRE 
A TITO.. 


% .. En passant 


par Byzance. 
Ab! 
Byzance / 


DE LA PREHISTO!RE 
JUSQU'A NOS JOURS 
Grand-Paisis 


Na retoričko pitanje (koje se nedavno 
moglo pročitati u novinama): »Jesmo li 
uzalud vozili naših 8000 godina umjet- 
ničke baštine u Pariz?« — treba spo- 
kojno odvratiti: Nismo. 


Sve da francuska javnost i nije 
izložbu primila sa srdačnom dobrodo- 
šlicom ostalo bi da ispitamo nije li nam 
ona ipak bila od koristi. Jer kao što 
uspjeh u svijetu ne isključuje korisnost 
tako ni neuspjeh u svijetu ne bi morao 
biti dokazom potpune  —promašenosti 
izložbe za nas. 


Korisnost te izložbe * gledana s naše 
strane i sa strane Francuza nije ista pa 
joj dakle, ni moguća uzaludnost za 
jedne ne bi morala značiti uzaludnost 
za sve. 


To sam htio reći da bismo se posve 
razumjeli: izložba je mogla uspjeti i u 
onome što priređivači smatraju njezi- 
nom glavnom zadaćom a da joj pri tom 
uzmognemo uputiti ne samo brojne 
nego i ozbiljne prigovore. S druge 
strane ona je, okićena mnogim opaska- 
ma, ipak mogla postići svoj cilj jer je u 
postizanju toga cilja veću ulogu imao 
govor izloženih djela nego način nji- 
hova izlaganja. 


Zgrada: Grand Palais 


LART EN YOUGOSLAVIE 


JI nous est souvent arrivć 
dćvoquer sans enthousias- 
me les expositions organi- 
sćes cn veru 


dlaccords 


Jes fragments de fresques byzantines des rć 
qui ont pu ćtre transportćs sont de = Yougc 
irs belle qualiić (je pense en parti- = indćpe 
culier an superbe, si monumental et par sc 
sensible a la fois, « Saint Isavrios »  situatit 
de Vadoca). ils ne donnent qu'une des ix 
fajble idće des trćsvrs que contien- la Sle 


Za francuske oči... 


Izložba »Umjetnost u Jugoslaviji od 
predpovijesti do naših dana« — popu- 
larnije: »Osam tisuća godina umjetnosti 
u Jugoslaviji« — traži, što je i razu- 
mljivo, odjeka u francuskoj publici a 
ne u namjerniku iz ovih strana. Rado 
priznajem Predragu Matvejeviću da je 
u pravu kad kaže, da bi je, stoga, 
trebalo mjeriti očima Francuza (»jer je 
za Francuze rađena«); samo — kako da 
ih namaknem? Nije, dakle, najidealnije 
ali ostajem pri svojim očima; Francuzi, 
neovisno o tome pišu i govore ono što 
je njima na jeziku. 

Mislim, da neću pogriješiti kažem li 
da Francuze, zapravo, najviše zanima 
ono što im je najslabije poznato: oni su 
u velikom broju pohodili izložbu dola- 
zeći da budu iznenađeni. I u tome se 
prosječni francuski gledalac ne razli- 
kuje mnogo od prosječnog francuskog 
kritičara; jednima je i drugima zajed- 
nički osjećaj da su otkrili svijet skrive- 
nih vrijednosti. Dobar se dio kritičkih 
reakcija, u intonaciji, ne razlikuje 
previše od bilježaka, mahom srdačnih i 
dobronamjernih, u izložbenom dojmov- 
niku. 

Ono što u takvoj situaciji ističe 
odgovornost stručnih priređivača  iz- 
ložbe jest činjenica da su ne samo 
publici nego i većini prikazivača, većini 
kritičara tekstovi u katalogu bili jedini 
vodiči u opsežnoj građi koje zamršene i 
specifične odnose, koncentracije i tvor- 
be nije uvijek jednostavno tumačiti i 
raspletati. Ne bi bilo razloga da ta 
posebno naglašavamo — smatrajući taj 
slijed normalnim i, štoviše, poželjnim 
pravcem toka informacija — da nam 
katalog nije jednom od najslabijih i 
najbolnijih točaka cijele pariške smo- 
tre; da neki tekstovi toga kataloga, da 
dijelovi nekih tekstova nisu prava 
skladišta površnosti, pogrešaka i dezin- 
formacija. 


...i u nas? 


Sada, kad je sve završeno i kad se 
naveliko govori o preseljavanju izložbe 
u Zagreb (Beograd, Sarajevo...) i kad 
se čuju glasovi o autorskoj koncepciji 
izložbe — što će reći da bi se izložba 
morala prenijeti bez ikakvih preinaka, 
takva kakva je bila — pa je oprav- 
dana pretpostavka da se ta veličajna 
nepovredivost ne odnosi samo na izbor 
djela nego i na tekstove u katalogu 
(koji su, svakako, autorskiji posao) — 
neophodno je potaknuti raspravu o 
stručnoj »opremi« izložbe; o autorskim 
odrednicama njezinim, da bismo se na 
vrijeme zaštitili od neskromnog tutor- 
stva pojedinaca i njihovih autorskih 
strasti; da izbjegnemo golem broj nepo- 
trebnih propusta. Moram upozoriti da 
se moje primjedbe odnose samo na 
neke odjeljke izložbe i na neke pisce; 
na IX, X. i XI. grupu u kataloškoj 
podjeli građe: Barok, klasicizam i XEX. 
stoljeće (France Stele); XIX. stoljeće 
(Miodrag Kolarić); XX. stoljeće (Mio- 
drag B. Protić). 

Ako nas u pisanju inozemnih  kriti- 
čara nešto doista može uznemiriti onda 
to nije kritičnost što je spram nekih 
naših djela često pokazuju — jer iza te 
kritičnosti ne stoje uvijek neprijatelji 
malih naroda nego baštinici velikih 
kultura — već je to nekritično (i 
dobronamjerno) preuzimanje naših ne- 
istina o nama. Kada jednom takve 
»obavijesti«, zaogrnute plaštem auten- 
tičnosti, puste korijena bit će ih dvaput 
teže iskorijeniti nego eventualne pred- 
rasude neupućenih. Zato treba preci- 
zirati u čemu se naš pogled na izložbu, 
najvjerojatnije, ne podudara s francu- 
skim da bismo zatim vidjeli što nam 
daje pravo da, ne umanjujući uspjeh 
koji je u Parizu postigla, upozorimo na 
propuste koje mi vidimo a Francuzi ne 
zamjećuju. 

Pri tom ne smećem, ni za tren, s uma 
da je, određivana i određena i mnogo- 
brojnim čimbenicima izvan umjetnosti i 
znanosti, određena i političkim trenut- 
kom i ambijentima u kojima je planira_ 
na i realizirana, ta izložva primarno 
propagandna kulturno-politička akcija 
a ne znanstveno-istraživački posao. To 
je realnost koja nam, valjda, može 
objasniti i opseg intervencija »sa stra- 
ne« u materiju XX. stoljeća odnosno, 
objasniti kako to da na kraju balade 
nitko više nije bio posve odgovoran za 
tu sekciju. 

Ne polazim od pretpostavke da se na 
političkom interesu ne može graditi baš 
nikakva kulturna politika; polazim 
međutim od pretpostavke da se pogre- 
ške slručnjaka ne mogu tumačiti poli- 
tičkim interesom izložbe — tj. kriteri- 
jem političke korisnosti — i da tome 
kriteriju ne koriste. Koliko pak koriste 
znanosti i kulturi suvišno je reći... 
Izložba »Umjetnost u Jugoslaviji od 
pretpovijesti do naših dana« iznijela je 
na vidjelo velik broj djela velike i 
znatan broj djela najviše vrijednosti; za 
željeni uspjeh izložbe to je bilo do- 
statno. Ali ako se Pariz, a s njime i 
svijet, kojega je on, još i sad, jedno od 
prvih mjesta, čudi sjaju tih djela iz 
»tame« mi bismo morali znati da su 
domovi toga blaga — iz daljine, možda, 
nejasne mrlje na nepoznatom tlu — 
najsjajnije riznice naših kultura. Ne 
treba očekivati, osim od onih koji 
kulturu svoga naroda (i kulture narod& 
s kojima u istoj kući živimo) nikako ne 
poznaju i koji se, npr., lakše upućuju u 
Pariz nego u Muzej za umjetnost i obrt, 
da se na toj izložbi osjećaju i ponašaju 
kao stranci. Iako nemam francuskih 
očiju o kojima je govorio Matvejević 
ništa me ne priječi da ih zamislim. Ali 
dok gledam ono što mi je poznato, a ne 
zamišljam ono što tek naslućujem, ne 
doživljavam potresa što ih u čovjeku 
može stvoriti samo iznenađenje. I to je, 
rekao bih, temeljna razlika u vizuri. 
Velik dio materijala nama je poznat: 
godinama ga srećemo, živimo s njim, od 
njega — gdjekad i za nj! — dotičemo 
od djetinjstva, poslije pohođimo i gle- 
damo, opisujemo ili tumačimo i često 


JES 
ZI 


Iskušavanje 
u Parizu, svi 


Salona (sredina I st.) 


sebe uvjeravamo da je moćan i oipo- 
ran, da mu nitko ništa ne može. Pa 
kažemo: ne bi se izgubio ni u Rimu, ni 
u Veneciji, ni u Beču, ni u Parizu. Ima, 
dakle, djela — pa i na izložbi — koja 
su apsolutne a ne samo relativne 
vrijednosti. Ali svatko imalo upućen 
zna još stotine i stotine djela kojih u 
Parizu nema, djela koja okružuju iza- 
brano, koja im čine podnicu i najbliže 
srodnike, nerijetko: i ravnopravne tvo- 
revine. 

Zato više ne bi trebalo spominjati (kao 
da se ispričavamo ignorantima ili kao 
da je to posebnost naše izložbe) da 
postoji nekoliko kutova gledanja: laika 
(ovdašnjeg ili tamošnjeg) koji otkrivaju 
još jednu Ameriku; upućenijih (od 
kojih su tamošnji intimniji s univerzal- 
nim, kategorijalnim — stilskim i dru- 
gim — parametrima, a ovdašnji bolje 
razumiju prečace i prilagodbe, obično iz 
nevolje, »veličinu malenih«; znalaca, u 
načelu: tamošnjih, kojih sposobnost ra- 
cionalnog uviđaja, dedukcije i teorij- 
skoga mišljenja uvijek daleko nadma- 
šuje (kad je riječ o nama) fundus 
činjenica kojima raspolažu; najposlije 
se, sramežljivo, spomenimo i ovdašnjih 
znalaca kojih je, u velikoj većini 
slučajeva, povijesna naobrazba jača od 
filozofske i koji, da se izrazim para- 
doksom, obično više znaju nego umiju, 
koji nisu odveć živi mislioci ali su 
vazda žive povjesnice naroda i njegove 
kulture; u zadnju, dajmo zraka čak i 

a . .. . 

skromnom prolazniku koji, relativno 
razložno (zar ne?) pita zašto Petra zovu 
Pavlom (a on odavno, dobro pozna 
obojicu)? 


suvremenosti, 
bnja mjeseca 


Od neolita do 
crtanog filma 


Velika ta izložba — na kojoj su zastup- 
ljena, ne uvijek u pravoj mjeri, djela 
svih civilizatornih slojeva na tlu SFRJ, 
od starijega neolita do crtanoga filma, 
naroda od malih i nepoznatih do 
znamenitih ali izumrlih, od srođenih i 
utopljenih u došljačke mase do onih što 
su i danas živi i djelatni; djela 
preraznih značenja — prava je povorka 
povijesti. Po tome je naša izložba puna, 
bogata, bez praznina: kontinuitet ljud- 
ske postojbine nije u ovim krajevima 
nikad bio prekinut. Upuštajući se u 
konstrukciju takvoga prikaza priređi- 
vači su stvarali prenosivu antologiju 
uzoraka — kojiput tipičnog, koji put 
najboljeg — dubokog i jedva sagledivog 
trezora što mu prirodni opseg čini 8000 
godina čovjekova vremena a uvjetni 
opseg granice SFRJ. 

Taj izbor nije apsurdan; on je tek, na 
svoj način, pasivan. Izgovara povijesne 
činjenice ali ne kazuje vlastitu tezu. To 
vrijedi zapamtiti: taj izbor, privlačniji 
za Francuze nego za nas, potvrđuje da 
je pamćenje naša sudbina i naš način: 
na stol smo iznijeli sve do čega smo 
mogli doći; na Francuzima je da biraju. 
Treba to imati na umu i stoga da se 
uzmognu objasniti uzroci polemičkih 
sukoba što su prethodili pariškome 
nastupu; nesporazuma o kojima Fran- 
cuzi jedva da išta znaju ali, istodobno, 
nesuglasica po kojima je pariška iz- 


ložba u nas postala popularnom i prije 
otvorenja. 

Sve su polemike počele zbog prikaza 
umjetnosti XX. stoljeća a ta je činje- 
nica u nas bila neopravdano zanema- 
rivana i, po navadi nespremnih, mino- 
rizirana. Ona je »razjašnjavana« žargo- 
nom i mentalitetom nadripsihologa: živi 
su umjetnici oholi, umišljeni i uvredlji- 
vi — ergo, mrtvi su puno bolji. 1 
dabome: zaslijepljeni taštinom živi ne 
mogu biti objektivni u prosudbi svoje i 
tuđih vrijednosti. Začudo, od tih su 
(ljudskih) mana bili pošteđeni samo 
neki priređivači izložbi i, ovoga puta, 
arh. Vjenceslav Richter. postavljač i 
izlagač u istoj osobi. 

Ali — sve će biti u redu: »Gospodin 
Diehl nas tješi«. Ma nije vrag? Pa što 
nam poručuje gospodin Diehl1? 

»Diehl je, naime, izjavio da se ne 
sjeća da je organizirao neku izložbu 
suvremenih umjetnika a da pri tome 
nije dobio sijaset uvreda i mnogo 
prijetećih pisama. To bi trebalo biti 
svima nama utjeha a posebno Boži 
Beku, komesaru ovog dijela izložbe.«<* 
Ah! (Meni je laknulo, a Vama?) 
Finijima je Bog odredio da trpe; dokle 
seže sjećanje gosp. Diehla umjetnici su 
se ponašali kao divljaci pa će tako, 
valjda, biti i u buduće. Sva sreća da 
oko umjetnika ima nešto malo nepo- 
ročne čeljadi (osobito među trgovcima i 
prekupcima) pa se nekako da vezati 
kraj skrajem... 

Osobita nam je ipak svima uijeha — 
a tek Boži Beku...! — što smo evo s 
pomoću elegantne prispodobe otkrili da 
hrvatski živi umjetnici nisu veći divlja- 
ci od francuskih. 

To se, dakle, u nas smatra  uljude- 
nošću, štoviše: ekspertizom! Tako se. s 
pozicija čisto kritičkih ( da ne kažem: 
teorijskih) unapređuje naša  suvre- 
mena kultura. 

Živjeti svoj život 

Što je, dakle, osim nevinosti probi- 
rača izazvalo polemike i svade? Što je 
:sporedno« XX. stoljeće dovelo u sre- 
dište pozornosti? 

Po mome mišljenju, gorka spoznaja 
ili, još i prije, nejasna slutnja da nam 
veličinu i biće određuje samo prošlost i 
da će sve ono što legitimira žive — 
pojedince i narod — biti (skrojeno) po 
mjeri osrednjosti. Ne može se predba- 
civati priređivačima da su XX. stoljeće 
brojčano slabo predstavili. Bilo je, 
međutim, jasno da će količina hijeti 
zamijeniti nepostojeću kritički uteme- 
ljenu sirukturu suvremene umjetnosti 
u nas. Prvi je objavljeni prijedlog liste 
autora potvrdio bojazni; »korektura« 
koja je potom uslijedila imala je, 
prvenstveno, društvenu funkciju: to je 
bila varijanta za umirenje a ne osmi- 
šljena slika zbivanja. 

Nelagoda se morala javiti. Ako već 
drugi ne znaju o nama onoliko koliko 
bismo željeli zar ni sami o sebi ništa ne 
znamo? I što nam je bilo najpreče 
pokazati i dokazati: da ovdje žive 
kulturno egzistentni narodi, s dubokim 
korijenom i zelenim izdancima, ili da 
smo uškopljeni, revni i mučaljivi ču- 
vari namrlih riznica? 

Najveću slabost naše izložbe čini 
prikaz umjeinosti XIX. i XX. stoljeća, 
a to je baš vrijeme geneze i konstitui- 
ranja modernih nacija, vrijeme — u 
nos — preporodnih pokreta i borbi; 
doba, u zadnju, sadašnjega, modernog 
života. Je li dopušteno reći da nas on 
zanima; i da nas zanima više od onoga 
što je bilo, i da nas mora zanimati više 
od prošlosti ako još zdravo rasuđuje- 
mo? Baština živi s nama i mi živimo s 
njom; ali se ne treba miriti s navikom 
da živimo zbog nje. kao muzejski 
čuvari. 

I kao što se nitko ne _ može u 
potpunosti izjednačiti s drugim, kao što 
u životu drugoga ne može iscrpsti 
smisao svoga postojanja tako se ni u 
vlastitoj prošlosti ne može naći na- 
domjestak za potrebitu sadašnjost. 

Slab prikaz hrvatske suvremene  u- 
mjetnosti ne može kompenzirati ni svo 
zlato i srebro Zadra. 

Ne mislim, naravno, da su France 
Stele, Miodrag Kolarić i Miodrag B. 
Protić morali slikati slike i djeljati 
kipove kojih u nekim trenucima naše 
povijesti nije bilo izobila ili nisu bili na 
razini razvijenosti stila primarnih sre- 
dina. Ali Stele nam ostaje dužan 
suptilnijih obrazloženja ako početak 
baroka u Sloveniji fiksira strogo _ u 
1693. godinu, sjevernohrvatski barok 
obrazlaže u potpunosti slovenskim utje- 
cajima i govori o remek-djelu zagre- 
bačkog baroka datiranom u 1659. go- 
dinu! (Nota bene: to je djelo zagre- 


*v. E. Cvetkova: Nedvojbeni uspijeh. Ve- 
černji list, Zagreb. 13. V 1971. 


Ivan Meštrović 


bačke radionice!) I ne proslavlja baš 
svoju akribiju kad i to znamenito djelo 
hrvatskoga baroka, jedino uostalom, 
kome poklanja malo veću pažnju, pri- 
pisuje tajanstvenom Majstoru P.P.E.Z. 
a poznati je autor toga reljefnog 
veza J.W. Stol! (tobožnji — Majstor 
P.P.E.Z. nije nitko drugi do Petrus 
Petretich episcopus zagrabiensis — na- 
ručilac djela i utemeljitelj radionice). I 
tako dalje. 

Miodrag je Kolarić morao interpreti- 
rati bitnu problematiku XIX. st., pa bi 
se i sama ta kritička akcija bila 
prikazala specifičnom (kulturnom) 
vrednotom. Kad je riječ o umjetnosti 
Hrvata, trebalo se, poslije Karasa, 
usredotočiti, u slikarstvu, na pitanje 
luminizma i pleinairizma (od Bukovca 
do Vidovića), trebalo je apostrofirati 
Čikošev i Crnčićev rad, trebalo je 
zabilježiti širenje i ulogu grafike, 
zapaziti važnost »novog drhtaja« oko 
1898. godine i početak rasta secesioni- 
stičkog vala. Nije trebalo »portretirati« 
djela i djelatnike onako kao što je 1o 
činio Kolarić: 

»... Rendić (1849 — 1939) studirao je 
u Veneciji a poslije u Firenci kod 
Duprea...« 

To, jednostavno, ne znači ništa i sva 
se realnost tih i takvih  »prikaza« 
iscrpljuje u mrčenju papira. 


Najposlije. u XX. stoljeću, inaće 
pouzdanog i objektivnog Miodraga B. 
Protića, nalazimo propusta, koje u 
njega nismo navikli sretati. Možemo 
mu zamjeriti što je Hermana isključio 
iz »munchenske škole« (zašto?). možemo 

mu prigovoriti da je u nabrajanju 
glavnih predstavnika »Zemlje« zabora- 
vio na Juneka koji je bio među 
osnivačima, što je u »Hlebinsku školu« 
ubrojio i Virijusa koji tamo ne spada a 
zaboravio Mraza kojemu je tu mjesto; 
što u razdoblju poslije 1950. ne vidi 
nikakve uloge i ne nalazi mjesta grupi 
»Exat 51«, I tako dalje. 


Dodamo li tome i širu neusklađenost 
kataloga s izložbenom prezentacijom 
(na izložbi imamo odjeljak umjetnosti 
Hrvata, a u katalogu je taj materijal 
drugačije raspoređen; na izložbi ćemo 
vidjeti vitrinu Arts mineurs serbes du 
XIH.e au XVL.e s. — u njoj su i djela 
»Dubrovačkog ateljea«, izl br. 446! — a 
u katalogu to nigdje nije posebno 
iskazano); dodamo li tome još i porazan 
postav izložbe vidjet ćemo da je bilo 
razloga za nelagodu. Broj i težina 
propusta koje zamjeramo suvremeni- 
cima i kojih je bivalo sve više što smo 
bili bliže vlastitome vremenu, opteretili 
su to vrijeme tolikim grijesima da smo 
se morali pitati postojimo li samo zato 
da se divimo prošlome vremenu? 
Najznatnija djela hrvatske  suvre- 
mene umjetnosti ne daju nam povoda 
za takvu rezignaciju: utoliko prije 
treba reći da je kritičarsko-priredi- 
vačka ambalaža bila daleko ispod ra- 
zine našega postojanja, svih obveza u 
vremenu i značenja te iste umjetnosti. 
Ako netko misli da temeljnu dvojbu 
iskazujemo pitanjem: Jesmo li Bili? 
treba mu odgovoriti da pitanje glasi: 
Jesmo li živi? 


IGOR ZIDIC 


4 književnost i jezik 


HRVATSKI JEZIK 


IMENICE 

SA 
ZAVRŠETKOM 
-ba 


Mnogo je imenica u hrvatskom jeziku sa završet- 
kom -ba i o većini nema spora _ kako ih treba 
pisati i govoriti (npr. glazba, skladba, spodoba, 
rugoba). Sporna je poraba nekih imenica s tim 
završetkom u kojih se -ba veže s glagolskom 
osnovom (najviše s osnovama glagola na iti: 
kositi, ploviti, razuditi, uljuditi, vršiti, itd.) te tako 
tvorene imenice znače »činjenje onoga što glagol 
znači«. Među njima golema većina ima uvijek samo 
završetak -ba (npr. naredba, odredba, poredba, gnoji- 


dba, brojidba, zbrojidba, selidba, sklonidba. krunidba, 
vjeridba, kosiđba, prosidba. vršidba. plovidba. množi- 
dba, nagodba, pogodba, uljudba, sudba. prosudba. 
razudba, naobrazba itd.). Te su imenice bliske po zna- 
čenju izvedenim glagolskim imenicama tipa: narede- 
nje, određenje, poređenje, gnojenje. brojenje, itd. 
Zato imamo podataka čak i u rječnicima da su te 
imenice međusobno značenjski izjednačene: jedna 
se tumači drugom ili se između njih slavlja znak 
jednakosti. Pokušamo li ih, međutim. razmotriti i po 
izvodljivosti, tj. po mogućnosti uklapanja u analog- 
ne paradigmatske, tvorbene, sintaktičke i druge 
jezične obrasce jezično opravdane, lako ćemo se 
uvjeriti da su imenice na -ba, kao npr. naredba, s 


na -nje, kao npr. naređenje, a to je veoma važan 
normativni kriterij. 


Evo nekih mogućih izvedenica pripadnih osnova: 


narediti 
naredba naređenje 
naredbica = 
naredb(et)ina = 
naredbeni = 
naredbodavni = 
naredbodavac (-avčev) — 
naredbodavka (-amkin) — 


Vidljivo je da prednost pri normiranju i upotrebi 
treba davati imeni 'ama sa završetkom -ba, kao što 
je npr. u Dinamovu otvorenom pismu u »Večernjem 
listu« od 6. svibnja 1971. gdje se kaže »neprihvat- 
ljivost sudačke krojidbe ishoda«, a ne »krojenja is- 
hoda«. 

Samo se u nekoliko imenica završetak  -ba potis- 
kuje i zamjenjuje završetkom na samo -a koje se 
-a neposredno veže na  glagolsku osnovu, npr. 
izrad-a, obrad-a, prerad-a, razrad-a, i još koji 
primjer. Te tako tvorene imenice oslanjaju se na 
druge imenice takve tvorbe (npr. nagrada, ograda, 
zarada, zagrada, itd.) koje ponajviše znače rezultat 
radnje izrečene glagolom. Tako npr. imenica nagra- 
da znači ono što se dobije u znak priznanja, ono 
čime se tko nagradi; ograda je ono čime je što 
ograđeno. i ono što je ograđeno, itd. Kao što se vidi, 
većina imenica koje znače »činjenje onoga što 
glagol znači« svršava se na -ba; imenice od istih 
glagolskih osnova tvorene samo završetkom  -a 
redovito imaju rezultativno, predmetno značenje. 
Trebalo bi, dakle, praviti razliku po kojoj bi npr. 
lik kao obradba značio sam čin. »činjenje«, tj. 
obrađivanje (npr. obradba plana se otegla), a lik 
kao obrada značio bi ono što je obrađeno, tj. 
rezultat npr. vijeće je razmatralo predloženi tekst 
obrade plana). Kako, međutim, nije uvijek lako 
povući oštru granicu između jednog i drugog zna- 
čenja. razumljivo je što dolazi do zamjenjivanja 
jednih likova s drugima, ali nije opravdano kad 
likovi kao obrada (sa završetkom  -a). potiskuju 
likove kao obradba (sa završetkom -ba). 


Ako se, dakle, ne pravi ili ne može praviti zna- 
čenjska razlika između usporednih likova navede- 
nih i sličnih imenica, sustavnije je, po jezičnoj 
opravdanosti i po mogućnosti izvodljivosti, rabiti 
likove imenica izradba, obradba, preradba, razradba 
nego likove imenica obrada, prerada. izrada, razra- 
da, a nipošto se ne bi moglo odobriti da se likovi sa 
završetkom -ba istiskuju ili čak smatraju  po- 
grešnima. 


Božidar Finka 


Branimir Donat 


»Borbina« 
borbena 
nenačelnost 


Raspra treba li jugoslavenski roman izaći u edi- 
ciji brazilskog instituta za kulturu, koja se ras- 
plamsala na stranicama dnevnih i tjednih listo- 
va, a koju je potaklo izvješće Tanjugova izvje- 
stitelja Jovana Mirića iz Brazila — aktualizirala 
je jedno još uvijek urgentno pitanje kreiranja 
i vođenja prave i ujedno demokratske kulturne 
politike u nas. 

Pustimo, dakle, sada po strani da li je spomenuti 
dopisnik bio upućen u pravo stanje stvari, odu- 
stanimo od interpretacije u kojoj su mjeri po- 
nuđeni uvjeti što ih je postavio spomenuti insti- 
tut, ponižavajući i neestetski, prestanimo jadi- 
kovati kako smo na kulturnom planu u svijetu 
uvijek nesretno i nespretno predstavljeni, i to 
ne uvijek zaslugom raznih instituta koji mogu 
biti i dobronamjerni poput ovog brazilskog, nego 
u prvom redu zahvaljujući našim kulturnim, a 
još češće nekulturnim atašeima, zaboravimo tko 
je godinama bio majoriziran pri dodjelama raz- 
nih stipendija za studijske boravke u inozemstvu 
— pozabavimo se jednim drugim, da prostite, 
unutrašnjim, no nimalo manje reprezentativnim 
problemom: kulturama jugoslavenskih naroda i 
pravom da ti narodi o zbivanjima u sferi umje- 
tnosti i kulture budu doista obaviješteni dostojno 
istine. Povod je i ovog zgodom Borba, odnosno 
njezina kulturna rubrika i njezin kulturni tjedni 
dodatak. Međutim, da ta rubrika nikoga ne pred- 
stavlja i ništa ne prikazuje, poznato je već i od 
ranije, ali da je svoju raniju indiferentnost u 
posljednje vrijeme zamijenila malicioznošću, to 
treba stalno ponavljati. 

Stanoviti Feliks Pašić u Borbinoj subotnjoj ru- 
brici Reflektor od 10. travnja 1971. objelodanio 
je senzacionalistički i odvjetnički intoniran na- 
pis Jugoslovenski roman — po čijoj mjeri? i tako 
još jednom pokazao djelom da taj dnevnik i član- 
kopisca ne zanima kultura kao medij prožimanja 
raznih kulturnih tradicija među jugoslavenskim 
narodima, nego kao povod za politikanstvo naj- 
niže vrste. 


Priča Slavka Mihalića ispričana u VUS-u od 21. 
travnja, zatim odgovozi Feliksa Pašića. Rajka 
Noge i opet Slavka Mihalića u istom tjedniku od 5. 
svibnja, otkrivaju ne samo neslaganje u koncep- 
cijama nego i bitno različit odnos prema jednom 
bitno kulturnom pitanju. Prikazati neki »slučaj« 
može se i objektivno i tendenciozno, razložno i 
sumanuto, načelno i improvizatorski. Borba u 
svojoj borbenoj nenačelnosti tako brani nešto 
što nije naš problem, nego pitanje jednog insti- 
tuta za književnost i kriterija koji bi trebali 
odlučiti koje će djelo ući u kolekciju svjetskih 
romana. Pašić u spomenutom članku navodi re- 
čenicu Vladimira Stojšina, tajnika Udruženja 
književnika Srbije: »Nije najbolji način, ni naj- 
sretnija politika da mi pravimo korektive tuđih 
zahteva«, misleći pri tome na mišljenje u Savezu 
književnika Jugoslavije koje se svodilo na to 
kako jedan roman ne može predstavljati jugosla- 
vensku književnost, jer takve književnosti jedno- 
stavno nema. Dobro je ne petljati se u tuđe 
stvari, ali jedna od bitnih oznaka svake antolo- 
gije, a ovom je zgodom po srijedi antologija svjet- 
skih romana, jest odvažnost da se odabere ono 
što odgovara kriterijima sastavljača, te se osim 
toga pretpostavlja da je predmet, odnosno knji- 
ževnost iz koje se odabire najreprezentativniji ro- 

man, barem u stanovitim granicama poznata sa- 
stavljačima. Savez književnika mora propagirati 
književnost, ali on ipak nije autorska agencija, 
niti posredništvo za literarna snubljenja; upravo 
se zato problem izbora za spomenutu antologiju 
ne tiče nas, nego njezinih sastavljača. Tako naše 
antologije npr. francuske poezije sastavljaju naši 
ljudi, a ne Francuzi. 


Borba koja je tako zabrinuta za sudbinu naših 
romana u dalekom i simpatičnom Brazilu ostaje, 
međutim, mrtvo »ladna« kada je riječ o tome da 
bi trebala na svojim obilato dotiranim stranica- 
ma iz blagajni Socijalističkog saveza Jugoslavije 
(a to znači od svih radnih ljudi ove zajednice) 
obavještavati ne samo o beogradskom književ- 
nom životu nego i o književnoj produkciji osta- 
lih kulturnih središta. 


Molim druga Feliksa Pašića, ili možda njegova 
šefa, Slobodana Glumca, da uzmu malo vremena 
i prelistaju posljednje godište (u se prime godi- 
šća!) svog lista i neka nabroje koliko je knjiga i 
literarnih događaja koji su se desili u zagrebač- 
koj sredini zabilježilo, i ukoliko ih je i pribilje- 
žilo, neka nam navede da li su ti suradnici iz 
redova uglednih kulturnih radnika Zagreba i 
Hrvatske. 


I sam sam prije nekoliko godina pokušao sura- 
đivati u Borbi s prikazima knjiga koje su izla- 
zile u Zagrebu. Postojao je neki gentlemenski 
sporazum o dva prikaza mjesečno. Ali kako vri- 
jeme hita brže od dobronamjernosti urednika, 
moji su prilozi izlazili jednom mjesečno, a po- 
nekad i još rjeđe, i to uz sramotna kraćenja. Ja- 
sno, prekinuo sam ja, a ne Borba, njezina je ru- 
brika i dalje nudila gostoljubivo suradnju zagre- 
bačkim autorima, a oni koji bijahu naivni kao i 
ja doživjeli su isto, oni su odustali, Borba je 
ostala. Međutim, onog trena kada ta ista Borba 
nanjuši nešto što bi se moglo uklopiti u njezino 
shvaćanje objektivnosti i informiranja javnosti, 
onda će se uokviriti neke izjave koje nikada nisu 
izrečene. Sjetimo se samo slučaja kada je u po- 
vodu burne skupštine studenata u Zagrebu Bor- 
ba Muji Krasničiju pripisala riječi koje on nije 
izrekao ali koje su se Borbinom izvjestitelju pri- 
činile da će se upravo tako interpretirane svi- 
djeti njegovim »bosovima«; no sve to ne ispri- 
čava niti središnjicu, a ni provincijsku depan- 
dansu što ne vode nikakvu kulturnu politiku i 
što njihovo djelovanje nije izraz ničega, pa čak 
ni neke društvene sredine ili klase. Pridodajmo 
da zagrebačko »gubernijsko« izdanje uopće nema 
djelatni utjecaj na umjetnički život sredine u 
kojoj njezini uređivači ipak kako-tako zarađuju 
svoj kruh svakidašnji. Ali čemu biti naivan i 
zahtijevati da se piše o nekoj »provincijskoj« 
knjizi koja se poiavila u Zagrebu, Splitu ili Ri- 
jeci, kada se može mnogo atraktivnije pisati o 
Eriku Segalu (jasno. i opet fonetizirano) čiji je 
roman Ljubavna priča »postala čak i štivo prin- 
čeva, kraljeva i pogotovo princeza« (to je iz jed- 
nog priloga tiskanog u istom broju sa člankom 
Feliksa Pašića)? Pa jasno, čemu pisati o kniiga- 
ma hrvatskih književnika, kada znamo da ih ne 
čitaju niti prinčevi, niti kraljevi, a pogotovo da 
im svoje vrijeme ne poklanjaju princeze (— je- 
dino ne znam smiju li tu književnost čitati dvor- 
ske lude, i ako je stjecajem okolnosti čitaju. za- 
nima me da li su upravo zbog te činjenice po- 
stale dvorske lude)? No. pustimo dvor i dvorsku 
kamarilu, mene kao člana Socijalističkog saveza 
zanima kako se troši dio moje članarine koli se 


u obliku dotacije svake godine daje Borbi da 
ona za uzvrat, barem na polju kulture, meni i 
sredini od koje živi ne daje ništa. Za svoj novac 
tražim kvalitetu koju ovaj dnevnik ne pruža. 
Ne želim praviti »korektive«, i u tom se slažem 
sa Stojšinom. ali u želji da se poboljša, mislim 
da Borba može ispitati kao realnu mogućnost 
integraciju s Ježom i Čikom, jasno uz pretpo- 
stavku da spomenuti tiednici pristanu da izgube 
na vrijednosti i da ostanu bez čitateljstva. 


POSLANICA 
PRIJATELJIMA 


Ayez pitić, ayez pilić de mol 


Smilujte se meni, smilujte se meni, 
Malo, molju, druzi od davnina! 
U tu tavnu rupu, ne raskoš gozbeni, 
U svirepi izgon pogna me sudbina 
Što mi je odredi volja Gospodina. 
Cure, mili mladci, ljubavnici vrli, 
Brzi kao koplja, kao igla hrli, | 
S grlom što odzvanja praporčevim 
Igrači, skakači nigda neumrli, 


Zar ovdje da ubog istrune vam Villon? 


brujom, 


Pjesnici što pjesni, poju tek ste vjerni, 
Ljubitelji šetnje, skitnje, dragih psina, | 
Od kih bježi zlatnik, zdrav i patvoreni, 
Čeljadi ku resi sveđ veselost fina, 
Kasnite veoma: već ga smrt otima. 
Moteta, rondeauxa, laiza meštri prvi, 
Žalit ćete za njim kada smrt ga smrvi! 
Ovdje nema munje ni vjetra s olujom: 
Debeli zidovi svem su se oprli. 

Zar ovdje da ubog istrune vam Villon? 


Navratite k njemu u podrum ledeni, 
Ljudi bez nameta, tlaka, i dadžbina, 
Daleki od krune i od svita njenih, 

Bliski samo moćnu Bogu sa visina: 

On srijedom posti i nedieljom, i na 
Usta zubi-zupci ko grablje provrli, 

Iza kruha suha, ne kolača, mrzli 

Gutljaj vode pije, posve gladan pri tom, 
Nema stolca, stola, na ile ga prostrli. 
Zar ovdje da ubog strune vam Villon? 


Prinčeve sad molju, ne b'il me istrgli, 
Ne bi li do carskih žigova doprli, 

Na slobod me digli u košari tijom. 
Tako čak i svinja jedna drugoi hrli, 

I čim jedna cikne cijeli rod dohrli. 
Zar ovdie da ukbog istrune vam Villon? 


(Pjesma je nastala 1461. godine, za vrijeme Villonova 
boravka u zatvoru de Meung.) 


VILLON 


PREPJEVAO: BOŽE 
V. ŽIGO 


VA 
ZA 


HUDIH 


CHANSON 


Au retour de dure prison 


Po povratku iz uza hudih, 
Gdjeno smrt me skoro skobi, 
Ak" Fortuna još me zlobi, 
Prosudite da li bludi. 


A dostati, pravda budi, 
Valjalo ioj, mnijem, to bi 
Po povratku. 


| kad toli krivo sudi, 

Hoteć da me smrt zarobi, 

Bože, duši blaže kobi, 

Rajski stan joj svoj dosudi 
Po vovrašku. 


FRANCOIS 


književnost 15 


ZAVRŠNA 
BALADA 


Ici se clot le testament 
Primiče se svome kraju 
Zavjet jadna tuj Villona. 
Moljv, svi nek pohitaju 
Na ukop kad jeknu zvona, 
U haljama rumen tona, 
On vu ljubvi u smrt lijeta: 
Zakleo se na to onda 
Kada pođe s ovog svijeta. 


Nema laži u tom vaju; 

Bi ko slugan plijen progona, 
Što ih ljubvi zadat znaju; 
Odavde do Roussillona 
Nema grma ni zaklona, 
Gdje ne osta razapeta 

Krpa njegvih pantalona, 
Kada pođe s ovog svijeta. 


Ostavi mu na smiraju 
Dronjak sudba tek nesklona, 
Uz to još na izdisaju 

Iglu ljubvi slomi ona: 

Tvrđa bješe nego spona 

Na kaišu što j' sapeta 
(Slavimo je od iskona), 
Kada podje s ovog svijeta. 


I znaj prinče, pun vrlina, 
Kada smrt mu priđe kleta: 
Ispi čašu rujna vina, 


Kada pođe s ovog svijeta. 

6 odjeci 


ere mmen 


Zvonimir Golob 


ETIKA 
STIVICICEVE 
SERIJE 
»KUDA IDU 
DIVLJE 
SVINJE« 


Ne pišem ovaj članak da bih se spo- 
rio s Vladimirom Vukovićem koji 
je u ovom tjedniku već u nekoliko 
navrata pisao o započetoj seriji 
»Kuda idu divlje svinje«. Mogao 
bih se složiti s nekim njegovim 0o- 
cjenama režiserova posla, istaknuti 
zasluge snimatelja ili iskazati udi- 
vljenje nekim glumačkim ostvare- 
njima, ali predmetom ovog, nazovi- 
mo ga, prosvjeda, nije estetika već 
etika spomenute serije, a o tome 
Vuković, ne znam zašto, nije sma- 
trao vrijednim da piše. Tako u sve- 
mu ne dijelim njegovo oduševljenje 
i nisam spreman Svinjama oprostiti 
neke propuste (naivnost, neuvjer- 
ljivo, dakle lažno, prikazivanje ne- 
kih likova, nedopustivo nemaran 
odnos prema jeziku i t. d.) ne sma- 
tmam važnim da i o tome iznosim 
svoj sud suprotstavljajući ga nje- 
govom. Svatko prosuđuje o nekom 
djelu iz sebe sama, iskazujući svoj 
odnos prema njemu i služeći se pri 
tom instrumentima koje je iskustvo 
učinilo njegovima. Iako su i dosti- 
gnuća i promašaji ove serije ele- 
menti koji utječu na njen konačni 
smisao, znakovi koji se u kontekstu 
svakog nastavka i, posebno, cjeline 
pretvaraju u značenje — pa bi i o 
njima valjalo opširnije govoriti — 
neka mi bude dopušteno da upozo- 
rim samo na značenje ove serije, na 
njenu, da kažem to malo starinski 
i ne sasvim precizno, poruku. Čemu 
ona ući stotine tisuća, a možda i 
nekoliko milijuna gledalaca koji ne 
ostaju ravnodušni promatrači već 
se, iako serija služi zabavi, prema 
njoj određuju, mnogi spremni da 
prihvate i zlo ne budu li na nj upo- 
zoreni. 


Najprije o naslovu. Štivičić može i 
ne znati razliku između značenja 
riječi kuda i kamo, ali televizija 
nema pravo čak naslovom isticati 
to neznanje. Da je našoj televiziji 
lektor nužan znamo već godinama i 


spomenuta greška samo je jedna u 
nizu kojima nas uče i voditelji i 
spikeri. Ali, o tome neka pišu po- 
zvaniji od mene. U svakom slučaju 
nije žalosno što lektora nema, već 
to što odgovorni ljudi na televiziji 
i ne znaju da je rad takve ustanove 
bez lektorove pomoći nezamisliv. 
Četiri do sada emitirana nastavka 
Štivičićeve svinjarske serije ogor- 
čila su me i uvrijedila u prvom redu 
kao Hrvata. Ne vjeruiem u teoriju 
o tipičnom, ali ipak, što da mislim 
o piscu koji u ovim sudbonosnim. 
patetičnim, uzbudljivim i po mnogo 
čemu uznositim danima dokazuje 
(namjerno ili ne — svejedno) da su 
Hrvati u vrijeme rata bili samo i 
jedino koljači, Ššverceri. doušnici. 
lopovi. beskičmenjaci, plašljivci i 
pederi. Ne zanimaju me, rekao sam 
već. u ovom času druge laži ove se- 
rije — na neke od njih zabava ima 
pravo, jer se ponegdje pokorava 
drugim zakonima i istina obično 
nije niena iaka strana. Čak mogu 
dopustiti i to da se okolica Zagreba 
prikazuje periferijom Chicaga u 
doba prohibicije i da u njoj neogra- 
ničeno i neometano vladaju šefovi 
bandi okruženi tjelohraniteljima. 
mogu, iako ne bez otpora. prihvatiti 
ili barem zanemariti dijaloge na ie- 
ziku kojim u tom. i ne samo u tom. 
kraju nitko ne govori. iako ne o- 
pravdavam ravnodušnost koja je 
glumcima iz drugih republika do- 
pustila da se u tome snalaze kako 
znaju i umiiju. ali ne mogu bez gor- 
čine priieći preko bizarne široko- 
grudnosti koiom zagrebačka tele- 
vizija. novcem pretplatnika ove re- 
vublike, prihvaćanjem.  emitira- 
njem. pa čak i isticaniem ove seriie 
vrijeđa nacionalno osiećanie veli- 
kog broia liudi. Znam da zabavna 
serija nije sat povijesti i iasno je 
da mašta stvaraoca ima. rekli smo. 
i nekih prava na laž i naivnost. ali 
postoii miera do koje se može ići. 
Identifikacija cijelog iednog naroda 
sa zlom mene ne može zabaviti. O- 
vakva kakva jest ŠStivičićeva seri- 
ja dobro dolazi jedino onim krugo- 
vima i pojedincima koji sve što je 
hrvatsko identificiraju sa zločinom 
i suradnjom sa fašističkim okupato- 
rima, podcjenjujući borbu našeg 
naroda u godinama rata. Poznava- 
jući inteligenciju, darovitost i po- 
štenje Vladimira Vukovića i orijen- 
taciju »Hrvatskog tjednika« ja sam 
zbunjen podrškom koja je ovdje 
pružena toj seriji, a time, neposre- 
dno i kleveti (često odlično režira- 
nim i odigranim sekvencama, na ža- 
lost) koju ona, namjerno ili ne, ali 
u svakom slučaju neodgovorno afir- 
mira. 

Branimir Donat 


za 
KAKO 
GA 
POSTICI 


Teško je definirati pojam kiča, ali 
jedno o njegovih svojstava svakako je 
agresivnost zamotana u staniol. Kič 
ne posjeduje nikakve prerogative mo- 
ći, a ipak on svakog trenutka nasrće 
na ljudsku slobodu, jer odbacuje 
mogućnost izbora. Kiča imade različi- 
tih vrsta, podrijetla i namjene. Po- 
stoji jeftini i skupi kič, kič s društve- 
nim pretenzijama i onaj solipsistički, 
namijenjen uporabi pojedinaca; ima 
zatim kiča koji želi biti umjetnost, 
kao što postoji i kič koji je skroman i 
ne želi biti ništa osim onog što doista 
jest, naime — kič. 

Od svih kičeva najopasniji je onaj za 
kojim stoje moćne organizacije, kič u 


koji su uložene velike materijalne 
investicije, kič koji na neki način 
brani neku ideologiju. Takav kič 


proglašuje se umjetnošću, pridaje mu 
se značenje dokumenta, opravdava se 
autentičnošću, pa kada se na kraju 
isključi svaka sličnost s nekim 
konkretnim ljudima i događajima 
onda više uopće ne postoji sum- 
nja da je riječ o djelu rođenom 
po načelima vjerodostojnosti i po- 
vijesne izvornosti. Na kraju, ipak 
ne treba mnogo lucidnosti da se 
otkrije kako je jedna pseudokonjun- 
kturna tema prodana općinstvu: muda 
za bubrege! Kada se takav kič još 
prenosi posredovanjem autoritativnih 
medija — kič koji na neki način 
dodiruje herojski zbivanja iz naše 
nedaleke povijesti, kič koji želi za- 
dovoljiti sve postulate umjetnosti koja 
bi trebala biti i ideologična i zabavna, 
meditativna 1 akciona, kič kojega 
odobravaju direktori a ne umjetnički 
rukovodioci — opasan je mnogo više 
od sadrenih figurica, plastičnih ruža, 
venecijanskih gondola. idilično nasmi- 
ješenih madona koje take često 
zdušno napadamo kao otjelotvorenje 


neukusa i laži. 


Iako se trenutno u Ljubljani održava 
velika izložba kiča, i premda je pisati 
o kiču sada »šik«, mislim da nije 
potrebno otići u Ljubljanu i u ta- 


mošnjem etnografskom muzeju 
razgledati velesajam neukusa; bit će 
posve dovoljno otvoriti televizor sri- 
jedom oko 21 sat i dopustiti da nam 
mir poremeti galop »divljih svinja« 
koje tada jure i ruju na našim 
televizijskim ekranima »sretno« sta- 
pajući  kriticizam našega vremena 
prema prošlim vremenima i nenarod- 
nim režimima, prikazujući podzemlje 
tamo gdje ga objektivno nikada nije 
bilo, iživljavajući se poetikom lite- 
rature kao što su bili »Jahači rumene 
kadulje«, pokazujući zabrinjavajući 
neukus i sklonost da se slijepo 
prenese svijet iz trećerazrednih ame- 
ričkih gangsterskih romana u scena- 
riju neke naše hrvatske Posavine ili 
Podravine. 

Sve su drame Ive Štivičića bile lažne, 
taj je pisac inspiraciju nalazio u lošoj 
akcionoj književnosti, ali za razliku 
od serije Kuda idu divlje svinje, bio 
je to pokušaj oblikovanja jednog 
svijeta koji će se tijekom vremena 
možda ipak preobraziti u viziju fe- 
nomena toga svijeta. Ova serija ko- 
načno razbija sve te nade i iluzije, jer 
nedvosmisleno pokazuje da se od 
same literature nikako ne može na- 
praviti dobra literatura. Ovaj put 
izgledi su utoliko manji jer je pola- 
zištem loša literatura, zatim lažne 
predodžbe što je to književnost i što 
je to, najposlije. dramaturgija. Rezul- 
tati, kao što možemo vidjeti, nisu 
izostali. 


Čini mi se da serija kod publike 
prolazi dobro; neke su kritičarke 
pisale čak s dosta euforije o dogo- 
dovštinama i »spelancijama« Crnog 
Roka i njegove bratije, okićene sli- 
kovitim nadimcima, posuđenima ta- 
kođer iz bijednih krimića ili pak iz 
djela Mate Lovraka. Vjerujem da ima 
mnogi iskrenih privrženika serije u 
kojoj svi ti crni anđeli izvode eskapa- 
de koje smo već stotinu puta vidjeli u 
dobrim, a još češće lošim filmovima; 
možda gledano iz ove perspektive 
emisija i nije promašena; štoviše, 
moja sumnja postaje sumnjiva kada 
slučajno saznate da su Svinje svojom 
naklonošću obdarili i najveći moćnici 
malog ekrana — oni koje bi Štivičić, 
sklon zvučnim imenima, sigurno na- 
zvao »bossovima«. 


Pa ipak, sve mi to ne dokazuje da 
serija Kuda idu divlje svinje nije 
obrazac kiča, da nije obrazac one 
skupe pseudoumjetnosti koja želi za- 
baviti i poučiti laganjem. Sve ljudske 
strasti i karakteri, dileme, povijesne 
situacije, lokalni kolorit, jezik, način 
ljudskog saobraćanja svedeni su na 
razinu najjeftinijih klišea, pa zato 
našom Posavinom ili Podravinom svi 
ti Al Caponei, Dillingeri, kočopereći 
se zvučnim nadimcima, svi ti polu- 
seljački, — polumalograđanski  bosovi 
ratnog lriminala putuju po našim 
prašnjavim drumovima u smiješnim 
automobilima tridesetih godina, tr- 
gujući kremenčićima za »fajercajge«, 
praćeni  defraudantima,  patološkim 
policajcima, govoreći usto jezikom 
kojim se ovdje nije govorilo; kao da 
su im roditelji bili Politikin zabavnik 
i Male novine. 


Znam da su ustupci nužni, znam 
također da puku treba pružiti razono- 
du, znam da treba izmisliti nešto što 
će biti domaća verzija vesterna, ali 
isto tako treba imati na umu da se 
suvremena hrvatska književnost vinu- 
la do stanovite razine ispod koje je 
čak ni Ivo Štivičić, Ivan Hetrich, 
televizijski dramaturzi, pa čak ni 
njihovi upravitelji ne mogu srozavati. 
Kič ostaje kič bez obzira bio jeftin ili 
skup, kliše ostaje kliše bez obzira je li 
autor neke situacije želio ideologizi- 
rati ili nije, jer kič je u svojoj logici 
nemilosrdan, pa radilo se o golim 
grudima ili o jezovitom  vješanju 
talaca, ideologizirana laž ostaje laž, 
izmišljeni ambijent ostaje izmišljeni 
ambijent, pa događalo se u njemu ovo 
ili ono. 

Ova serija svjedočnastvo je dubokoga 
nesporazuma i nesposobnosti da se 
razlikuju istinske vrijednosti od onih 
lažnih; ona još jednom dokazuje da 
kič tamo gdje želi prikazati tipično, 
pruža samo stereotipno. 

Drage svinje, za sada tek toliko; ne 
žalostite se što ste u interpretaciji 
Štivičića i Hetricha ostale samo 
pajceki! 


MARGINALIJE 
UZ DVIJE NOVE 
ZBIRKE PJESAMA 


GLAS 
PJESNIKA 

KOJI ODJEKUJE 
U JAVNOSTI 


Arsen Dedić: Brod u boci, 
»Croatia concert«, Zagreb 1971. 


Zvonimir Golob: Čovjek i pas, 
»Croatia concert«, Zagreb 1971. 


Zvonimir Golob, pjesnik i esejist, skladatelj šan- 
sona i autor tekstova za pjevanje, svjestan je 
velikih izgleda novih pjesnika, čak i onda kad se 
vraćaju davno okušanim mogućnostima: 

»Stoljećima već glazba i poezija uzalud pokušavaju 
da žive odvojeno, ali, usprkos tome, još uvijek 
nalazimo dokaze o njihovu jedinstvu. Ne treba ići 
daleko u povijest« ranije trouveur europskog sred- 
njeg vijeka, kasnije griot Zapadne Afrike, danas 
suvremeni trubadur ili ulični pjevač — pjesnik je 
uzeo u ruke gitaru, izišao iz radne sobe nastanjene 
knjigama i pošao ususret onima koji treba da ga 
ĆUJU.« 

Neću ponavljati Golobove dokaze i pozivati se na 
Preveria, Brassensa, Bearta ili Brela; pjesma se 
sama brani ili se u sebe urušuje, poništava. To 
vrijedi za pjesme-stvari kao i za pjesme-poruke, za 
pjesme-znakove jednako kao i za pjesme-iskaze. 
Jedan je i jedinstven uvjet da djeluju: da budu 
autentične! Dakako, intenzitet, odnosno izražajni 
domet različitih pjesama može biti podjednak, ali 
domašaj, iskorak prema publici ovisit će o bitnim 
značajkama poetike iz koje izrastaju. Govoreći o 
pjesmama koje se izravno obraćaju čitaocima i 
slušaocima, u kojima se pjesnik ne skriva nego 
ispovijeda, u kojima on čak ne zazire od toga da 
rasprede priču, moramo uzeti kao neophodni pred- 
uvjet njihovu komunikativnost, jasnoću i razumlji- 


Arsen Dedić 


KAVANA 
»OPERA« 


Ponovo je jesen 

na uglu Frankopanske i »Prilaza«, 

na trgu koji je za mene središte svijeta 

i središte moga srca. 

Ponovo piće u »Operi«. 

Kao prvih godina kiša u mom šeširu 

i prijateljice koje puše 

ne misleći ni na šta 

do na ovu jesen i neki budući, 

sveopći poljubac — topao i tajanstven. 

li na sinoćnji zagrljaj koji polako popušta. 
Ni za što veliko, draga moja, 

nisu nas odredili i baš im hvala. 

Mi ćemo još po jednu 

u ovoj prijatnoj provaliji zagrebačke kiše, 
u toploj pustari mog vidljivog sna. 

Kao u sumračnom muzeju 

spajaju se poslijepodne i večer, 

zavaruju u jednoj plavoj varnici, 

koja je tvoje oko lutajuće i vječno — 
obješeno na mojoj ogrlici. 

Godine, godine. 

Trenuci, trenuci, trenuci. 

Sjeti se Rusije, Beograda, Tuškanca, Karlobaga. 
Teško je odjednom odoljeti tolikoj ljepoti svijeta, 
ljepoti ljubavi, uspomena, 

prolaznosti i vraćanja svega istovremeno. 
Osipa se zemlja od koje smo načinjeni 
od milja i od očaja 

u jednom tako običnom času 

kao što je piće u »Operi«, 

u Hrvatskoj — 

oko 13 i 30, početkom jeseni, 

kada se nebo iznenada smrači 


i kada samo očekujemo, očekujemo — 
sada će... 

vost. Takve pjesme ne moraju biti prozirno i 
prezirno jednostavne, kao što u slučaju Z. Goloba i 
A. Dedića najčešće nisu, pogotovu ne pojednostav- 
ljene, ali njihov izraz mora biti pristupačan čak i 
onda kad je jarko metaforičan ili čak simboličan. 
Polazeći od presudne odrednice da su stihovi Go- 
loba i Dedića prenosioci određenih poruka i da su 
već u prvom dodiru maksimalno razumljivi, lako je 
obilježiti također njihov tematski krug i okarakte- 
rizirati im izražajnu usmjerenost. Ova su dva pje- 
snika dva posve individualna slučaja, dva dokaza 
mogućnosti pisanja, i danas, dojmljivog, svima 
pristupačnog pjesništva. Oni se razlikuju koliko je 
potrebno, ali imaju i sličnosti što ih zbližuju na 
koordinatama srodnosti kojom se možda ne obja- 
šnjava njihova poezija, ali koja očito pokreće Golo- 
bovu simpatičnu zainteresiranost za afirmaciju De- 
dićeva pjesništva. Vojujući za priznanje tuđe poezi- 
je. Golob se u ovom slučaju bori za svoje osobno i 
novo shvaćanje poetike. 

Još imaju nešto zajedničko ova dva pjesnika: svi- 
jest o protjecenju vremena, upravo paniku od 
spoznaje kako sve brzo prolazi. Dok Golob to »što 
prođe opet čeka«, pomiren s tim da je žiovt više 
ponavljanje nego promjena, Dedić u Baladi o pro- 
laznosti, koja se strogom čitaocu može učiniti ba- 
nalnom, zgušnjava proživljeno iskustvo o munjevi- 
tosti promjene koja se prije dogodi nego šio je 
čovjek postane svjestan, otprilike kao što najprije 
ugledamo bljesak, a tek zatim do nas dopre gromot 
grmljavine. 

Iz toga proizlazi i orijentacija obaju pjesnika na 
prošlost iz koje crpu iskustvo skriveno u uspome- 
nama; no, dok je Dedić u sjećanjima dobrovoljno 
usidren kao u spasu, Golob to neprestano proživlju- 
je kao nametnuto ograničenje xoje mu osporava 
pravo na sadašnji čas. Golob ne obuhvaća potpuno 
sadašnjost. jer ga na samom početku dodira obu- 
zima snažno viđenje neminovnoga kraja. Dediću 
pak sadašnjost nema nikakve vrijednosti bez di- 
menzije prošlosti; zato ga više uzbuđuje ljubav koja 
se ostvarila i prošla od one koja biva ili koja će se, 
eventualno, tek zbiti. 

Arsena Dedića mnogo više muči pitanje smisla 
pjesnikovanja. Već sama činjenica da se prvi put 
javio u književnosti 1958, a da mu prva zbirka izlazi 
tek 1971, svjedoči ne samo o ozbiljnoj sumnji u 
vrijednost, već i u važnost pjesama. On stoga pjeva 
o svome pjevanju da bi mu otkrio izvore, da bi mu 
dokučio utok, da bi razumio cilj. Opsesija bez 
sumnje moderna, i vrlo heideggerska; slično se 
prisjećamo Rilkeove definicije stiha kao sažetka 
iskustva kad čitamo završetak Dedićeve pjesme 
Lijepi opisi. 

Tko želi pobliže upoznati Dedićeve dileme mora se 
zaustaviti najprije na Jednoj pjesmi, radi utvrđiva- 
nja smisla pjesme same za sebe, a zatim na Kakve 
pjesme pjevati, da bi s pjesnikom zajedno naišao na 


Zvonimir Golob 


NEKE 
STARE 
ŽENE 


Na kraju života neke stare žene 


žive mjesto tebe, žive mjesto mene. 


Sve što nisu mogle, sve što nisu znale 
na lomaču nose, na lomači pale. 


Po klupama parka zaljubljene love 


i svoj poraz nude za njihove snove. 


Za te što se vole, za te što se ljube 


znaju samo riječi umorne i grube. 


A kome to ireba, i zašto to rade? 
Neke od njih nikad nisu bile mlade. 


Melju svoje dane zubima od zlata 


zureći u tuđe prozore i vrata. 


Davno je to bilo i ne zna se više 


kakve riječi ljubav na postelji piše. 


Nikad neće znati, stojeći na straži 


što to moja ruka na tvom tijelu traži, 


ni zašto te trebam, sada, tu u tami, 
ni zašto smo skupa, ni zašto smo sami, 


ni kamo če pasti, dok sva zvona zvone, 
taj brod što se ljulja, ta lađa što tone. 


nedoumicu u vezi s publikom. Dedić. dakle, prilično 
temeljito ispituje nosivost materijala od koga gradi 
pjesme; uz to zastaje upitno ne samo pred vrijed- 
nošću i značenjem, nego također pred smislom i 
važnošću. uplećući usputna razmišljanja o poetici u 
tkivo niza pjesama (Počinjem pisati i dr.). 


Dedić i Golob više su staromodni nego pomodni; ne 
pjevaju o bitku i tubitku već o jedino sigurnom — 
gubitku. Na ruleti života svi gube, i zato su naj- 
frekventnije njihove sJiječi predodređene ovim pre- 
dominantnim motivom što se javlja u nizu varija+ 
Cija, u širokom rasponu od patetike do ironije. 
Zanimljiv je osobito. onaj dio Dedićeva pjesništva, u 
kojem snažno izbija kompleks stranca (Stranac, 
New York) i s njim u vezi potreba za situiranjem u 
zavičaju (Rodoljubna pjesma). Zahvaljujući tome, 
Dedić je među prvima probio i prokrčio, u hrvat- 
skoj suvremenoj poeziji značajan i nov. pristup 
rodoljubnoj temi, domovini doživljenoj sasvim ne- 
patetički, neposredno i intimno. On je vezan za 
svoju zemlju, za Hrvatsku, za Zagreb. a da ipak ne 
zanemaruje ni povijesnu dimenziju kulturne ba- 
štine. pa se tako prisjeća slavnoga . Šibenčanina 
Fausta Vrančića sanjareći nad jednom slikom su- 
vremenika Borisa Dogana. 

Golob je, zanatski, bez sumnje zreliji, na trenuike 
upravo virtuozan, ali ni sve njegovo formalno 
majstorstvo u knjizi Čovjek i pas ne pomaže mu da 
izagna ponavljanja i monotoniju. Golobov je reper- 
toar obrata i opreka, repeticija i harmonija postig- 
nutih različitim metričkim stopama (od peterca i 
šesterca do dvanaesterca, u zatvorenim oblicima) 
raznovrstan i superiorno demonstriran, ali neke 
dobre šansone iz te zbirke ostavljaju snažniji do- 
jam, svaka sama za sebe, nego utopljene u cjelinu 
knjige. Osim toga, odveć vidljivo fluktuiraju sin- 
tagme i emicionalni naboji poznati iz dviju Šopovih 
pjesama (Kišobran i Pjesma najmanjem čovjeku), 
pa je zbog toga niz Golobovih stihova natopljen 
«davnom kišom«, stvarnom i simboličnom. 


Golob u ovoj knjizi metaforički i uopće izražajno 
manje svjež od Dedića, manje zanimljiv nego u 
ostalom svom lirskom opusu, iako mu moramo 
priznati nekoliko punih pogodaka u preciznim us- 
poredbama i impresivnim evokacijama s primjesom 
iracionalnog, s vrlo djelotvornom tenzijom. 

Golob je svojom zbirkom Čovjek i pas mogao više 
izgubiti nego dobiti kao liričar, pa ipak, iskoristio je 
šansu da afirmira jednu vrstu u nas podcijenjenog 
popularnog šansonjerskog pjesništva, dok Arsen 
Dedić nije imao što izgubiti, a dobio je i više nego 
što se možda nadao, jer ga Brod u boci nedvojbeno 
potvrđuje kao ozbiljnog stvaraoca među suvreme- 
nim hrvatskim pjesnicimi#. 


Vlatko Pavletić 


o —— zo Some 


DJELA TRAJNE 
VRIJEDNOSTI 


Petar Abelard: Povijest nevolja & 
Etika & Pisma Abelarda i Heloise & 
Prijevod: Veljko Gortan i Vojmir Vi- 
nja; Redakcija i pogovor: Branko 
Bošnjak & »Naprijed«, Zagreb 1970. 


U prilično bijednoj prijevodnoj djelatnosti svih 
zagrebačkih nakladnih kuća (ako je riječ o filozof- 
skoj literaturi) s podjednako loše usmjerenim iz- 
borom novije i posve moderne svjetske filozofije, 
kao i jednog dijela one starije, do sada je naročito 
loše prolazila srednjovjekovna, patristička i skolas- 
tička knjiga. Nažalost, kapitalna djela ljudskoga 


uma tih razdoblja u hrvatskom jezičnom području 


zanemaruju na isti način kako svjetovni, tako i 
vjerski, odnosno crkveni nakladnici. Stoga je pri- 
jevod izbora iz djela Petra Abelarda (1079—1142), 
istaknutog predstavnika rane skolastike, izvanredno 
vrijedan prilog hrvatskoj prijevodnoj filozofijskoj 
literaturi, i — nadajmo se — početak djelatnosti 
koja će biti nastavljena. 

Uvršteni spisi najglasovitija su Abelardova djela, 
pa je šteta što im nedostaje barem nešto od njego- 
vih — jednako znamenitih — dijalektičko-teoloških 
traktata. Središnje mjesto knjige pripada važnom 
Abelarodvu spisu Etika, nazvanom još i Scito te 
ipsum (Upoznaj samoga sebe). Koristan je pogovor 
dra Branka Bošnjaka, premda interpretacijski ne- 
potpun i ne uvijek s težištem na primarno filozofij- 
skoj tematici. Propust je što nema nikakvog komen- 
tara glasovitim pismima između Abelarda i Heloise, 
korespondenciji, koja osim teorijskog i kulturno- 
povijesnog interesa odavno privlači pozornost čita- 
oca velikom snagom ljubavnog, religioznog i knji- 
ževnog izraza; navlastito neka mjesta u prvim 
Heloisinim pismima. Ne bismo željeli vjerovati kako 
su nepotpunost skrivili puritanski razlozi. Knjiga 
ukazuje i na to da u nas tek treba rješavati 
terminologijska pitanja. Npr.: da li »starješina« (str. 
114) ili je ipak bolje glavar, poglavar; da li »izuča- 
vanje« (str. 270) ili proučavanje; da li »suština 
ličnosti« (str. 267) ili bit osobe? Zar bi inače 
prijevod Etike Abelardove morao započeti tako da 
je uz riječ »značaj« bilo potrebno u zagradu staviti 
»karakter« (str. 57), kako ne bi bilo zabune? No i 
pored mogućih prigovora, ovom prilikom, svaka 
pohvala nakladniku, uredništvu i rrevodiocima. 


Zlatko Posavac 

8 likovne umjetnosti 


Gradivo | 
gradova 


Izložba slika 
Dragutina Juraka, 
Galerija Dubrava 


Za razliku od velikog broja samoukih sli- 
kara što gotovo svakodnevno niču na plod- 
noj podravskoj zemlji, Dragutin je Jurak 
slikarski poniknuo na tvrdom asfaltu, u Za- 
grebu. I dok oni, najčešće, sa slikarskom 
abecedom odmah steknu i stilsku okućnicu 
od koje se potom nevoljko i teško udaljuju, 
on je dugotrajno i s naporom svladavao i 
osvajao prostor na kojemu bi se mogao 0oso- 
viti. Nakon višegodišnjih nastojanja, koliko 
možemo prosuditi prema ovoj izložbi, do- 
spio je do vlastite inačice, na prag stila. 
Ranijim je radovima (oko 1964. godine i ka- 
snije) Jurak očito želio predstaviti poznate 
objekte: kazalište, crkvu, igralište. Pomnji- 
vim iscrtavanjem nanizao bi nekoliko ka- 
rakterističnih detalja, da bi potom produžio 
slijedom vlastite imaginacije koju svako- 
dnevni izgled građevina nije mogao zado- 
voljiti, nadogradivši poneko krilo, kat ili 
galeriju. Nikad se, uostalom, i nije mnogo 
trudio oko izvanjskog lica, fasada: umjesto 
sličnosti tražio je svojevrsnu vjernost; što 
bi, na primjer, vanjština njemu tako bliske 
kazališne zgrade (zaposlen je kao stolar u 
radionicama HNK) mogla reći sa specifično- 
stima njezine namjene. Stoga se Jurak — 
slikar ne libi načiniti široki otvor na boku 
zgrade i žarkim bojama (u kontrastu s ta- 
mnosmeđim zidovima) prikazati pozornicu i 
događaje na njoj. Isto tako, da bi mogao pot- 
punije predstaviti igralište i okolna zdanja, 
sasvim se slobodno služi različitim točkama 
promatranja: kuće i ljude gleda sa strane, 
a površinu terena odozgo kako bi bez ika- 
kvih perspektivnih skraćenja predočio slo- 
ženu cjelinu, ne izgubivši pri tom ništa na 
jasnoći detalja. 

Maštom dograđeni dijelovi stjecali su, me- 
đutim, sve veću autonomiju. Kombinirajući 
neviđene arhitektonske elemente, Jurak se 
s vremenom (poslije 1967.) upušta u slikar- 
sku gradogradnju golemih razmjera. Nižu 
se vizije bezimenih gradova, gradova-kate- 
drala, gradova na sedam stupova, gradova 
građenih poput broda i slično. Svima je za- 
jedničko, prije svega, načelo gradnje: zbra- 
janje, odnosno umnažanje gradivne jedinice 
(da ne kažemo modula) po svoj širini plohe; 
naravno, bez gravitacionih ograničenja. Bu- 
dući da slikarevu ruku vodi strah od pra- 
znine (horror vacui), najčešće je nužna stro- 
ga simetrija da osigura stanovitu pregled- 
nost i čitkost prizora. Neodređeni i neodre- 
divi prostorni prodori pridonose baroknosti 
dojma, kao da se simultane scene nastavlja- 
ju u bcskraj ili kao da sažimanjem proizlaze 
iz beskrajnoga. 


Jurakova crta nema dopadljivosti ni koket- 
nosti; nije ni dovoljno elastična, ni slobodna 
ni profinjena, a ipak je djelatna. Njezino 
tvrdo pletivo opisuje slike iz našeg dubljeg 
pamćenja: pješčane dvorce i zamkove iz fa- 
buloznih šuma. Sasvim škrte u boji, gotovo 
monohromne, Jurakove slike nemaju pro- 
dornost ni snagu velikih ostvarenja, ali je 
njihova izvornost neosporna. U našem bismo 
slikarstvu najbliže analogije našli u nekim 
Skurjenijevim radovima, dok će nas mali 
detalji razdrobljenih kamenih masiva, sa- 
svim usputno i neizravno, podsjetiti na Du- 
buffeta. Ta nam sličnost sama po sebi nije 
niti može biti odlučujuća; no prisjećamo se 
tog imena jer i Jurakove slike nastaju u pri- 
prostoj, »dubuffetovskoj« radosti stvaranja. 


T. Maroević 


JOŽETU TISNIKARU 
I NJEGOVU 
SLIKARSTVU 

U POHODE 


pa 


U svjetini čekalacA i putnikA pred autobusom u 
Slovenj Gradecu odmah sam ga prepoznao. Postoji 
nešto što će ga u svjetini i izvan nje uvijek ot- 
krivati. To je kao podatak u lik utisnut: ruke koje 
su se kao same u pokret stavljale, ali je to bio više 
rad prstiju i zglobnih članaka. Tome unatoč, ra- 
mena su izgledala mirno, gotovo nepomično, A za- 
tim staloženo lice koje je već izdaljega odavalo 
čovjeka koji je i mene prepoznao: čovjek je naj- 
lakše prepoznatljiv u svjetini; u masi, kad je do- 
bro promotri, čovjek otkrije tuđe ja: nehotice ono 
izide iz njega, prepoznato odjednom i bez onoga 
— dio po dio. I evo ga na, tu je, 6n, čovjek koji 
se traži. 


2. 


Uveče mi je pokazivao svoje slike u svome stanu 
i u ateljeu. Atelje mu je ispražnjena bolnička pro- 
storija, tik do prosekture u kojoj danomice po- 


Jože Tisnikar: Autoportret 


Svibanjski 
salon 


Na ovogodišnjem Svibanjskom salonu u 
Parizu našlo se, kraj velikih imena umjet- 
nosti XX. st. i skromnih početnika, i ne- 
koliko izlagača iz Jugoslavije; među njima 
i četvorica hrvatskih umjetnika: Zvonko 
Lončarić (1927), Virgilije Nevjestić (1935), 
Vjenceslav Richter (1917) i Miroslav Šu- 
tej (1936). 

Kad smo, uoči zatvaranja izložbe, pošli da 
napravimo nekoliko fotografija dočekala 
nas je neobična slika. Lončarićeva je »Ku- 
pačica« (1970) odolijevala naletima kiše, 
kao što je, dan prije, uživala u suncu. 
Richterovo SFE V (1969) nije bilo te sreće 
(ni otpornosti): zamah se metalnih krila 
slomio, a konsiruktivističko se djelo po- 
čelo rasipati otkrivajući na rebrima tanke 
naslage lošega ljepila. Tako prolazi slava 
svijeta ... kad sustav, vidljiv izvana, za- 
kaže iznutra, 

maže liječnicima prilikom obdukcija. Iza posla je 
u toj prostoriji, u tom svom ateljeu, zabavljen dje- 
lom, bilo litografijama ili slikama na štafelaju 
koji je okrenut tako da ga danja svjetlost odas- 
vud jednako plače. Dođe u misao ilo obasjano sun- 
cem; starosno reče kako za slikare štafelaj pred- 
stavlja zemlju, a jaka svjetlost koja kroz prozor 
direktno pada predstavlja sunce bez kojega je ze- 
mljin život nemoguć. Zatim smo govorili o plodo- 
vima što ih zemlja daje najvećima u jesen. 


Rodio se 1928. u Mislinji kraj Slovenj Gradeca. Do- 
vršio je pet razreda osnovne škole. Za služenja 
vojnog roka postao je bolničar. Godine 1951, ot- 
kako slika, stupio je u službu u slovenj-gradskoj 
bolnici kao bolnićar-poslužitelj u prosekturi, gdje, 
sve do danas, pomaže liječnicima prilikom obduk- 
cija. I upravo tu, u svomu svakodnevnom posiu, 
Tisnikar je našao motive kojima posvećuje svoju 
slikarsku darovitost. Naslikao je više stotina slika 
koje su sve vezane za bolnički ambijent. Njegove 
slike moguće je stoga svrstati u više skupina: jed- 
ne su one gdje je grupa liječnika obuzeta poslom 
obdukcije, druge su one gdje je žaba kao pokusni 
objekt stavljena u središte dok bolničko osoblje, 
uokrug nje, u nju znatiželjno pilji, zatim niz auto- 
portreta, pogrebi, netopiri, liječničke »vizite« itd. 
Dakle, sve ono što je u neposrednoj ili posrednoj 
vezi s bolnicom u koju se, osim bolničkog osoblja, 
ne ulazi »tako drage volje«. 

Pitaju ga zašto slika baš te motive. Odgovor je bio 
uvijek isti: posao koji Tisnikar radi takav je, da 
je svaka druga motivika za njega beznačajna, ona 
ga ne zanima; posao koji radi, za njega je jedna 
jedina nepretrgana ploha na kojoj počivaju liko- 
vi i likovi, oni već naslikani i oni još nenasli- 
kani, jedan svijet realne potresnosti vezan za ćov- 
jekov život. I gledajući 10 mnoštvo slika-likova, 
stekoh uvjerenje koje ne prihvaća uvjerenje onih 
što su pisali o svijetu Jožeta Tisnikara kao svijetu 
jezive imine i nemile životne tegobe. Stekoh uvje- 
renje da su u pravu samo djelomično; u pravu su 
samo obzirom na svijet koji Tisnikara inspirira. 
Ali u rezultatu Tisnikarova svaka slika, kroz sli- 
karev specifični crtež i boje, kroz groteskne likove, 
ne gledajući na to o kojim se likovima radi, tome 
svijetu pristupa očima djeteta, još nesvjesna ta- 
mnosnog značenja tog svijeta. Otuda u njega i ona 
neuobičajena naivnost, gotovo draž, naivnost koja 
nas se doima kao bezazleno poigravanje sa stva- 
rima od kojih, živi i zdravi, zaziremo. 


Radoslav Dabo 


Ostaci skulpture SFE V (1969) Vjenceslava 
Richtera 


Unatoč svim onim određenim zah- 
tjevima što ih karakter obreda po- 
jedine vjere postavlja graditelju 
hrama, crkva kao arhitektonska za- 
daća zasigurno je najbliža pojmu 
slobodnijeg tumačenja same »pro- 
storne istine« vremena. Njezin je 
prostor prije svega prostor u koje- 
mu čovjek zastaje pred svojom su- 
dbinom i pokušava joj razriješiti 
smjer. Čovjek je i rođen onoga tre- 
nutka kada je planeta postala cr- 
kva, to jest kada se po prvi puta 
suočio sa sobom i pretvorio svijet u 
prostor pitanja. Ako je prvobitna 
crkva bila dakle Zemljino tlo raza- 
strto pod neprodornim nebom, sva- 
ki je njezin kasniji oblik ostajao na 
svoj način sažetak istih dimenzija. 
I ako se povećavao prostor mjerlji- 
vog i količina odgovora, to su tek 
rasle naznake nemjerljivog i uvid u 
nespoznato. Postojala su,ine samo 
jedna za drugima već i jedna u dru- 
gima, vremena straha i čvrstih zi- 
dova, vremena tjeskobe i bliskih 
kutova, vremena čežnje i uzraslih 
prozirnih opni, vremena samopou- 
zdanja i jasnih međa, vremena 
sumnje i vaganja sila, vremena na- 
slućene moći i uvrnute raskoši, vre- 
mena zasićenja i ljupko razbijene 
pažnje, vremena zaborava budućeg 
koja su živjela od lijepljenja prošlih 
snova, vremena ravnodušja i pre- 
izjednačenih zadaća. Više no bilo u 
čemu ona se čitaju u hramovima 
što su ih podigla. I Mutnjakovićeva 
crkva odgovor je vremena. 


Tema njezina tlocrta jest krug, a 
obris izlomljeni šesnaesterokut: va- 
rijanta simboličnog lika obuhvaće- 
nog neizmjerja. Taj bi, dakle, pro- 
stor imao biti prostor sa sredi- 


Snimci: Petar Dabac 

Željka Čorak 


Povratak 
zvijezdama 


Natječajni projekt 
Andrije Mutnjakovića 


za crkvu 


štem, i odgovarajući postavljenoj 
zadaći on to doista i jest: u središtu 
nalazi se oltar, žrtvenik, žarište za- 
jedništva okupljenih i mjesto oda- 
kle se skupljene vodoravne silnice 
prostora upućuju u vertikalu. U 
najužem »svetom krugu« scenski e- 
lementi tabernakula, menze, ambo- 
na, propovjedaonice, = krstionice, 
komponirani su u znaku križa. (Za- 
nimljiva je postava krstionice koja 
svoju nekad prostorno  izdvojenu 
funkciju odjednom unosi u središnji 
prostor zbivanja.) Oko toga kruga 
koncentrično se nižu sjedala u she- 
mi »svetoga kazališta«. Dvije pre- 
grade zatvaraju u tome kružnom 
»gledalištu«  intimniji prostor za 
manji broj vjernika, zakriljen od- 
sječkom kružnog vijenca sakristije 
i dviju prostorija za dijalog  ispo- 
vijedi, Prostran ophod dopušta in- 
dividualno izdvajanje i dodaje pro- 
tutežu mogućeg kretanja statičnosti 
centralnog dijela. 


No unatoč tome što ovakva tlocrtna 
organizacija savršeno rješava za- 
htjeve zadane funkcije i potrebe o- 
bnovljene liturgije, unatoč onome 
malom pomaku tabernakula i men- 
ze koji u fokus postavljaju ljudsko 
biće, izvršitelja volje zajednice — 
ono što se u Mutnjakovićevoj crkvi 
doista zbiva ne može se očitati na 
njezinu tlocrtu, niti je vezano na 
njezino funkcionalno središte. 


Ta što se zbiva jest pomicanje nje- 
zinih srebrnih krila, mogućnost ra- 
stvaranja koja dragocjeni šator pre- 
tvara u golemu cvjetnu krunu. Sva- 
ko, izvanredno fino oblikovano sre- 
brno koplje samostalno se pomiče 
(»standardnim pneumatskim pogo- 
nom«), tako da je broj mogućih va- 


u Splitu 


rijanata oblika crkve (a time i nje- 
zinih prostornih sadržaja) praktič- 
ki neograničen. Zatvorena, crkva 
ima svod koji plasticitetom i čude- 
snom zvjezdastom simetrijom oži- 
vljuje gotičku misao. No, rastvara- 
jući se, u svojim različitim fazama 
neočekivanih sklopova, dinamičnih 
odnosa smjerova, blagosti i oštrina, 
udaljenosti i blizina, taj tajanstveni 
gibljivi Stonehenge gotičku misao 
spaja s mišlju juga. Umjesto rasta 
crkve u nebo, nebo utječe u njezinu 
srebrnu utrobu: prema riječima au- 
tora, »obrnuta gotika« i bila je _ u 
početku zamisli ove crkve. 


To živo, pokretno i promjenljivo 
tijelo. taj srebrni zov sa Zemlje ko- 
ji kao da jutrom očekuje nad sobom 
vozdravno lebdenje Mutnjakoviće- 
vih letećih kuća, svakim svojim »ot- 
kucajem« upućuje oko novim pu- 
tem i odvraća ga od središta što 
smo ga ranije spominjali. U tome je 
smislu bilo kakvo tlocrtno detalji- 
ziranje unutar ovoga zdanja tek a- 
plikaciia: pravi tlocrt ove crkve 
može biti jedino praznina. Ukoliko 
ie, eliminirajući obilježja povoda, 
sagledamo u njezinoj istini i razlo- 
gu, tada ie ova crkva prostor bez 
središta, to jest prostor s bez- 
broiem središta; bez zapoviiedi 
smjera, ali sa svim mogućnostima 
usmjerenia. A njezina osnovna pro- 
storna silnica vodi izvan nie same: 
putem u rastvoreno nebo, koje nije 
ništa drugo već njezin proširen pro- 
stor, njezin svod od tkanja neiz- 
mjernog, od sunčanog svjetla ili 


daleke prisutnosti zvijezda. 


Rekli smo na početku da je Mutnja- 
kovićeva crkva odgovor vremena; 
no razmotrimo prije toga koliko je 


A. Muinjaković: Natječajni projekt za crkvu u Splitu (1971) 

ona odgovor prostora. Na tlu na 
kojemu smo navikli na posvećenost 
kamena, odjednom se javlja bljesak 
čelične obloge; gdje smo navikli na 
jednoznačnu strogost oblika, svoje 
je mjesto zatražio ovaj gotovo re- 
uhvatljiv lik. Pa ipak, to je arhitele- 
tura kakvu niti jedno podneblje o- 
sim mediteranskog nije moglo rodi- 
ti: nije li »izrasla iz tla« Sredoze« 
mlja, izrasla je iz odnosa prema 
rjegovu nebu. Sjećanje na Panteon, 
koji je u svoju golemu kružnu pra= 
zninu propuštao plavilo, kišu ili po- 
neku zvijezdu ohrabreno naporima 
sjevernih katedrala iznova je, na 
drugoj jadranskoj obali, željelo po- 
segnuti u blago južno nebo. Nije po- 
sivna ustrajnost oblika dokaz života 
nekoga tla; ukoliko ono više ne mo- 
že sobom poticati nove forme, znači 
da je mrtvo. Upravo je stoga Mut- 
njakovićeva crkva u onom pravom 
odnosu prema (mediteranskoj) gra- 
diteljskoj tradiciji: u onome koji se 
ne svodi samo na njezino trošenje, 
već i na njezin živi rast. 


Što Mutnjakovićeva crkva kazuje u 
ime vremena? Ona datostima suvre- 
mene civilizacije (korištenje i bitna 
uloga stroja) ostvaruje vrijednosti 
kulture: na taj način programatski 
vraća arhitekturi neke izgubljene 
vidove univerzalnog. Umjesto na 
statičnosti materije, svoj sadržaj te- 
melji na dinamičnosti energije. A 
koncepcijom svog »prostora relati- 
viteta« — koji je umanjena slika 


onoga prema čemu se rastvara — 
odgovara suvremenom obliku vje- 
rovanja: onome što se sukobljuje, 
kruži i luta, i što smisao ne prepo- 
znaje u odgovoru, već u svijesti hra- 
broj pred pitanjem. 


20 kazalište i televizija 


NA RUBU KALENDARA 


JEANU VILARU 
SPOMEN 


POGLED 
IZ NASLONJAČA 


Radost i tuga 
sportskoga 
života 


Ono šio televiziju čini zanimljivom i 
aktualnom  pratiljom u svakodnevno- 
me životu čovjeka (zapostavimo na 
trenutak promašaje i propuste), sadr- 
žano je prije svega u njezinoj vlastitoj 
moći da dostupno, kratko i razgovjet- 
no predočava taj život, da ga tumači i 
kritizira, da ga čuvstveno uzvisuje i 
trijezno raščlanjuje. Svaka televizijska 
emisija ima tisuću svojih lica, tisuću 
mogućnosti da ljudski život obrće i sa- 
gledava onako kako to pojedinac često 
i ne bi želio, ali uvijek tako da iz tog 
obrtanja i sagledavanja probija težnja 
za istinom. za vjerodostojnošću i u- 
vjerljivošću, pa i onda kada subjekti- 
vna strana autorova prevagne nad ni- 
zom ogoljelih činjenica. Istina se ne 
može ničim nadvisiti ili suzbiti (ako 


je riječ — a ovdje jest — o dokumen-. 


tarnoj zadaći televizije), ona uvijek 
izbije na vidjelo dana, pred gledaoca, 
kadšto i protiv želje autora i uredni- 
ka. I u slabim emisijama istina dolazi 
na svoje: u tome slučaju ona ne samo 
što razotkriva nemoć dotičnoga auto- 
ra u bici za životom nego razotkriva i 
sve životne surogate koje nam nemoć 
slabe emisije i njezina autora pokuša- 
va podmetnuti. Na svu sreću. ovaj put 
ponovno ističem jednu dokumentarnu 
seriju Zagrebačke televizije koja (po- 
put one Fulgozijeve) visoko nadma- 
šuje svoje vrijeme emitiranja i pre- 
lazi okvire svakodnevnih televizijskih 
efemerida. 

Riječ je o dokumentarnoj seriji »Spor- 
taši«, redatelja Zorana Tadića, koja je 
u tri nastavka emitiran iz zagrebačkog 
studija u okviru poznate dokumen- 
tarne emisije »Feljton«. 


»Pop i Ljubica« 


U ovom našem burnom vremenu, kada 
i sport polako klizi stranputicom razli- 
čitih »sistema«, proračuna, globalnih 
strategija, »kompjuterizma«, »industri- 
jalizacije« i pasivnog iživljavanja, Zo- 
ran Tadić dolazi sa svojim divnim. u- 
samljenim »trkačem na duge pruge«, 
atletičarem kojemu nije stalo do re- 
zultata, do »top-timea«, do lovorovih 
vijenaca, do tablica, rang-lista i na- 
tjecateljske slave, nego mu je stalo do 
atletike, čistoga sporta. To zvuči 
nevjerojatno, kad se ima na umu da 
natjecateljski duh prevladava ne samo 
u sportu nego i u zabavnoj muzici i u 
cvjećarstvu i u kuhanju i ne znam 
još u čemu. Suproistavljajući u pra- 
vilnim, ritmički skladnim i jednosta- 
vnim sekvencama mladu atletičarku. 
koja — razumljivo — govori o svojoj 
sportskoj budućnosti, četrđesetogodiš- 
njem čovjeku, atletičaru koji za svoj 
najveći sportski uspjeh smatra jednu 
trku u kojoj je bio posljednji ali nije 
odustao, Tadić na gotovo roman- 
tičarski način, bez boležljive osjećaj- 
nosti, priča jednu uzbudljivu životnu 
priču, ali ne samo o sportu i sporta- 
šima nego o čovjeku i ljudima. Kao 
i svaka životna priča, tako i ta o atle- 
tičaru koji slavi pobjeđu vlastite us- 
trajnosti i požrtvovanja, najveću od 
svih pobjeda, ima svoje sjetne i svoje 
vedre akorde. Postignute izvrsnim u- 
gođajem, koji nalazimo u slici, glazbi 
i izgovorenoj riječi. To je možda jed- 
na od najljepših, najtužnijih i najopti- 
mističkijih životnih priča viđenih u po- 
sljedne vrijeme na malom ekranu. 


O boksačima 
š nogometašima 


Druga emisija u toj seriji (Najnježniji 
muževi«), posvećena zagrebačkom bok- 
sačkom klubu »Lokomotiva«, također 
je dosta dobro režirana, premda joj 
nedostaje slikovna poenta, a prisutna 
je samo verbalna, jer sim naslov u- 
pućuje na mnogo suptilnija rješenja i 
usporedbe. Međutim, stil i namjena e- 
misije (prikaz umiranja i, vjerojatno, 
ponovnog rađanja zagrebačkog boksač- 
kog sporta) otkriva izvornu stilsku po- 
vezanost s prijašnjom i posljednjom, 
trećom pričom iz te dokumentarne 
serije. Treća priča (»Do zone i na- 
trag«), o nogometašima zagrebačke 
»Lokomotive«, logički zatvara taj iz- 
vrstan dokumentarni ciklus o sportu i 
sportašima. 
= # 


Vladimir Vuković 

Svjetla pozornice napustio je još 
jedan od velikih njenih pjesnika. U 
svom rodnom Sčteu umro je u 59. 
godini Jean Vilar, neprijeporno je- 
dan od najvećih glumišnih djelatni- 
ka ne samo francuskih već i europ- 
skih ove polovice našega stoljeća. 
Voden najboljom tradicijom francu- 
skih kazališnih umjetnika, bijaše _ i 
glumac i redatelj, kao gotovo svi 
velikani francuskoga teatra od Mo- 
ličrea do Antoinea i slavnih pred- 
stavnika kartela i njegovih nastav- 
ljača, među koje se je i sam, kao 
Dullinov učenik. s punim pravom 
ubrajao. Od tridesetih godina biva- 
jući ponajprije glumac, a potom i 
redatelj u manjim družinama i ka- 
zalištima, veliko Vilarovo razdoblje 
započinje tek u poratnom Parizu, 
gdje je od 1945. postavio nekoliko 
predstava u poznatim kazalištima 
»Antoine«, »Marigny« i »Atelier«. 
Tu je svojim postavama i Molierea, 
Eliota i Strindberga pokazao da se 
na francuskom kazališnom obzorju 
vrlo snažno počinju oblikovati zna- 
čajke jedne izuzetno kreativne 0so- 
bnosti. Nesklon velikim kućama, po- 
sebice posvećenoj i u svom tradi- 
cionalizmu okamenjenoj  »Come€die 
Francaise«, Vilar je neprestano do- 
kazivao kako upravo u tim gloma- 
znim zdanjima kazalište gubi nešto 
temeljno od svojih iskonskih poče- 
la, a to je svojevrsno ozračje sveča- 
nosti koje bi trebalo obavijati svaku 
predstavu, iz večeri u večer. Kuša- 
jući, dakle, vratiti glumištu taj pra- 
davni miris koji bi u sebi morao 
imati nešto od  dionizijskoga  sve- 
okupljanja i najširega odzvuka me- 
đu općinstvom, on _je od 1947. u 
predivnom dvorištu nekadašnje pa- 
pinske rezidencije Avignona zapo- 
čeo svečanim ljetnim igrama, pri- 
kazujući sa svojom družinom pogla- 
vito klasična djela francuske i nje- 
mačke dramatike. 


Izlazak iz kutije 

Taj izlazak iz tradicionalne pozorni- 
ce-kutije u podneblje slobodno, uo- 
kvireno tek teškim ziđem kula i 
svodova, nagnao je Vilara na neka 
temeljna razmišljanja o funkciji 
pozornice i njena dodira s gledali- 
štem, što bijaše od pradavnih  vre- 
mena jedno od najprijepornijih pi- 
tanja svake  redateljsko-praktične 
estetike. U naše se vrijeme taj pro- 
blem bio zaoštrio do te mjere te su 
se posvuda stali javljati pokušaji 
napuštanja klasična prizorišta  pre- 
natrpana posobljem i krpama kuli- 
sa. Vilar je svoje nazore o čistoći 
pozornice, lišene svake natruhe ne- 
potrebnoga i dramaturški irelevant- 
noga scenskoga balasta, ostvario u 


SIGET 
U NOVOM 
SADU 


Izjava 
Nikole 
Vončine 


Kazališna godina koja istječe doni- 
jela je Zagrebačkom kazalištu mla- 
dih izuzetna priznanja i čitav ruko- 
vet nagrada, kakvim se zacijelo 
malo koje hrvatsko kazalište može 
podičiti. Spomenimo tek najvažnije: 
dvije nagrade »ZVONO  LOTR- 
ŠČAK« (režija i scenografija »SI- 
GETA«), dvije nagrade SKOJA (re- 
žija i scenografija »SIGETA«), Zlatna 


lipnja 1971. 


čuvenom »Nacionalnom pučkom ka- 
zalištu« (T. N. P.), kojemu je stajao 
na čelu od 1951. do 1963. U golemoj 
palači Chaillot on je stvorio žarište 
novoga kazališnoga života ne samo 
Pariza, ostvarujući jedno novo na- 
čelo glumišne umjetnosti. Bijaše to 
sinteza osobnih primisli kojima je 
polazište bilo široko postavljeni, de- 
mokratski pristup općinstvu, ujedi- 
njen s nekim Brechtovim iskustvi- 
ma, a u svojoj biti i svom praktič- 
nom obliku oplemenjen čvrstim po- 
čelima kartezijanskog  filozofijskog 
sustava. 

Vilar je hrabro  prezreo —mondeni 
»tout Paris«, odlazio je s glumcima 
što su na ustima imali stihove Cor- 
neillea ili buntovnu rečenicu Bi- 
cnerovu u Renaultove tvorničke ha- 
le, običavao je svake subote uprili- 
čiti masovne posjete radništva iz ši- 
rokog pariškog predgrađa u svoj 
T. N. P., gdje je općinstvo dočeki- 
vala jednostavna  dostojanstvenost 
golemih dvorana u kojima se prije 
predstave znao zateći gudački kvar- 
tet s Boccherinijevim skladbama na 
svojim stalcima za note. Između 
njegove pozornice i njegova gleda- 
lišta nije bilo tamne, prijeteće i če- 
sto zastrašujuće rupe  kazališnoga 
orkestra, prostor igre bijaše mu uo- 
kviren većinom crnim zastorima, a 
svjetlo je, uglavnom, bio onaj odlu- 
čujući čimbenik koji je kostimira- 
nom glumcu davao temeljnu podr- 
šku na sceni. 


L4.] e 

Dodir općinstva i 
glumišta 

Bijaše odan dramskom pjesniku, 
nesklon ishitrenim redateljskim po- 
tezima koji samodopadno strše nad 
onim temeljnim autorovim nakana- 
ma, pa njegove režije nikada nisu 
nosile pečat nekih efektnih  domi- 
šljatosti što nerijetko znaju zasje- 
niti plemeniti patos stiha ili ustrep- 
tali uzlet monologa. Volio je klasi- 
ku i kao glumac_i kao redatelj. 
Shakespearea (»Richard II« i »Mach- 
beth«), Moličrea, naravno, pa Bal- 
zaca, Hugoa, Musseta, Corneillea. 
Začuduje, pomalo, da je kao rijetko 
koji francuski redatelj poslije An- 
toinea nalazio mnogo privlačnosti u 
njemačkoj dramatici, pak je neke 
od svojih najboljih predstava sazdao 
na podlozi Brechta ili Kleista. Imao 
je družinu golema raspona, u kojoj 
je nastupao, i Gerard Philippe, su- 
dionik i sudrug njegovih najslavni- 
jih kazališnih dana. T. N. P. še- 
zdesetih je godina bila repatica ko- 
ja je mnogim kazalištima Europe 
stajala na obzorju kao teško dosti- 
ziv ideal unutrašnje discipline _i 


maska Festivala malih scena _ u 
Sarajevu (predstava — »SIGETA«) 
Zlatni vijenac Festivala malih scena 
u Sarajevu (redatelju »SIGETA«), 
nagrada najboljem mladom glumcu 
sarajevskog = festivala (Marijanu 
Radmiloviću) i Nagrada grada Za- 
greba (kazalištu za »SIGET« i rad u 
protekloj godini). Bilo je. dakle, 
očekivati da će tako briljantna 
sezona i predstava tako hvaljena 
kao što je »SIGET« — biti pohvalje- 
ni i nastupom na Sterijinu pozorju u 
Novom Sadu. Na opće iznenađenje i 
u vrlo čudnim okolnostima, predsta- 
va »SIGETA« nije uvrštena u festi- 
valski program. O tom je već bilo 
govora u našem tisku, pa je HRVA- 
SKI TJEDNIK zamolio za kratku 
izjavu direktora Zagrebačkog kaza- 
lišta mladih, NIKOLU VONČINU. 


SIGET, a punim naslovom OPSIĐIO 
SIGETIANA iliti CARMEN HEROI- 
CUM CROATICUM Mire Međimur- 
ca, mogao je doći na Pozorje iz dva 
razloga: kao najbolja predstava Fe- 
stivala u Sarajevu ili na temelju 
izbora selektora. Onome što je o 
makinacijama do kojih je došlo 


vanjske, socijalne djelatnosti u onom 
temeljnom stvaranju dodira izmedu 
općinstva i glumišta. Godine 1963. 
napustio je svoju kuću, poklonivši, 
uglavnom, dio svojih redateljskih 


nastojanja nekadašnjoj  mladđenač- 
koj ljubavi — operi, gdje je uz ne- 
koliko uspjeha doživio i neizbježna 
gorka razočaranja. Kao da se, on, 
pobornik pučkoga teatra, nije sna- 
šao u golemu aparatu jedne, ipak 
ekskluzivne kazališne forme. 


Susret u Zagrebu 


Imali smo i mi u Zagrebu sreću da 
ga vidimo i pobliže upoznamo. U 
našem tada trenutačno burnom ka- 
zališnom životu. u prvim sezonama 
Zagrebačkog dramskog kazališta, 
gostovao je T.N.P. godine 1955. sa 
»Cidom« i »Škrcem« u Hrvatskom 
narodnom kazalištu. Bijahu to ne- 
zaboravni dani u kojima su za nas 
razgovori s Vilarom bili provjere 
nekih časovito gorućih problema što 
su se postavljali pred novim hrvat- 
skim glumištem. Izrekao je Vilar 
tom prilikom jednu nezaboravnu 
misao-vodilju svoga kazališnoga po- 
slanja. »Ne želim izaći s predstave 
nesretan. Kazalište je za mene — 
zadovoljstvo. I stoga ne vidim kori- 
sti za svoj teatar u postavljanju na 
pozornicu Millera ili Williamsa. Više 
volim Edipove muke no rastrzaje 
njihovih junaka.« Bila je to još 
jednom izrečena vjera u klasičnu 
dramsku književnost, koja jedina, 
po njemu, ima u sebi ona obilježja 
što mogu pobuditi radost i kod 
glumca i kod gledaoca. 


Nije pisao mnogo. Kao čovjek prak- 
se, on je svoje dane provodio 
između režije, glume i kazališne 
administracije, stvarajući obrazac 
upravljanja i umjetničkoga i finan- 
cijalnoga. Pa ipak, ostavio je niz 
svojih članaka, razgovora, razmi- 
šljanja, marginalija. U njima je 
zabilježena za budućnost Vilarova 
kazališna oporuka. Jedno od naj- 
ljepših mjesta u noj jest. svakako, 
perom iskazana vjera u budućnost 
kazališta projicirana kroz nekoliko 
završnica onih drama koje je, uglav- 
nom, sam postavio na scenu. Bio je 
naime, uvjeren da u svakoj drami 
pjesnik mora imati posljednju riječ. 
Za pjesnika pozornice Vilara, dram- 
ski pjesnik bijaše svetinja; to je bio 
njegov zalog i kazalištu i književ- 
nosti. Glumišna će povijest u svoje 
stranice zabilježiti upravo takvo 
obličje Jeana Vilara. 


Nikola Batušić 


nakon našeg uspjeha u Sarajevu 
pisao hrvatski tisak, nemam što 
dodati. Izigrano je pravilo da po- 
bjednik Malih scena, ako se radi o 
domaćem tekstu, automatski odlazi 
na Pozorje. 

Što se selekcije tiče, nju je ove 
godine obavio slovenski redatelj 
Slavko Jan, čije se režije NA DNU u 
Hrvatskom narodnom kazalištu 
zlobni čitaoci zacijelo sjećaju. Posli- 
je unisonih pohvala tribine u Sara- 
jevu i poslije svih nagrada koje je 
dobila, on osobno našu predstavu i 
nije mogao mimoići. Smetala bi mu 
možda u konkurenciji za nagrade 
Pozorja jedino utoliko što je u 
Sarajevu ocijenjena znatno bolje od 
ljubljanske — predstave — Strnišinih 
»Šaba« koje je on za Pozorje oda- 
brao. Ali u »ukrštenim  rečima« 
tamošnjih nagrada smetala bi daleko 
više njegovim poslodavcima, a pre- 
ma njima nije jedino oniski Jan 
malen. 

Žalosno je što je tu službu Jan 
dobio u trenutku kad već vjerojatno 
pomišlja na odlazak u mirovinu. pa 
ona predstavlja neslavan kraj jedne 
nemoćne redateljske karijere. 


Unatoč i nasuprot ekstremističkim 
osporavateljima: kad na filmskim fe- 
stivalima ne bi postojale nagrade. 
valjalo bi ih izmisliti, već i radi 
novinskih izvjestiteija! One u svakom 
slučaju olakšavaju posao ljudima koji 
stotinjak sati provedenih u mraku 
filmskih projekcija moraju sažeti u 
svega stotinjak redaka teksta: izdva- 
jaju vrijednosti. a čak ako koja 
nagrada i ne pripadne najzaslužni- 
jemu, povod je očit da se progovori 
protiv nepravde... No, ove godine u 
Cannesu gotovo nitko nije osporavao 
odluke žirija, koji je svoja priznanja 
tako mudro podijelio da je u nekom 
obliku spomenuo sve one filmove koji 
doista i zaslužuju da budu spomenuti. 
Takvih je filmova bilo čak devet. pa 
je žiri radije izmislio neke nove 
nagrade nego da koje djelo propusti i 
time obeshrabri u budućnosti dobre 
filmove da se uključe u nezahvalno 
natjecanje. Nagrade. doduše, ne mogu 
učiniti film velikim ako on sam nije 
vrijedan. ali i velikom filmu utiru put 
do publike. što znači da izostanak 
nagrade može nanijeti štetu i najbo- 
ljem djelu. 


Unaprijed obećane 
nagrade? 


Zbog rizika da prođu bez nagrada, 
velike američke kompanije nikada ne 
šalju na festivale svoje najskuplje 
proizvode. a i pojedini neamerički 
renomirani redatelji sve se rjeđe 
upuštaju u taj rizik, pa svoje nove 
filmove prikazuju na festivalima iz- 
van natjecanja. Po Cannesu se šapu- 
talo da su Luchino Visconti i Joseph 
Losey (dva neprijeporna klasika ko- 
jima nagrade ne mogu mnogo dodati 
slavi, ali im. ako izostanu. mogu 
donijeti novčanih šteta) pristali posla- 
ti filmove samo zato jer im je umješni 
Favre-Le Bret. direktor festivala. 
unaprijed garantirao najveće nagrade. 
Bilo kako b:lo — jer glasine te vrste 
gotovo je nemoguće provjeriti — oni 
su nagrade doista i dobili: Losev 
Zlatnu paimu. a Visconti za ovu 
prigodu stvorenu Negradu 25. obljet- 
nice festivala. No. vic je u tome što su 
njihovi filmovi ta najviša priznanja 
zaista i zaslužili! 


Vraćanje početku stoljeća 


Obojica ovih. od ranije priznatih 
vrhunskih maistora ekrana vraćaju se 
u svojim djelima početku ovoga sto- 
ljeća, da bi u kostimima i duhu 
prohujalog vremena otkrivali ljudske 
motive koji svojom trajnešću mogu 
naići na odiek : kod gledalaca su- 
vremencg senzibiliteta. 


Visconti je prenio na ekran poznatu 
pripovijest Thomasa Manna »Smrt u 
Veneciji« i stvorio od nje istinsku 
plastičnu poemu u kojoj je Dirk 
Bogarde glumački virtuozno otjelovio 
lik umorncg njemačkog skladatelja 
koji pred smrt dolazi u južnim 
vjetrom i kolerom otrovanu Veneciju 
gdje najednom biva začaran nevjero- 
jatnom ljevotom jednog petnaesto- 
godišnjeg dječaka. ali nema hrabrosti 
da mu pristupi. Ovaj temeljni pla- 
tonsko-homoseksualni odnos ostvaren 
je u filmu izuzetno delikatno : do 
krajnosti rafinirano. a mladi Šveđanin 
Bj&rn Andresen (kojega je Visconti 
pronašao nakon sustavne poirage u 
nekoliko europskih zemalja) posjeduje 
doista anđeosko lice što podsjeća na 
platna naivećih renesansnih majstora, 
Glazba Gustava Mahlera neodvojivo 
je bitni sastoiak tog djela, koje ne 
skriva svoju aluziju na sudbinu veli- 
kog skladatelaj. Premda je u filmu 
riječ svedena na najmanju mjeru. pa 
su tako otpala piščeva razmišljanja o 
umjetnosti. ljevoti i smrti, Visconti- 
jevo djelo ivak stoji uz bok svome 
literarnom izvorniku. jer tijekom ona 
dva sata i jedanaest minuta trajanja 
prenosi neizrecivu atmosferu ljepote i 
neizbježnog umiranja. Možda jedina 
mana ovoga no stilu klasičnoga filma. 
koji već sada pripada klasici. jest u 
tome što je u svim svojim elementima 
previše liiep. pa u gledaocu više 
izaziva ushićenje majstorstvom  veli- 
koga meštra no što ga uvlači u 
doživlia: 


Nedužni posrednik u 
nedopustivoj ljubavi 
Kao i Viscontijevoj :Smrti u Vene- 


Ciji«. tako : T oseyjevu +Posredniku« u 
Cannesu n; suzdržljiviji u komplimen- 


Festivalsko pismo iz Cannesa (ll) 


Neprijeporna 


klasičnog fi 


(posebni izvještaj za 
»Hrvatski tjednik«) 


Kao sa platna renesansnih majstora — Bjčrn Andresen u filmu 


»Smrt u Veneciji« 


Ladanjski život viktorijanske ere: Alan Bates i Julie Christie u 


» Posredniku « 


Salonske pikanterije s malo incesta: francuski film 


Locv.sa Mmaunea 


»Šum u srcu« 


film 21 


tima nisu uskraćivali neprijepornu 
oznaku remek-djela. Žiri je ipak a 
pravom dao prednost engleskom filmu 
naturaliziranog Amerikanca Loseyja 
(svojedobno žrtve McCarthyjevih pro= 
gona), koji se bavi traumama djetinj= 
siva u grču traženja objašnjenja za 
neshvatljivo zamršenu zagonetku lju 
bavi, pa je stoga možda bliži 4 
neposredniji od Viscontijeve balade 
Dječak koji je slučajno postao ne= 
dužni posrednik u jednoj nedopusti- 
voj ljubavi (tipa lady Chatterley) 
cijelog će života osjećati posljedice 
svoje ondašnje predpubertetske zbu- 
njenosti i nikada neće u samome seb$ 
odgonetnuti tajnu srca. Vraćajući sw 
pastelnim bojama ladanjskog života 
engleske  aristrokracije na izmaku 
viktorijanske ere. Losey je ostvario — 
kao i njegov talijanski kolega — film 
vrhunske likovne ljepote, namjerno 
spor u ritmu, ali nabijen unutarnjim 
intenzitetom i stalno prisutnim kob- 
nim navješćivanjem neizbrisivih tra- 
gova što ih zbivanja moraju za cijeli 
život ostaviti u sudbini ličnosti. Osim 
redatelja. za taj je suvremeni i 
neromantični duh u viktorijanskom 
ambijentu zaslužan. bez dvojbe, i 
pisac scenarija Harold Pinter, koji je 
jednom prosječnom romanu iz onoga 
doba dao intonaciju današnjeg moral- 
nog i psihološkog osjećaja. U ukup- 
nosti vrijednosti ovog suptilnog djela 
ne mogu se mimoići glumačke krea- 
cije vrlo ženstvene Julie Christie i 
njezina partnera Alana Batesa. 


Nagrade i za ostale 


U prvom pismu iz Cannesa već sam 
istakao vrijednosti obaju filmova koji 
su na kraju po odluci žirija ravno- 
pravno podijelili Veliku specijalnu (tj. 
drugu) nagradu. To su američki fil- 
movi »Svlačenje« češkoga redatelja 
Miloša Formana — po svojoj smjesi 
ironije i humane topline za mene 
najdraži film festivala — i proturatni 
filmski pamflet »Johnny je pošao u 
rat« Daltona Trumboa, u kojemu 
plemenite pobude očito nadmašuju 
stilske vrijednosti i umjetničku uvjer- 
liivost. ali nagradi su kumovale i 
iskrene simpatije što ih uživa ovaj 
debitant sa sijedom kozjom bradicom 
kao sjajni scenarist i istaknuti, nekad 
u Americi progonjeni ljevičar. Žiri je 
ustanovio još dvije posebne nagrade 
da bi mogao odati svoje neizbježno 
priznanje izvrsnom i nevjerojatno 
slobodnom mađarskom filmu »Lju- 
bav« Karolvyja Makka i švedskom, 
poetski angažiranom filmu »Joe Hill« 
o progonu radničkih aktivista u Ame- 
rici (i to se događa na početku 
stoljeća!). 

Glumačke nagrade pripale su neznan- 
cima. Bilo je svakako kompletnijih, 
težih .uvjerljivijih. pa i efektnijih 
ostvarenja od onih koja su dali 
Riccardo Cucciola u talijanskom filmu 
»Sacco i Vanzetti« i Kitty Winn u 
američkom filmu »Panika u Needle 
Parku«, ali svi su taj potez žirija 
shvatili kao nastojanje da se na neki 
način istaknu i ta dva filma koja 
tvore bolji dio festivala. U prvome je 
Giuliano _ Montaldo (koji je prošle 
godine blizu Zagreba snimio svoj 
zapaženi »Gott mit uns«<) rekonstru- 
irao — idejno vrlo angažirano. no u 
temperaturi prilično mlakoj — pozna- 
ti slučaj sudskog ubojstva dvojice 
nevinih talijanskih anarhista u ame- 
ričkoj državi Massachusetts 1927. go- 
dine, a u drugome se američki debi- 
tant Jery Schatzberg obratio svijetu 
droge na prilično nekonformističan 
način za suvremene mlade autore: on, 
naime, gotovo naturalistički oslikava 
fizičko i moralno propadanje što ih 
droga izaziva, a to danas nije popu- 
larno reći! Za »prvo djelo« nagrada je 
pripala pedesetogodišnjaku Ninu 
Manfrediju. popularnom talijanskom 
komičaru koji se. kao i većina njego- 
vih glumačkih sunarodnjaka, bacio na 
režiju i stvorio vrlo zabavnu kome- 
diju u najboljim talijanskim tradici- 
jama. gdje se seksualne tegobe mije- 
šaju s vjerskim predrasudama: »Po 
milosti nebeskoj«. 

Dakako, izvještaji s festivala koji se 
drže redoslijeda nagrada moraju nani- 
jeti nepravdu mjestimičnim vrijedno- 
stima i zanimljivostima u onim osta- 
lim filmovima. No unatoč tome. festi- 
vali postoje, s njima i nagrade. a i 
kandidata za natjecanje uvijek je više 
nego mjesta. Bez obzira na zaborav 
kao neizb'ežnu sudbinu onih koji se 
ne uspiju nametnuti! 


Ivo Škrabalo 

DOPISNICI >HT- 
JAVLJAJU 


ZADAR 


Dva i pol milijuna 
za spomenik 
Radiću 


Kcordinacijski odbor Saveza studenata 
Filozofskoga fakulteta i Pedagoške aka- 
demije u Zadru bio je organizatorom 
svečane  — četvorodnevne — proslave: 300. 
obljetnica pogibije Petra _ Zrinskog _i 
Frana Krste Frankopana, 100. obljetnica 
rođenja Stjepana Radića i 100. obljetnica 
rakovičke bune — pogibije Eugena 
Kvaternika. 

Proslava je izazvala veliku pažnju žitelja 
Zadra: sve četiri večeri nije bilo 
nijednoga slobodnog mjesta (čak ni za 
stajanje) u dvorani Narodnoga kazališta. 

Nakon intonacije Lijepe naše i pozdrava 
predsjednika — Koordinacijskoga odbora 
SSJ, Petra Vulete. toplo pozdravljen od 
gledateljstva, dr Vjekoslav Maštrović 
govorio je o Zadru u temeljima hrvaiske 
kulture. Akademik Petar Šegedin iznio 
je, pak, svoja filozofska razmatranja u 
odnosu osoba-kultura-pravda-narod. 

Dr Stijepo Obad održag je predavanje 
pod nazivom »Tri političke tragedije«. 
govoreći o političkoj i gospodarskoj 
situaciji u vrijeme slavljenih obljetnica. 

Druge večeri prof, Želimir Meštrović 
govorio __je o 300. obljetnici pogibije 
Zrinskog i Frankopana. prof. Tereza 
Ganza-Aras o rakovičkoj buni, kao 
tragičnom pokušaju ostvarenja hrvatske 
državnosti a _ dr Franjo. Tudman o 
Stjepanu Radiću i hrvatskoj državnosti. 

Treće večeri u prepunoj dvorani Narod- 
nog kazališta o gospodarskim prilikama 
u Hrvatskoj govorili su Marko Veselica i 
Šime Đodan. 

Posljednjega dana proslave književnik 
Vlado Gotovac govorio je o »Uroti kao 
snu državnosti«; potom je popularni Vice 
Vukov priredio dvosatni koncert pod 
nazivom  »Tvoja  zemlja«, uz pratnju 
sastava M. Bogliunija. 

Na uzalu u kazališnu dvoranu stajali su 
studenti u narodnim nošnjama, oko 
košare s velikim  buketima ruža _i 
karanfila u kojoj su stalno rasli prilozi u 
korist izgradnje spomenika Stjepanu 
Radiću, tribinu hrvatskoga puka. Po- 
sljednje večeri za spomenik (što će se 
podići u Zagrebu) skupilo se u Zadru 
oko dva i pol milijuna starih dinara. 


Valja na kraju pohvaliti inicijativu 
zadarskih sveučilištaraca — koji su bili 
prilično isključeni iz kuiturno-društve- 
nog i javnog života grada — na 
uspješnoj organizaciji proslave. kakvu 
Zadar dugo ne pamti. 

M. VASILJ 


BIOGRAD 


Obnova 
vrijednog 
spomenika 


Stari stolni grad _ hrvatskih vladara, 
Biograd na moru, dobio je prvi rekon- 
struirani  povijesno-kulturni spomenik. 
Sredstvima Općinskog fonda za unapre- 
đdivanje kulturnih djelatnosti (6,5 miliju- 
na st. d.) stručnjaci zadarskoga Arheo- 
loškog muzeja obnovili su temeljišta 
bazilike benediktinske opatije Svetoga 
ivana, što ju je Krešimir IV darovnicom, 
uz samostan benediktinaca u Kraju i 
samostaln na Cokovcu u Tkonu na otoku 
Pašmanu, poklonio benediktinskoj opati- 
ji u Biogradu. 

To je jedna od najvećih bazilika u nas, 
između 12 sličnih; duga je 30, a široka 
12,5 metara. Temeljište joj je izvanredno 
dobro očuvano, a tako i bočni zidovi u 
podnožju i apside glavnoga oltara, te 
temelji brodskih zidova. Prilikom odred- 
be i obnove bazilike pronađeno je izvan 
zidova 17 grobova; na žalost, bez nekih 
vrijednijih materijalnih ostataka. 
Općinski fond za unapređivanje kultur- 
nih djelatnosti, Skupština općine Bio- 
grad i stručnjaci zadarskoga Arheološkog 
muzeja imaju u planu niz istraživačkih 
akcija. Vjeruje se da temelji Biograda 
skrivaju još nepronađene povijesno-ku!- 
turne ostatke. Predstoji rekonstrukcija 
bazilike Svetoga Tome, kao i obradba 
nekih arheoloških pronalazaka iz zbirke 
don Kažimira Perkovića, te sređivanje 
ostataka s pronađene mletačke galije iz 
16. stoljeća, pronađene kod otočića 
Gnalića u Pašmanskom kanalu. koji se 
sada čuvaju u Pomorskoj zbirci Zavičaj- 
noga muzeja. 


M. VASILJ 


ZA TUNEL 
KROZ UČKU 


Prof. dr Ivo Frangeš zamolio nas je 
da njegov honorar za tekst »Hrvat- 
ska i Istra jedno su!« — tiskan u 
prošlom broju našega tjednika — u 
iznosu od 400 dinara uplatimo u 
korist fonda za izgradnju tunela 
kroz Učku. 


ZAGREB 


Otkrivena bista 


Veci Holjevcu 
Dne. 25. svibnja održan je zbor 
građana i učenika u Sigetu — južni 
Zagreb. na kojem je govorio pred- 
sjednik SSRN grada Zagreba drug 
Drago Božić. Svečani zbor održan je 
povodom proglašenja novog imena 
škole u Sigetu. Nastavnički kolektiv 
i učenici, na prijedlog ravnatelja 
škole. odlučili su da svojoj školi 
dadu ime narodnog heroja Vece 
Holjevca. koji je stanovao u Sigetu, 
a uz ime kojega je vezana izgradnja 
Velesajma i Južnog Zagreba. Zbor 
je otvoren sviranjem hrvatske him- 
ne a zatim je R. Katušić pozdravio 
prisutne u ime društveno-političkih 
organizacija Sigeta. i dao riječ Dragi 
Božiću. Drug Božić je evocirao 
uspomene na rad i život Većeslava 
Holjevca, istakavši da je drug Ho- 
ljevac u svom burnom revolucio- 
narnom životu bio istinski radnički 
borac koji je svoj internacionalizam 
potvrdio ljubavlju prema hrvatskoj 
radničkoj klasi i hrvatskoj domo- 
vini. Ime Vece Holjevca postalo je 
legenda u velikom dijelu Hrvatske: 
kao radnik zarana se uključio u 
revolucionarni pokret. a za vrijeme 
rata postao je proslavljeni general 
Narodnooslobodilačke vojske Hrvat- 
ske i komesar I hrvatskog korpusa. 
Poslije rata drug Holjevac radi na 
raznim dužnostima. ali najdraža i 
najuspješnija mu je funkcija pred- 
sjeđnika grada Zagreba. na kojoj se 
nalazio od 1952. do 1963. godine. U 
tom razdoblju Zagreb dobiva sada- 
šnju fizionomiju. Holjevac pod veo- 
ma teškim uvjetima izgrađuje Vele- 
sajam i Most slobode, prelazi sa 
Zagrebom preko Save i stvara obri- 
se moderne hrvatske metropole. Mo- 
že se slobodno reći da je Holjevac 
živio za Novi Zagreb, ali isto tako, 
da će on u njemu vječito ostati jer 
zahvalni građani Novog i starog 
Zagreba nikada neće zaboraviti svog 
najdražeg gradonačelnika — velikog 
radničkog heroja i hrvatskog 
rodoljuba. 


Holjevac nije nosio u srcu samo svoj 
Zagreb i uži zavičaj — svoj Karlo- 
vac, tj. Kordun i Pokuplje, već 
cijelu Hrvatsku domovinu, a i više 
od toga; sve Hrvate — tako je i 
nastala njegova knjiga »Hrvati izvan 
domovine«, najznačajnije publicisti- 
čko djelo s tog područja koje je u 
Hrvatskoj objavljeno. Njegovo ple- 
menito srce trpjelo je zbog nove 
emigracije Hrvata; nastojao je da 
se u našem društvu provedu takve 
reforme koje će omogućivati da hr- 
vatska radnička klasa i hrvatski 
narod raspolažu onim što je njihovo, 
tražio je da te reforme budu radi- 
kalne i bez odgađanja; stoga je 
dolazio u sukobe s oportunistima i 
unitaristima, ali do zadnjeg daha 
nije napuštao frontu, već je pred- 
vodio u borbi za emancipaciju rad- 
ničke klase i domovine. Zbog toga 
možemo reći da će drug Holjevac 
vječito živjeti u sjećanju svog na- 
roda, kao što će vječito živjeti i 
njegov voljeni Zagreb i Hrvatska. 
Drug Božić na kraju je otkrio bistu 
V. Holjevca i otvorio veliko školsko 
igralište, na kojem su se održala 
natjecanja đaka škole Siget. Gosti 
škole, profesori i đaci osnovne škole 
»Ajša Karabegović« iz Banja Luke, 
čestitali su obljetnicu i istakli da je 
Zagreb prvi u Jugoslaviji priskočio 
u pomoć potresom postradaloj Banja 
Luci, a i njezinoj školi, te su 
naglasili tradicionalne veze i prija- 
teljstvo Zagreba i Banja Luke. 

š. Đ. 

IZ 
KULTURNE 
POVIJESTI 


Hrvatskom 
piesniku 
Jovanu 
Hraniloviću 


Obnovljen 
spomen-reljef 


U Radetovićima, na Žumberku, pot- 
kraj travnja ove godine otkriven je 
spomen-reljef na kojemu stoji: »Jo- 
vanu Hraniloviću, hrvatskom knji- 
ževniku i pjesniku Žumberka — 
Žumberčani«. Veliko mnoštvo ljudi 
posvjedočilo je da spomen na pje- 
snika — stalnoga člana Matice hr- 
vatske i predsjednika njena odbora 
za književnost — nije izblijeđdio. Na 
svečanosti, što ju je priredilo Kul- 
turno-prosvjetno društvo »Žumbe- 
rak«, pozdravni je govor u ime 
Matice hrvatske održao prof. Du- 
bravko Jelčić, a pjesnikove stihove 


govorili su Mira Župan i Mato 
Grković. 
Zacijelo, danas mnogi ne znaju 


mnogo o Jovanu Hraniloviću, pje- 
sniku rodoljubnih stihova koga su 
suvremenici, među njima i Šrepel i 
Kranjčević, visoko cijenili. U teško 
doba nagodbenjačke Hrvatske Hra- 
nilović je znao podići glas i ovim 
riječima, u pjesmi »Od svih strana«: 
Od svih strana zasiktaše otrovne, 
gladne zmije, 


Da hrvatske kraljevine nit bijaše, 
nit je nije, 

Da smo samo odsjev mali tuđe misli, 
tuđe krune... 

Državno nam da je pravo tekar 
sanja vruće glave, 

Što on vrijedi ko i bajka povjesni- 
čke naše slave. 
Krešimiri, Zvonimiri 
priče samo, 

Da nit kakve povjesnice, ni jezika 
ne imamo... 


da su puste 


Tako je Hranilović  programatski 
sudjelovao u obrani temeljnih na- 
rodnih prava. 

Jovan Hranilović 1855—1924 rodom 
je iz Krički (Dalmacija), djetinjstvo 
provodi u Žumberku, gimnaziju za- 
vršava u Zagrebu, a studij filozofije 
i teologije u Beču. Kao svećenik 
dolazi u Žumberak opet 1879. godi- 
ne. gdje i piše najveći dio svojih 
stihova. Kasnije je imenovan župni- 
Kom u Novom Sadu, gdje intenzivno 
radi na književnom upoznavanju 
hrvatskih i srpskih pisaca. Tu je i 
umro. 

Počeo je pisati vrlo rano, već kao 
gimnazijalac, s Antom — Kovačićem 
u »Bunjevačkoj« i »Šokačkoj vili«. 
1879. godine, postaje urednikom 
»Obzora«, kasnije i »Vijenca« a osim 
stihova piše i prozu i kritičko-pole- 
mičke članke. Hranilovićeve »Žum- 


beračke = elegije« — nadahnule — su 
Kranjčevića u »Uskočkim elegija- 
ma«. 


Njegov stih neće, zacijelo, danas 


naići na odziv kao u ono doba, no — 
kao sudionika u kulturnoj i politi- 
čkoj povijesti Hrvata — valja se 
sjetiti Jovana Hranilovića. 


ZAKLADA 
»VEĆESLAV 
HOLJEVAC« 


Ideja o Zakladi Matice  hrvaiske 
»Većeslav Holjevac« nastala je spon- 
tano prvoga dana nakon vijesti o 
smrti tog hrvatskog revolucionara, 
političara i istaknutog člana radnika 
Matice hrvatske, a svečano ju je 
objavio predsjednik Matice hrvatske 
prof. dr Hrvoje Iveković u svojoj 
riječi na komemorativnoj sjednici 
Upravnog odbora Matice hrvatske u 
Zagrebu, 13. srpnja 1970. »U znak 
pažnje prema njegovoj uspomeni« — 
rekao je Hrvoje Iveković — »Matica 
će hrvatska predložiti Skupštini grada 
Zagreba da se Veci Holjevcu u ovom 
gradu podigne spomenik i njegovim 
imenom nazove neki novi trg ili 
važnija gradska ulica. Matica će, 
također, pokrenuti osnivanje Fonda 
*Većeslav Holjevac za stipendiranje 
stuđenata zagrebačkog Sveučilišta i 
izdavanje djela od kapitalna značenja 
za hrvatsku kulturu.« 


Matica je hrvatska osnovana prije 
trinaest desetljeća, 10. veljače 1842, ali 
još ne kao  književno-znanstveno 
društvo, već istom kao »glavnica«, 
zaklada, na temelju zaključaka sabora 
»Čitaonice narodne« u Zagrebu, ne če- 
kajući da kralj potvrdi pravila što _su 
mu na potvrđu bila veo ranije podne- 
sena. Zaključak je glasio: »Gleđeć 
predloženje, da se za izdavanje starih 
klasika ilirskih, osobito dubrovačkih, 
organičkim pravopisom i inih korist- 
nih knjiga od najnovijih spisatelja, 
koji za izdanje koje knjige troškova 
ne imađu — glavnica pod imenom 
*Matica  ilirska' utemelji, — bi 
zaključeno, da se sva poglavarstva 
domovine naše ponizno umole, da 
okružnimi listi  (cirkulari) gospodu 
domorodce na taj plemeniti čin pozo- 
va. U svakom pozivu da se priklopi 
ugled i osnova sastojeća u tom: Tko u 
Maticu 50 for. srebra ili na jednoč 
položi ili se obveže, da će na pet 
rokova kroz pet godina, svake godine 
o stanovitom roku 10 for. srebra točno 
platiti, zvat će se utemeljite- 
ljem "Matice ilirske' i dobivat će sve 
manje knjige, koje se troškom Matice 
ilirske izdadu badava, a veće, koje 
više troškova iziskuju, za pol cijene« 
(T. Smičiklas i F. Marković, »Matica 
hrvatska od godine 1842. do godine 
1892«, Zagreb, 1892, str. 10). 


U pravilima što su bila podnesena 
kralju da ih odobri, o svrsi Matice 
hrvatske kao — kako se tada još 
predlagalo — »Društva za jezik i 
slovesnost u Zagrebu« — kaže se da 
je ono društvo za obrazovanje ilirsko- 
ga jezika i književnosti, a glavnicu će 
formirati prinosi ljubitelja narodne 
knjige; jedna će od zadaća društva 
biti da održava i razvije netom 
osnovane narodne novine s tiskarom; 
društvo će izdavati »naučne, poučne i 
beletrističke knjige«; kad mu poraste 
glavnica, društvo će nastojati da 
sagradi prikladnu zgradu u kojoj bi 
se smjestio muzej i narodna knjižnica. 
Iako Matica hrvatska, kad se osniva- 
la, nije odmah dobila status književ- 
no-znanstvenog drušiva, već je os- 
novana kao »Glavnica«, ona je imala 
definiranu kulturnu politiku s nacio- 
nalno-preporoditeljskim svrhama. 


Danas je Matica hrvatska razvijeno i 
priznato književno-znanstveno  dru- 
štvo hrvatskih = kulturnih  djelat- 
nika. Ono okuplja velik broj kultur- 
nih radnika iz redova književne, 
znanstvene, tehničke i prosvjetne in- 
teligencije diljem Hrvatske. Unatoč 
masovnosti, velikom intelektualnom i 
moralno-političkom ugledu u hrvat- 
skome narodu, Matica je hrvaiska u 
času kad je predložena ideja o osnut- 
ku Zaklade »Većeslava Holjevac« bila 
u teškom materijalnom stanju. Sred- 
Stva s kojima je raspolagala bila su 
premalena za sve njezine kulturne 
projekte. Zaklada je trebala biti 
materijalnim temeljem Matičine kul- 
turne aktivnosti u tadašnjem opsegu, 
a osim ioga i daljneg razvitka njezina 
rada, nakladničke i drugih djelatnosti. 
Odluku o osnuiku Zaklade »Većeslav 
Holjevac« donijela je Glavna skupšti- 
na Matice hrvatske 22. studenoga 
1970. Prethodno su bile poduzeie sve 
potrebite predradnje, ispitana je real- 
nost prijedloga da se uopće osnuje 
takav fond, raspravljena je i defini- 
rana svrha fonđa, njegov usiroj i 
način funkcioniranja. 


Uoči 130. obljetnice osnutka, što se 
navršava iduće godine, Matica hrvat- 
ska osniva svoju »glavnicu« — Zakla- 
du »Većeslava Holjevca«, 


Elementarne kulturne potrebe u ži- 
votu jednog naroda vazda su iste, te 
nije slučajno što se Zaklada »Veće- 
slava Holjevca« osniva sa svrhama 
veoma sličnim intencijama zbog kojih 
je nekoć utemeljena »glavnica« za 
objavljivanje knjiga u sklopu Čitao- 
nice narodne u Zagrebu. Na temelju 
člana 40 Pravilnika Matice hrvatske, 
Upravni je odbor donio Pravilnik o 
osnivanju i o radu Zaklade »Većeslav 
Holjevac«, u kojem se određuje svrha 
Zaklade, način upravljanja sredstvi- 
ma Zaklađe i reguliraju sva druga 
potrebita pitanja u svezi s osnutkom i 
s radom Zaklade. 

Sredstva će se Zaklade općenito rabiti 
za objavljivanje djela od kapitalna 
značenja za hrvatsku kulturu, za 
stipendiranje studenata Hrvatskoga 
sveučilišta, za nagrađivanje kapitalnih 
djela o povijesti i o suvremenom 
životu hrvatskoga naroda, te za sufi- 
nanciranje svih drugih kulturnih 
pothvata koji pridonose razvitku 
hrvatske kulture i prosvjete. O upo- 
rabi sredstava Zaklade napose odlu- 
čivat će Upravni odbor Zaklade. 
Osnutkom Zaklade »Većeslav Holje- 
vac« Matica se hrvatska simbolično 
vraća na početne oblike svoga opsto- 
janja, da bi dogradila materijalne 
temelje za svoju djelatnost i za 
proširenje te djelatnosti. Zaklada 
Matice hrvatske »Većeslav Holjevac« 
bit će jedan od najvrednijih priloga 
proslavi 130. obljetnice osnutka i 
neprekinutoga — djelovanja — Matice 
hrvatske na dobro hrvatskoga naro- 
da, ali uspjeh Zaklade u prvome redu 
zavisi od svih onih što će osjetiti da 
se na njih odnosi poziv da se svojim 
prinosom pridruže utemeljenju Za- 
klade »Većeslav Holjevac«. 

T. S. 


Na Glavnoj skupštini Matice hrvat- 
ske, 22. studenoga 1970, osnovana je 
Zaklada »Većeslava Holjevca« kako 
bi se trajno sačuvao spomen na život, 
rad i djelo tog velikog pregaoca, re- 
volucionara i vizionara u novijoj hr- 
vatskoj povijesti. 

Da bi se mogla ostvarivati svrha 

Zaklađe, potrebna su veća novčana 

sredstva koja bi se, prema odredbi 

člana 5 Pravilnika o osnivanju i ra- 
du Zaklađe »Većeslava Holjevca« ra- 
bila: 

— za objavljivanje djela od kapital- 
na značenja za hrvaisku kulturu; 

— za tiskanje zbornika, almanaha ili 
druge periodike koja sadrži ras- 
prave, studije i prikaze o gospo- 
darskom, političkom i kulturnom 
životu hrvatskog naroda; 

— za dodjeljivanje stipendija za re- 
doviti studij ili za postdiplomski 
studij na Sveučilištu ili u inozem- 
stvu; 

— za nagrađivanje autora kapitalnih 
djela o povijesti i o suvremenom 
životu hrvatskoga naroda; 

— za nagrađivanje istaknutih poje- 
dinaca ili ustanova zaslužnih za pro- 
micanje i rješavanje važnih pitanja 
iz svih područja kulturno-znan- 
stvenog i gospodarsko-društvenog 
života što pridonose jačanju gos- 
podarskog i kulturnog blagostanja 
hrvatskog naroda i procvatu nje- 
gove domovine, u prvom redu rje- 
šavanju životnih pitanja pojedinih 
gradova i hrvatskog sela, a osobi- 
to sprečavanju iseljavanja hrvat- 
skog pučanstva i rješavanju nje- 
gova povratka u domovini; 

-—— za sudjelovanje u drugim pothva- 
tima od općeg kulturnog značenja 
kojima se pridonosi razvitku kul- 
ture i prosvjete hrvatskog naro- 
da; 

Kako Matica hrvatska svojim priho- 
dima ne može priskrbiti novčana 
sredstva za ove poirebe, to je Up- 
ravni odbor Zaklade odlučio da se 
ovim putem obrati javnosti da po- 
mogne Zakladu svojim prinosima. 
Upravni odbor Zaklade uvjeren je 
da će ovaj poziv naići na velik or. 
ziv pojedinaca, a posebice radnih or- 
ganizaeija i ustanova, i da će Zaklada 
prikupiti potrebna sredstva za us- 
pješno ostvarenje svojih zadaća. 

Upravni odbor Zaklade bit će zahva- 

Man svima na danim prinosima. Svo- 

je dinarske priloge šaljite na žiro- 

-račun 301-8-2185 Matica hrvatska, 

Zagreb (za Zakladu »Većeslava Ha- 

ljevca«) ili devizne priloge na račun 

Kreditne banke 381-620/1001-32000-523 

Zagreb, Matica hrvatska (za Zakladu 

»Većeslava Holjevca«). 

Upravni odbor 
Zaklade »Većeslava Holjevca« 


SOCIJALISTIČKI 
SAVEZ 

O MATICI 
HRVATSKOJ 

U DONJEM 
MIHOLJCU 


Uz puno razumijevanje i svestranu 
podršku — svih — društveno-političkih 
organizacija i općinskih funkcionara 
28. veljače 1971. u Donjem je Miholjcu 
osnovana Matica hrvatska. Danas ona 
broji nekoliko stotina članova, broj 
kojih najrječitije govori s kakvim je 
oduševljenjem — pučanstvo — dočekalo 
njezino utemeljenje. 

Društvu dodijeljene upravne prosto- 
rije, najveće i najljepše u mjesnom 
dvorcu bivših grofova Mailath, svje- 
doče s koliko podrške, dobre volje i 
svesrdnosti vodeći ljudi donjomiho- 
ljačke komune nastoje Matici omogu- 
ćiti normalno djelovanje i realizaciju 
pozamašna programa rađa. 

Ali svijetle perspektive i dobro zapo- 
čet posao Matice nedavno su počeli 
mutiti unitaristički elementi i drugi 
neprijatelji samoupravnog socijalizma 
svih boja, i to više oni »uvezeni« iz 
većih centara nego naši domaći. A 
kako je njihova štetna robeta počela 
unositi zabunu u narod i remetiti 
međunacionalne odnose na _ ovom 
području, to je Predsjedništvo Socija- 
lističkog saveza smatralo neophodno 
potrebnim da na svojoj sjednici, uz 
ostalo, povede višesatnu raspravu o 
radu i djelovanju Matice hrvatske u 
Donjem Miholjcu. Proširenoj su sjed- 
nici prisustvovali predstavnici vlasti, 
društveno-političkih — organizacija i 
kulturnih institucija. 

Raspravu je započeo predsjednik 
Općinske konferencije SSRNH Matija 
Čošić, navodeći i istodobno osuđujući 
sumnjičenja i insinuacije upravljene 
protiv Matice hrvatske i njezina 
Upravnog odbora, a zatim je nastavio 
predsjednik Matice Božo Dugeč. 
»Prisustvujem ovom skupu kao pred- 
stavnik legalno formiranog i postoje- 
ćeg kulturno-prosvjetnog i znansive- 
nog društva, Matice hrvatske, i došao 
sam ne kao krivac, već s najboljem 
namjerom da pomognem kako bismo 
neupućenima, podozrivima ili zlona- 
mjernima kazali istinu o Matici 
hrvatskoj i kako bismo se lišili 
neosnovanih sumnjičenja i kleveta«. 
Pošto je ukratko izložio povijest MH, 
njezinu ulogu i zadatke, te tko sve 
može biti članom i kakve su mu 
obaveze, dodao je: »MH nije ni 
šovinistička ni politička organizacija, 
jer nema mi poirebe da to bude, 
budući da članovi MH odobravaju 
kurs CKSKH i bezrezervno podrža- 
vaju sve odluke X sjednice kao i 
najavljene ustavne izmjene«. 

Govoreći o odnosima Hrvata i Srba 
rekao je da tim odnosima »ne prido- 
nose vukovarsko političko vodstvo, 
slatinski skup, Zdenko Haas, Pero 
Car, Josip Antolović niti neosolunaši. 
I neka mi se oprosti što ne drhtim 
spominjući imena narodnih poslanika 
i heroja, jer u njima gledam samo 
ljude, koji su u određeno vrijeme 
samo izvršili ili sada vrše svoju 
ljudsku dužnost prema svome narodu, 
koji im to obilato uzvraća opipljivom 
ljubavlju, ali im to ne daje pravo da, 
u ime svoje revolucionarne prošlosti, 
stotine ljudi nazivaju petom kolonom, 
a u nacionalnim simbolima, svetinja- 
ma jednoga naroda, vide aveti pro- 
šlosti... 

Da li je šovinist i petokolonaš onaj 
tko se u svom narodnom ruhu, u 
svojoj kući i uz svoja narodna zani- 
manja naziva svojim imenom, raduje 
svojim uspjesima i za sebe traži samo 
onoliko prava i poštovanja koliko ih i 
sam daje i ukazuje drugim narodima i 
narodnostima, ili onaj iko mu to 
osporava«? 

Rajko Dušević, član Upravnog odbora, 
kao povjesničar, govorio je o narod- 
nim simbolima i neosnovanosti koje- 
kakvih kleveta, a Miroslav Fey, pred- 
Sjednik OKSKH misli da rad Matice 


treba svakako podržati, a ispade 
pojedinaea osuditi. 
Mirko Dimitrijević, predsjednik 


Skupštine općine, ocijenio je rad 
Matice najpovoljnije, naglašavajući da 
bi osnovna briga svih socijalističkih 
snaga irebala da buđe briga o zbli- 
žavanju naših naroda. 

»Sa zadovoljstvom možemo konstati- 
rati da smo se u odnosu na Maticu 
hrvatsku pravilno postavili« — rekao 
je Stjepan Pintarić, zastupnik u Sabo- 

ru SRH. On je naglasio da njen rad 
treba svakako podržati i pomoći, a da 
parole o Matici kao šovinističkoj 
Organizaciji šire svi nezadovoljnici 
kursom CKSEH, kako bi našem poli- 
tičkom vodstvu mogli u grijeh upisati 
i simpatije samoupravnom socijalizmu 
neprijateljskih snaga, kao što je Ma- 
tica hrvatska. »Ona nije politička 
organizacija, ali čini politički ele- 
ment. Prema eventualnom nevještom 
ili štetnom istupu pojedinaca ne može 
se suditi čitavo društvo« — naglašava 
on, napominjući da je i prije bilo 
ispada, ali da se oni nisu nikome 
prezentirali. Osobito je bio revoltiran 
klevetama slatinskog — rukovodstva, 
koje Donjomiholjčane optužuje tvrd- 
njama kako se oni »miješaju u 
njihove poslove«. »To je nedopustivo, 
a za prilike u svojoj komuni sami su 
krivi«. 

Stevo Nikolić, predsjednik Komiteta 
SK Donji Miholjac: »Ne treba se 
čuditi pojedinim insinuacijama. Šovi- 
nisti, unitaristi i neprijatelji svih boja 
imaju različite interese, a isti cilj: 
rušenje i raspad naše socijalističke 
zajednice, a hrvatsko rukovodstvo, 
kao uporno na kursu samoupravnog 
Socijalizma, prvo je na udaru, te su i 
njega i maltene čitavu Hrvatsku 
proglasili rušiteljem Jugoslavije kao 
zajednice«. 

Slično mišljenje imali su još Antun 
Vukašinović, Sreten Srđdanović i Tomo 
Pavoković. 

Nakon dugotrajne, ozbiljne i staložene 
rsprave, u kojoj nije bilo oprečnih 
mišljenja, nazočni su se složili u 
slijedećem: — da se rad Matice 
hrvaiske u Donjem Miholjeu ocjenju- 
je kao dobar i ispravan; da se s 
njezinim radom, zadacima i progra- 
mom upoznaju sve organizacije i ljudi 
na području komune; da se pri 
ostvarivanju svog programa Matica 
hrvatska može osloniti i na punu 
podršku političkog vodstva; da Matica 
surađuje i s drugim društvima sa 
sličnim zadacima; da se osude svi 
stavovi i istupi pojedinaca, grupa ili 
organizacija uperenih protiv Matice 
hrvatske u Donjem Miholjeu i njena 
rukovodstva. 


. . 


OSNOVAN 
OGRANAK 
MH 

ga 
OMISU 


Na veoma svečan način u Omišu je 9. 
svibnja ove godine održana Osnivačka 
skupština Ogranka Matice hrvatske. 
Nije pretjerano reći da je raspolože- 
nje koje se toga dana osjećalo među 
narodom na ulicama ovoga drevnog 
gradića i u dvorani gdje se Skupština 
održavala znatno prelazi okvire naj- 
većih blagdanskih proslava što su u 
ovom kraju upamćene. S mnogih 
strana pristizali sa oni koji su hijeli 
prisustvovati tom važnom događaju. 
Dolazili su autobusima, osobnim au- 
tomobilima i pješice, noseći zastave i 
transparente. Na jednom je pisalo: 
»Hrvatska je samo jedna, a mi smo 
dio nje«. Početak Skupštine mnogi su 
dočekali izvan dvorane koja je mogla 
primiti tek oko 500 skupštinara. 


Osim sveukupnog općinskog vodstva 
društveno-političkih organizacija, 
Skupštini su prisustvovali i mnogi 
istaknuti hrvatski javni radnici među 
kojima su bili prof. dr. Radoslav 
Katičić, Vlado Gotovac, dr Petar 
Selem, dr _ Cvito _ Fisković, Drago 
Ivanišević, Jozo Laušić, Jozo Vrkić, 
Nediljko Mihanović, Tomislav Slavica, 
Žaki Marušić te predstavnici Matice 
hrvatske iz Imotskog i Metkovića. 
Upravo toga jutra saznalo se za vijest 
o smrti predsjednika Savezne skup- 
štine Milentija Popovića, pak su na 
samom početku Osnivačke skupštine 
svi prisutni minutom šutnje odali mu 
posljednju počast. 
Odmah nakon toga, ženski zbor omi- 
ške gimnazije »Katja Pavišić-Sperac 
otpjevao je hrvatsku himnr što je 
označilo početak rada — Skupštine. 
Uvodni govor održao je predsjednik 
Inicijativnog odbora za osnivanje O- 
granka Matice hrvatske Omiš, direk- 
tor osnovne škole Čišla Nikola Škarić, 
koji je između ostalog rekao: 
»... Narodu omiške općine i cijelog 
ovoga kraja veoma je stalo, jeđnako 
kao i tijekom njegove slavne prošlo- 
sti, do čvrstog integriteta sa svojom 
Maticom, Maticom hrvatskom... Hr- 
vatska je kultura već u svojim 
počecima zasijala ovdje svoje sjzme, 
plodno i neuništivo, snažno i vječno 
klijajuće. Mnogo je toga niklo, pro- 
cvjetalo i ploda dalo, mnogo su toga 
dušmani odnijeli ali nisu uništili 
sjeme hrvatsko pod Mosorom, Bio- 
kovom, Dinarom i Babnjačom. U 
ovom kraju bijaše jedno od najjačih 
glagoljaških utočišta, u ovom kraju 
stvorena je i proslavljena slobodolju- 
biva poljička republika...« Na kraju 
svog govora Škarić je istakao uvje- 
renje Inicijativnog odbora da zajedno 
sa svim aktivnim društvenim čimbe- 
nicima ovoga kraja mogu uspješno 
pridonijeti sveukupnom procvatu so- 
cijalističke Hrvatske. 
Na govornicu se zatim popeo delegat 
Upravnog odbora Matice Vlado Goto- 
vac čije izlaganje su prisutni u niz 
navrata prekidali dugotrajnim aplau- 
zom. Govorili su još i akademik dr 
Cvito Fisković, hrvatski pjesnik Dra- 
go Ivanišević, direktor nakladnog za- 
voda »Marko Marulić« Tomislav Sla- 
vica, predsjednik Skupštine općine 
Omiš, predsjednik OK SKH Omiš, 
predsjednik OK SOH Omiš te repu- 
blički zastupnik Bruno Tandara. 
Prihvaćanjem osnovnih — smjernica 
programa rada i izborom Upravnog 
odbora obznanjena je odluka o osnut- 
ku Ogranka Matice hrvatske Omiš. Sa 
Skupštine upućen je pozdravni tele- 
gram predsjednici CK SKH dr Savki 
Dabčević-Kučar. 
U Upravni edbor Ogranka bez iti 
jednog uzdržanog ili glasa protiv 
izabrani su prof. Ante Tucak, dr Ivo 
Šaškor, prof. Vinka Milatić, Ivica 
Bekavac, prof. Ante Laušić, Nikola 
Škarić, Milica Marasović, prof. Ivo 
Kastropil, dipl. pravnik Leo Pivčević. 
Za predsjednika izabran je Nikola 
Škarić, za tajnika Ivica Bekavac, a za 
blagajnika Marija Buj. 
Spomenimo još i to da su u čast ovom 
događaju u Omišu održane dvije vrlo 
zanimljive priredbe te da je nakon 
Skupštine otvorena čitaonica Matice 
hrvatske u kojoj je bila priređena 
prigodna izložba slika i crteža mladog 
omiškog slikara Rade Bekavca. 
U petak (7. svibnja) održan je koncert 
narodnih i rodoljubnih pjesama u 
interpretaciji splitske klape »Kanta- 
duri Ljupča Stipišića«, a u subotu (8. 
svibnja) Omišani su razgovarali s 
E pa rodom iz ovog kraja. 
41 B. 

Ovih je dana bilo vrlo burno na 
izvanrednoj sjednici vlade. Došlo je 
do otvorehog sukoba između mladih 
i starih ministara. Spor je nastao 
oko nabavke novih automobila za 
potrebe službenog prijevoza vladinih 
najviših funkcionara. Mlađi ministri 
su tražili da vlada kupi i šesti 
automobil (do sada ima samo pet), 
dok su ovi potonji bili oštro protiv 
takvog prijedloga — smatrajući ga 
nepotrebnim i neodgovornim baca- 
njem državnog novca. Jer, zašto se 
ministri ne bi vozili i prevozili u 
tramvaju? Konačno, automobili su 
samo za strogo službene potrebe — 
te je za dvadeset ministara dosta pet 
automobila. U svaki auto po četiri 
ministra. Uzgred rečeno, obitelj i 
bliža rodbina nemaju pravo pristupa 
u službene automobile. 

Taj događaj, da se razumijemo, zbio 
se u — Švedskoj. 


STATISTIKA f SEKS 


U napisu o popisu stanovništva — 
»Za pola stoljeća 8,5 milijuna Jugo- 
slavena više« — što je tiskan u 
»Borbi« od 23. svibnja 197i, godine, 
može se pročitati i ova rečenica: 
»Još jedan podatak: ako se u 18 
godina postojanja Kraljevine Jugo- 
slavije broj stanovnika povećao za 
4T milijuna, za 23 godine nove 
Jugoslavije broj stanovnika je pove- 
ćan za 4,6 milijuna.« 

Nadati nam se da natalitet nema 
veze s politikom, pa čak i onda kada 
Se zna tko koga, naravno, s klasnih 
pozicija. 


u 


ŠD 
zA 


DEMANTI 


Nekoliko stotina tisuća naših radni- 
ka koji su »trbuhom za kruhom« 
napustili svoju domovinu -- vrlo 
često se nalaze u središtu razmatra- 
nja raznih društveno-političkih fo- 
ruma i organizacija. Sa istih tih 
mjesta ne rijetko se čula kritika, 
kako se o njima ne vođi dovoljno 
brige. I upravo iz tih razloga, da ne 
dođu pod udar kritike, Jugoslavenske 
željeznice učinile su prvi i najkon- 
kretniji korak: ugovorile su do 
stuđenog ove godine 290 izvanrednih 
vlakova za odvoz naših radnika wu 
Zapadnu Njemačku! 

Time su ujedno demantirane sve 
kritike i glasine kako se o našim 
radnicima privremeno zaposlenim u 
inozemstvu nitko ne brine, 


PROCJENE SEKA 


Beogradski statističari procijenili su 
da će kroz pet godina glavni grad 
Jugoslavije brojiti 1,300.000 žitelja s 
nacionalnim dohotkom od 1.000 do- 
lara po stanovniku. Nadalje, pred- 
vidjeli su gradnju niza objekata, 
prometnica, novih škola, trgovina, 
hotela i motela, stanova, vodovodne 
mreže i kanalizacije. Sve to predvi- 
đaju do 1975. godine, što je i u redu. 
S druge strane, iz Zagreba također 
stižu određene procjene. Naime, za- 
grebački statističari su procijenili, 
prema dosadašnjem tempu razvoja 
grada, da će 1975, godine Zagreb još 
uvijek postojati. 


INSTITUTI 


U Jugoslaviji ima 253 samostalne 
znanstvene institucije, 183 istraži- 
vačke institucije u privrednim orga- 
nizacijama i 33 instituta akademija 
nauka — koji zajedno broje gotovo 
30.000 zaposlenih. Zahvaljujući ova- 
ko brojnim institutima u nas — 83 
posto otkrića i izuma djelo su 
pojedinca, 14 posto poduzeća i 3 


posto znanstvenih institucija. Isto- 
dobno, kada govorimo o plodnosti 
znanstveno-isiraživačkog kadra — 
valja napomenuti da od 1.274 autora 
visoku stručnu spremu ima ih čak 
4,5 posto. 


Savjetu 
kliničkih 
bolnica 
Medicinskog 
fakulteta — 
Zaurel 


Na vašim klinikama radi veći broj 
mladih liječnika s posebnim statu- 
som. Neki od njih već dvije do tri 
godine obavljaju liječničke poslove 
bez dinara osobnog dohotka, kao 
volonteri, Jedina što im se plaća 
jesu dežurstva, koja obavljaju kao i 
svi ostali liječnici. Taj posebni sta- 
tus liječnika kod vas je postao 
praksa, tako da su mnogi liječnici 
sretni da smiju raditi badava. 

Riječ je o eksploataciji koja je 
nespojiva sa socijalističkim društve- 
nim uređenjem. Javnost se pita, 
kako je moguće, u samoupravnom 
socijalizmu, lišavati osobnog dohot- 
ka ljude koji obavljaju iznimno 


važan i društveno koristan posao? 


Ljubiši 
Miloševiću, 
glavnom 
deviznom 
inspektoru 
SFRJ 


Poštovani druže. 

Obraćamo Vam se kao glavnom 
deviznom inspektoru Deviznog in- 
spektorata Saveznog sekretarijata za 
financije. 

U prošloj godini naša je zemlja 
zabilježila do sada najveći deficit u 
vanjskotrgovinskoj razmjeni, koji je 
dostigao gotovo 1.500 milijardi starih 
dinara, i to unatoč postojanju veli- 
kog broja propisa kojima se upravo 
takvo kretanje trebalo spriječiti. Bez 
bezobzirnog narušavanja propisa o 
deviznom poslovanju do ovakvog 
deficita ne bi moglo doći. 

Na to je upozorila Savezna pri- 
vredna komora konstatcijom da su 
za uvoz alkoholnih pića trošene 
konvertibilne devize iz centralnih 
deviznih fondova namijenjene, na 
primjer, za uvoz lijekova i dječje 
hrane. O ovom slučaju možete naći 
potpuniju informaciju u »Borbi« od 
15. V 1971. 

S obzirom na Vašu funkciju i 
dužnosti koje iz nje proizlaze, moli- 
mo Vas da obavijestite javnost da li 
su stvarno kršeni devizni propisi i 
da fi su uvožena alkoholna pića 
umjesto tijekova i dječje hrane, 
odnosno, je li bilo moguće da se u 
prošloj godini ostvari debalans u 
vanjskoj trgovini od 1.500 milijardi 
starih dinara a da pri tome devizni 
propisi nisu kršeni? 


Provjeravanje 


Prema izvješću »Glasa Slavonije«, 
na sastanku Inicijativnog odbora za 
osnivanje Ogranka Matice hrvatske 
u Podravskoj Slatini, održanom 21. 
svibnja 1971, zaključeno je da svi 
ogranci Matice u susjednim mje- 
stima budu obaviješteni da će osni- 
vanju ogranka moći prustvovati sa- 
mo oni njihovi predstavnici koji su 
provjereni društveno-politički i dru- 
štveni radnici. 

Iako udivljeni ingenioznošću same 
ideje o »provjeravanju« gostiju, ipak 
se pitamo: tko će i po kakvim 
kriterijima  ustvrđivati  društveno- 
-političke kvalitete predstavnika su- 
sjednih ogranaka? 

Nadati se je da to neće obavljati 
nitko od onih koji su se nedavno, u 
istoj toj Podravskoj Slatini, pokazali 
kadrima ne prepoznati partijske i 
jugoslavenske zastave, a istodobno 
Su u hrvatskim znamenjima uspjeli 
»vidjeti« ustaške utvare! 


Deviei 
samoupravljači 
- neznalice 


Interesantno je da su »Večernje 
novosti« uvijek spremne objaviti 
nečiju umotvorinu kojom se izvrga- 
vaju ruglu samoupravljači i još 
dodati malo vlastite pakosti u na- 
slov. Žalostan primjer jest bilješka 
u »VN« od 19. V T1, koja je izašla 
pod naslovom »I meze za devize«, a 
glasi: 

»O PRIJEDLOGU da devize ostanu 
onima koji su ih i zaradili Miodrag 
Mitrović, predsjednik Savjeta za 
ugostiteljstvo SPK i direktor hotel- 
sko-ugostiteljskog poduzeća 'Ulcinj', 
kaže: 

— O svemu treba dobro razmisliti, 
jer ako bi sve devize ostale u našim 
rukama tada bi, možda, ubuduće 
morali i meso, namještaj, inventar, 
stoljnjake.,. kupovati za dolare. 
Zbog toga mislim da je ipak bolje 
da jedan dio deviza i dalje ide u 
centralni fond nego da njima raspo- 
lažu radne organizacije, koje ih 
ponekad neće znati iskoristiti na 
najbolji mogući način.« 

Jesu li »Večernje novosti« i drug 
Miodrag Mitrović čuli da su banke i 
reeksporteri pokupili devize većine 
turističkih poduzeća za 50 godina 
unaprijed, da se devizama iz cen- 
tralnog deviznog fonda kupuju alke- 
holna pića, umjesio lijekova i dječje 
hrane, a da se preko 90% deviza do 
sada oduzimanih samoupravljačima 
koristilo tako da je samo prošle 
godine deficit trgovinske bilance 
iznosio 1.500 milijardi starih dinara? 


Hrvaisko 
bankarstvo 


Iz dobro obaviještenih izvora sa- 
znajemo da je Marko Mrkoci, gene- 
ralni direktor Kreditne banke Za- 
greb, podnio ostavku. 
Jedva vrijedi i spominjati da 
ostavka direktora jedne od najvećih 
hrvatskih banaka mora imati utje- 
caja ne samo na odvijanje redovnih 
poslova _ već i na rješavanje svih 
važnijih zahtjeva na kređitne aran- 
žmane. 
Ovo je prigoda da se o problemima 
hrvatskog bankarstva još nešto ka- 
že. Konačno bi trebalo razbiti raz- 
novrsnu blokadu i opstrukciju za 
stvaranjem jake hrvatske banke. 
To ne može biti stvar samo nekoliko 
direktora banaka u Hrvatskoj. 
Krajnje je vrijeme da se poduzmu 
odgovarajuće a energične mjere, jer 
hrvatsko gospodarstvo mnoge svoje 
nevolje zahvaljuje razbijenim i ne- 
razvijenim bankovnim institucijama 
u Hrvatskoj. Takve kakve jesu, one 
mogu djelovati samo kao kočnica 
uspješnijeg razvitka Hrvatske, 

DE LA PREHISTOIRE 
A TITO.. 


% ,., En passant 


par Byzanee. 
Ah! 4 


DE LA PREHISTO!RE 
JUSQU'A NOS IOURS 
Grand-Palais 


Na retoričko pitanje (koje se nedavno 
moglo pročitati u novinama): »Jesmo li 
uzalud vozili naših 8000 godina umjet- 
ničke baštine u Pariz?« — treba spo- 
kojno odvratiti: Nismo. 


Sve da francuska javnost i nije 
izložbu primila sa srdačnom dobrodo- 
šlicom ostalo bi da ispitamo nije li nam 
ona ipak bila od koristi. Jer kao što 
uspjeh u svijetu ne isključuje korisnost 
tako ni neuspjeh u svijetu ne bi morao 
biti dokazom potpune  —promašenosti 
izložbe za nas. 


Korisnost te izložbe * gledana s naše 
strane i sa strane Francuza nije ista pa 
joj dakle, ni moguća uzaludnost za 
jedne ne bi morala značiti uzaludnost 
za sve. 


To sam htio reći da bismo se posve 
razumjeli: izložba je mogla uspjeti i u 
onome što priređivači smatraju njezi- 
nom glavnom zadaćom a da joj pri tom 
uzmognemo uputiti ne samo brojne 
nego i ozbiljne prigovore. S druge 
strane ona je, okićena mnogim opaska- 
ma, ipak mogla postići svoj cilj jer je u 
postizanju toga cilja veću ulogu imao 
govor izloženih djela nego način nji- 
hova izlaganja. 


LART EN YOUGOSLAVIE 


II nous est souvent arrivć 
d'ćvoquer sans enthousias- 
| me les expositions organi- 


Byzance ! kh sćes en o overtu  dfaccords 


Jes fragments de fresques byzantines = des rć 
qui ont pu čtre transporićs sont de Yougc 
trčs belle qualitć (je pense en parti- = indćpe 
culier au superbe, si monumental et par sc 
sensible a la fois, « Saint Isavrios » situati« 
de Vadoca), ils ne donnent qu'une des im 
faible idće des trčsvrs que contien- la Sie 


Za francuske oči... 


Izložba »Umjetnost u Jugoslaviji od 
predpovijesti do naših dana« — popu- 
larnije: »Osam tisuća godina umjetnosti 
u Jugoslaviji« — traži, što je i razu- 
mljivo, odjeka u francuskoj publici a 
ne u namjerniku iz ovih strana. Rado 
priznajem Predragu Matvejeviću da je 
u pravu kad kaže, da bi je, stoga, 
trebalo mjeriti očima Francuza (»jer je 
za Francuze rađena«); samo — kako da 
ih namaknem? Nije, dakle, najidealnije 
ali ostajem pri svojim očima; Francuzi, 
neovisno o tome pišu i govore ono što 
je njima na jeziku. 

Mislim, da neću pogriješiti kažem li 
da Francuze, zapravo, najviše zanima 
ono što im je najslabije poznalo: oni su 
u velikom broju pohodili izložbu dola- 
zeći da budu iznenađeni. I u tome se 
prosječni francuski gledalac ne razli- 
kuje mnogo od prosječnog francuskog 
kritičara; jednima je i drugima zajed- 
nički osjećaj da su otkrili svijet skrive- 
nih vrijednosti. Dobar se dio kritičkih 
reakcija, u intonaciji, ne razlikuje 
previše od bilježaka, mahom srdačnih i 
saa S ka u izložbenom dojmov- 
niku. 

Ono što u takvoj situaciji ističe 
odgovornost stručnih priređivača iz- 
ložbe jest činjenica da su ne samo 
publici nego i većini prikazivača, većini 
kritičara tekstovi u katalogu bili jedini 
vodiči u opsežnoj građi koje zamršene i 
specifične odnose, koncentracije i tvor- 
be nije uvijek jednostavno tumačiti i 
raspletati. Ne bi bilo razloga da ta 
posebno naglašavamo — smatrajući taj 
slijed normalnim i, štoviše, poželjnim 
pravcem toka informacija — da nam 
katalog nije jednom od najslabijih i 
najbolnijih točaka cijele pariške smo- 
tre; da neki tekstovi toga kataloga, da 
dijelovi nekih tekstova nisu prava 
skladišta površnosti, pogrešaka i dezin- 
formacija. 


...i u nas? 


Sada, kad je sve završeno i kad se 
naveliko govori o preseljavanju izložbe 
u Zagreb (Beograd, Sarajevo...) i kad 
se čuju glasovi o autorskoj koncepciji 
izložbe — što će reći da bi se izložba 
morala prenijeti bez ikakvih preinaka, 
takva kakva je bila — pa je oprav- 
dana pretpostavka da se ta veličajna 
nepovredivost ne odnosi samo na izbor 
djela nego i na tekstove u katalogu 
(koji su, svakako, autorskiji posao) — 
neophodno je potaknuti raspravu o 
stručnoj »opremi« izložbe; o autorskim 
odrednicama njezinim, da bismo se na 
vrijeme zaštitili od neskromnog tutor- 
stva pojedinaca i njihovih autorskih 
strasti; da izbjegnemo golem broj nepo- 
trebnih propusta. Moram upozoriti da 
se moje primjedbe odnose samo na 
neke odjeljke izložbe i na neke pisce; 
na IX, X. i XI. grupu u kataloškoj 
podjeli građe: Barok, klasicizam i XLX. 
stoljeće (France Siele); XIX. stoljeće 
(Miodrag Kolarić); XX. stoljeće (Mio- 
drag B. Protić). 

Ako nas u pisanju inozemnih  kriti- 
čara nešto doista može uznemiriti onda 
to nije kritičnost što je spram nekih 
naših djela često pokazuju — jer iza te 
kritičnosti ne stoje uvijek neprijatelji 
malih naroda nego baštinici velikih 
kultura — već je to nekritično (i 
dobronamjerno) preuzimanje naših ne- 
istina o nama. Kada jednom takve 
»obavijesti«, zaogrnute plaštem auten- 
tičnosti, puste korijena bit će ih dvaput 
teže iskorijeniti nego eventualne pred- 
rasude neupućenih. Zato treba preci- 
zirati u čemu se naš pogled na izložbu, 
najvjerojatnije. ne podudara s francu- 
skim da bismo zatim vidjeli što nam 
daje pravo da, ne umanjujući uspjeh 
koji je u Parizu postigla, upozorimo na 
propuste koje mi vidimo a Francuzi ne 
zamjećuju. 

Pri tom ne smećem, ni za iren, s uma 
da je, određivana i određena i mnogo- 
brojnim čimbenicima izvan umjetnosti i 
znanosti, određena i političkim trenut- 
kom i ambijentima u kojima je planira_ 
na i realizirana, ta izložba primarno 
propagandna kulturno-politička akcija 
a ne znanstveno-istraživački posao. To 
je realnost koja nam, valjda, može 
objasniti i opseg intervencija »sa stra- 
ne« u materiju XX. stoljeća odnosno, 
objasniti kako to da na kraju balade 
nitko više nije bio posve odgovoran za 
tu sekciju. 

Ne polazim od pretpostavke da se na 
političkom interesu ne može graditi baš 
nikakva kulturna politika; polazim 
međutim od pretpostavke da se pogre- 
ške stručnjaka ne mogu tumačiti poli- 
tičkim interesom izložbe — tj. kriteri- 
jem političke korisnosti — i da tome 
kriteriju ne koriste. Koliko pak koriste 
znanosti i kulturi suvišno je reći... 
Izložba »Umjetnost u Jugoslaviji od 
pretpovijesti do naših dana« iznijela je 
na vidjelo velik broj djela velike i 
znatan broj djela najviše vrijednosti; za 
željeni uspjeh izložbe to je bilo do- 
statno. Ali ako se Pariz, a s njime i 
svijet, kojega je on, još i sad, jedno od 
prvih mjesta. čudi sjaju tih djela iz 
»tame« mi bismo morali znati da su 
domovi toga blaga — iz daljine, možda, 
nejasne mrlje na nepoznatom tlu — 
najsjajnije riznice naših kultura. Ne 
treba očekivati, osim od onih koji 
kulturu svoga naroda (i kulture naroda 
s kojima u istoj kući živimo) nikako ne 
poznaju i koji se, npr., lakše upućuju u 
Pariz nego u Muzej za umjetnost i obrt, 
da se na toj izložbi osjećaju i ponašaju 
kao stranci. Iako nemam francuskih 
očiju o kojima je govorio Matvejević 
ništa me ne priječi da ih zamislim. Ali 
dok gledam ono što mi je poznato, a ne 
zamišljam ono što tek naslućujem, ne 
doživljavam potresa što ih u čovjeku 
može stvoriti samo iznenađenje. T to je, 
rekao bih, temeljna razlika u vizuri. 
Velik dio materijala nama je poznat: 
godinama ga srećemo, živimo s njim, od 
njega — gdjekad i za nj! — dotičemo 
od djetinjstva, poslije pohodimo i gle- 
damo, opisujemo ili tumačimo i često 

Iskušavanje suvremenosti, 

1971. godine 

sebe uvjeravamo da je moćan i oipo- 
ran, da mu nitko ništa ne može. Pa 
kažemo: ne bi se izgubio ni u Rimu, ni 
u Veneciji, ni u Beču, ni u Parizu. Ima, 
dakle, djela — pa i na izložbi — koja 
su apsolutne a ne samo relativne 
vrijednosti. Ali svatko imalo upućen 
zna još stotine i stotine djela kojih u 
Parizu nema, djela koja okružuju iza- 
brano, koja im čine podnicu i najbliže 
srodnike, nerijetko: i ravnopravne tvo- 
revine. 

Zato više ne bi trebalo spominjati (kao 
da se ispričavamo ignorantima ili kao 
da je to posebnost naše izložbe) da 
postoji nekoliko kutova gledanja: laika 
(ovdašnjeg ili tamošnjeg) koji otkrivaju 
još jednu Ameriku; upućenijih (od 
kojih su tamošnji intimniji s univerzal- 
nim, kategorijalnim — stilskim i dru- 
gim — parametrima, a ovdašnji bolje 
razumiju prečace i prilagodbe, obično iz 
nevolje, »veličinu malenih«; znalaca, u 
načelu: tamošnjih, kojih sposobnost ra- 
cionalnog uviđaja, dedukcije i teorij- 
skoga mišljenja uvijek daleko nadma- 
šuje (kad je riječ o nama) fundus 
činjenica kojima raspolažu; najposlije 
se, sramežljivo, spomenimo i ovdašnjih 
znalaca _ kojih je, u velikoj većini 
slučajeva, povijesna naobrazba jača od 
filozofske i koji, da se izrazim para- 
doksom, obično više znaju nego umiju, 
koji nisu odveć živi mislioci ali su 
vazda žive povjesnice naroda i njegove 
kulture; u zadnju, dajmo zraka čak i 
skromnom. prolazniku koji, relativno 
razložno (zar ne?) pita zašto Petra zovu 
Pavlom (a on odavno, dobro pozna 
obojicu)? 


Od neollta do 
crtanog filma 


Velika ta izložba — na kojoj su zastup- 
ljena, ne uvijek u pravoj mjeri, djela 
svih civilizatornih slojeva na tlu SFRJ, 
od starijega neolita do crtanoga filma, 
naroda od malih i nepoznatih do 
znamenitih ali izumrlih, od srođenih i 
utopljenih u došljačke mase do onih što 
su i danas živi i djelatni; djela 
preraznih značenja — prava je povorka 
povijesti. Po tome je naša izložba puna, 
bogata, bez praznina: kontinuitet ljud- 
ske postojbine nije u ovim krajevima 
nikad bio prekinut. Upuštajući se u 
konstrukciju takvoga prikaza priređi- 
vači su stvarali prenosivu antologiju 
uzoraka — kojiput tipičnog, koji put 
najboljeg — dubokog i jedva sagledivog 
trezora što mu prirodni opseg čini 8000 
godina čovjekova vremena a uvjetni 
opseg granice SFRJ. 

Taj izbor nije apsurdan; on je tek, na 
svoj način, pasivan. Izgovara povijesne 
činjenice ali ne kazuje vlastitu tezu. To 
vrijedi zapamtiti: taj izbor, privlačniji 
za Francuze nego za nas, potvrđuje da 
je pamćenje naša sudbina i naš način: 
na stol smo iznijeli sve do čega smo 
mogli doći; na Francuzima je da biraju. 
Treba to imati na umu i stoga da se 
uzmognu objasniti uzroci polemičkih 
sukoba što su prethodili pariškome 
nastupu; nesporazuma o kojima Fran- 
cuzi jedva da išta znaju ali, istodobno, 
nesuglasica po kojima je pariška iz- 


ložba u nas poslala popularnom i prije 
otvorenja. 

Sve su polemike počele zbog prikaza 
umjetnosti XX. stoljeća a ta je činje- 
nica u nas bila neopravdano zanema- 
rivana i, po navadi nespremnih, mino- 
rizirana. Ona je »razjašnjavana« žargo- 
nom i mentalitetom nadripsihologa: živi 
su umjetnici oholi, umišljeni i uvredlji- 
vi — ergo, mrtvi su puno bolji. I 
dabome: zaslijepljeni taštinom živi ne 
mogu biti objektivni u prosudbi svoje i 
tuđih vrijednosti. Začudo, od tih su 
(ljudskih) mana bili pošteđeni samo 
neki priređivači izložbi i, ovoga puta, 
arh. Vjenceslav Richter, postavljač i 
izlagač u istoj osobi. 

Ali — sve će biti u redu: »Gospodin 
Diehl nas tješi«. Ma nije vrag? Pa što 
nam poručuje gospodin Diehl1? 

»Diehl je, naime, izjavio da se ne 
sjeća da je organizirao neku izložbu 
suvremenih umjetnika a da pri tome 
nije dobio sijaset uvreda i mnogo 
prijetećih pisama. To bi trebalo biti 
svima nama utjeha a posebno Boži 
Beku, komesaru ovog dijela izložbe.«<* 
Ah! (Meni je laknulo, a Vama?) 
Finijima je Bog odredio da trpe; dokle 
seže sjećanje gosp. Diehla umjetnici su 
se ponašali kao divljaci pa će tako, 
valjda, biti i u buduće. Sva sreća da 
oko umjetnika ima nešto malo nepo- 
ročne čeljadi (osobito među irgovcima i 
prekupcima) pa se nekako da vezali 
kraj s krajem... 

Osobita nam je ipak svima utjeha — 
a tek Boži Beku...! — što smo evo s 
pomoću elegantne prispodobe otkrili da 
hrvatski živi umjetnici nisu veći divlja- 
ci od francuskih. 

To se, dakle, u nas smatra  uljuđe_ 
nošću, štoviše: ekspertizom! Tako se. s 
pozicija čisto kritičkih ( da ne kažem: 
teorijskih) unapređuje naša  suvre- 
mena kultura. 

Živjeti svoj život 

Što je, dakle, osim nevinosti probi- 
rača izazvalo polemike i svađe? Što je 
»sporedno« XX. stoljeće dovelo u sre- 
dište pozornosti? 

Po mome mišljenju, gorka spoznaja 
ili, još i prije, nejasna sluinja da nam 
veličinu i biće određuje samo prošlost i 
da će sve ono što legitimira žive — 
pojedince i narod — biti (skrojeno) po 
mjeri osrednjosti. Ne može se predba- 
civati priredivačima da su XX. stoljeće 
brojčano slabo predstavili. Bilo je, 
međutim, jasno da će količina htjeti 
zamijeniti nepostojeću kritički uteme- 
ljenu strukturu suvremene umjetnosti 
u nas. Prvi je objavljeni prijedlog liste 
autora potvrdio bojazni; »korektura« 
koja je potom uslijedila imala je, 
prvenstveno, društvenu funkciju: to je 
bila varijanta za umirenje a ne osmi- 
šljena slika zbivanja. 

Nelagoda se morala javili. Ako već 
drugi ne znaju o nama onoliko koliko 
bismo željeli zar ni sami o sebi ništa ne 
znamo? I što nam je bilo najpreče 
pokazati i dokazati: da ovdje žive 
kulturno egzistentni narodi, s dubokim 
korijenom i zelenim izdancima, ili da 
smo uškopljeni, revni i mučaljivi ču- 
vari namrlih riznica? 

Najveću slabost naše izložbe čini 
prikaz umjetnosti XIX. i XX. stoljeća, 
a to je baš vrijeme geneze i konstitui- 
ranja modernih nacija, vrijeme — u 
nas — preporodnih pokreta i borbi; 
doba, u zadnju, sadašnjega, modernog 
života. Je li dopušteno reći da nas on 
zanima; i da nas zanima više od onoga 
što je bilo, i da nas mora zanimati više 
od prošlosti ako još zdravo rasuđuje- 
mo? Baština živi s nama i mi živimo s 
njom; ali se ne treba miriti s navikom 
da živimo zbog nje. kao muzejski 


čuvari. 
I kao što se nitko ne _ može u 


potpunosti izjednačiti s drugim, kao što 
u životu drugoga ne može iscrpsti 
smisao svoga postojanja tako se ni u 
vlastitoj prošlosti ne može naći na- 
domjestak za potrebitu sadašnjost. 

Slab prikaz hrvatske suvremene  u- 
mjetnosti ne može kompenzirati ni svo 
zlato i srebro Zadra. 

Ne mislim, naravno, da su France 
Stele, Miodrag Kolarić i Miodrag B. 
Protić morali slikati slike i djeljati 
kipove kojih u nekim trenucima naše 
povijesti nije bilo izobila ili nisu bili na 
razini razvijenosti stila primarnih sre- 
dina. Ali Stele nam ostaje dužan 
suptilnijih obrazloženja ako početak 
baroka u Sloveniji fiksira strogo u 
1693. godinu, sjevernohrvatski barok 
obrazlaže u potpunosti slovenskim utje- 
Cajima i govori o remek-djelu zagre- 
bačkog baroka datiranom u 1659. go- 
dinu! (Nota bene: to je djelo zagre- 


*v. E. Cvetkova: Nedvojbeni uspjeh, Ve- 
černji list, Zagreb. 13. V 1971. 

bačke radionice!) I ne proslavlja baš 
svoju akribiju kad i to znamenito djelo 
hrvatskoga baroka, jedino uostalom, 
kome poklanja malo veću pažnju, pri- 
pisuje tajanstvenom Majstoru P.P.E.Z. 
a poznati je autor toga reljefnog 
veza J.W. Stoll (tobožnji — Majstor 
P.P.E.Z. nije nitko drugi do Petrus 
Petretich episcopus zagrabiensis — na- 
ručilac djela i utemeljitelj radionice). I 
tako dalje. 

Miodrag je Kolarić morao interpreti- 
rati bitnu problematiku XIX. st., pa bi 
se i sama ta kritička akcija bila 
prikazala specifičnom (kulturnom) 
vrednotom. Kad je riječ o umjetnosti 
Hrvata, trebalo se, poslije  Karasa, 
usredotočiti, u slikarstvu, na pitanje 
luminizma i pleinairizma (od Bukovca 
do Vidovića), trebalo je apostrofirati 
Čikošev i Crnčićev rad, trebalo je 
zabilježiti širenje i ulogu grafike, 
zapaziti važnost »novog drhtaja« oko 
1898. godine i početak rasta secesioni- 
stičkog vala. Nije trebalo »portretirati« 
djela i djelatnike onako kao što je io 
činio Kolarić: 

»... Rendić (1849 — 1939) studirao je 
u Veneciji a poslije u Firenci kod 
Duprea...« 


To, jednostavno, ne znači ništa i sva 


se realnost tih i takvih  »prikaza« 
iscrpljuje u mrčenju papira. 
Najposlije. u XX. stoljeću, inaće 


pouzdanog i objektivnog Miodraga B. 
Protića, nalazimo propusta, koje u 
njega nismo navikli sretati. Možemo 
mu zamjeriti što je Hermana isključio 
iz »munchenske škole« (zašto?), možemo 


mu prigovoriti da je u nabrajanju 
glavnih predstavnika »Zemlje« zabora- 
vio na Juneka koji je bio među 
osnivačima, što je u »Hlebinsku školu« 
ubrojio i Virijusa koji tamo ne spada a 
zaboravio Mraza kojemu je tu mjesto; 
što u razdoblju poslije 1950. ne vidi 
nikakve uloge i ne nalazi mjesta grupi 
»Exat 51«. I tako dalje. 

Dodamo li tome i širu neusklađenost 
kataloga s izložbenom prezentacijom 
(na izložbi imamo odjeljak umjetnosti 
Hrvata, a u katalogu je taj materijal 
drugačije raspoređen; na izložbi ćemo 
vidjeti vitrinu Arts mineurs serbes du 
XIIL€ au XVLe s. — u njoj su i djela 
»Dubrovačkog ateljea«, izl br. 446! — a 
u katalogu to nigdje nije posebno 
iskazano); dodamo li tome još i porazan 
postav izložbe vidjet ćemo da je bilo 
razloga za nelagodu, Broj i težina 
propusta koje zamjeramo suvremeni- 
cima i kojih je bivalo sve više što smo 
bili bliže vlastitome vremenu, opteretili 
su to vrijeme tolikim grijesima da smo 
se morali pitati postojimo li samo zato 
da se divimo prošlome vremenu? 
Najznatnija djela hrvatske  suvre- 
mene umjetnosti ne daju nam povoda 
za takvu rezignaciju: utoliko prije 
treba reći da je kritičarsko-priredi- 
vačka ambalaža bila daleko ispod ra- 
zine našega postojanja, svih obveza u 
vremenu i značenja te iste umjetnosti. 
Ako netko misli da temeljnu dvojbu 
iskazujemo pitanjem: Jesmo li Bili? 
treba mu odgovoriti da pitanje glasi: 
Jesmo li živi? 

